
Prefaţă 


Am încercat să prezint filozofia lui Kant într-un 
limbaj modem astfel încît cititorul să nu aibă nevoie 
decît de cunoştinţe minime de filozofie. Kant este 
unul dintre cei mai dificili filozofi moderni şi de 
aceea nu pot spera că am reuşit să prezint într-o ma¬ 
nieră inteligibilă pentru cititorul obişnuit fiecare 
aspect al gîndirii sale. De fapt nu este clar dacă gîn- 
direa lui Kant a fost inteligibilă pentru cineva în toate 
detaliile sale, chiar şi pentru Kant. Filozofia sa este 
atît de profundă şi de complexă încît numai printr-o 
imersiune completă se poate ajunge la înţelegerea 
importanţei întrebărilor şi a forţei imaginative a răs¬ 
punsurilor care apar în cadrul ei. Kant a sperat să tra¬ 
seze limitele cunoaşterii umane şi în acelaşi timp s-a 
considerat el însuşi obligat să le depăşească. De aceea 
cititorul nu trebuie să fie surprins dacă va fi nevoie 
să citească această introducere de mai multe ori 
pentru a putea înţelege viziunea lui Kant. A împărtăşi 
această viziune înseamnă a avea o imagine transfigu¬ 
rată asupra lumii; a o înţelege cu adevărat nu este un 
lucru care poate fi realizat într-o singură zi. 

Prima variantă a acestei cărţi a fost scrisă la Praga. 
îi sînt recunoscător dr Ladislav Hejdânek, nu numai 
pentru invitaţia de a vorbi la seminarul său pe tema 

imperativului categoric, dar şi pentru exemplul pe 
care îl oferă supunîndu-se acestuia. Am beneficiat de 
ajutorul lui Ruby Meager, Mark Platts şi Dorothy 
Edgington, care au făcut comentarii pe marginea unei 
a doua variante, şi al studenţilor de la Universitatea 
din Londra, datorită cărora, de-a lungul ultimului de¬ 
ceniu, predarea filozofiei lui Kant a fost un prilej de 
mari satisfacţii. Am beneficiat de asemenea de ama¬ 
bilitatea Lenkăi Dvofăkovâ căreia îi dedic această 
carte. 

Londra, mai 1981 



1 


Viaţa, opera şi personalitatea 


Cel mai mare filozof modem a fost motivat numai 
de datoria morală. Prin urmare, el nu a avut o viaţă 
ieşită din comun. Pentru Kant, omul virtuos este 
într-o asemenea măsură stăpîn pe propriile pasiuni 
încît acestea nu-1 pot influenţa decît cu greu şi într-atîta 
de nepăsător faţă de putere şi reputaţie încît acestea 
nu înseamnă nimic pentru el în comparaţie cu datoria. 
Ordonîndu-şi viaţa astfel încît să poată acţiona fără 
efort conform acestui ideal, Kant s-a dedicat în în¬ 
tregime activităţii de dascăl, o activitate guvernată 
de rutina corespunzătoare. Modestul profesor din 
Konigsberg a devenit astfel prototipul filozofului 
modem: închis într-o coajă de nucă, dar considerîn- 
du-se rege al spaţiului infinit. 

Immanuel Kant s-a născut la Konigsberg în 1724, 
al patrulea din cei nouă copii ai unui sărman şelar. 
Părinţii săi erau oameni simpli şi pietişti cucernici. 
La acea vreme, pietismul, o mişcare reformistă în 
sînul bisericii luterane, se înstăpînise puternic printre 
clasele de jos şi cele de mijloc din Germania, conso- 
lîndu-i pe credincioşii nevoiaşi cu ideea sacralităţii 
muncii, datoriei şi rugăciunii; viziunea pietistă a su¬ 
veranităţii conştiinţei va exercita o influentă durabilă 

* < i i 

asupra gîndirii morale a lui Kant. Deşi în unele 

privinţe era antiintelectuală, mişcarea a constituit 
totuşi una din forţele majore care au contribuit la 
răspîndirea educaţiei în a doua jumătate a secolului 
al XVH-lea în Germania, la Konigsberg înfiinţîndu-se 
chiar o şcoală pietistă. La vîrsta de opt ani Kant a 
fost trimis la această şcoală, unde aptitudinile sale 
au fost recunoscute de un pastor binevoitor şi înţe¬ 
lept. Este un noroc pentru posteritate că Immanuel 
Kant s-a putut bucura de o astfel de educaţie în pofida 
originii sale modeste ; nu a fost poate un noroc la fel 
de mare pentru tînărul Kant care, pe lîngă gratitu¬ 
dinea faţă de profesorii săi, nutrea atîta dezgust faţă 
de zelul lor opresiv încît ulterior va evita orice refe¬ 
rire la acea perioadă. Ne putem face o idee despre ce 
au însemnat pentru Kant acei ani pornind de la o re¬ 
marcă din micul tratat despre educaţie editat mult 
mai tîrziu pe baza notelor sale de curs: 

Mulţi oameni îşi imaginează că anii tinereţii sînt 
cei mai frumoşi şi mai buni din viaţa lor; dar nu este 
chiar aşa. Ei sînt cei mai dificili; pentru că ne supunem 
unei discipline stricte, rar ne putem alege prietenii şi 
încă şi mai rar ne putem bucura de libertate. 

într-o scrisoare trimisă lui Kant de un fost prieten 
de şcoală, filologul David Ruhnken, într-o vreme 
cînd amîndoi deveniseră celebri, acesta remarca: 
„Au trecut treizeci de ani de cînd amîndoi sufeream 
din cauza disciplinei sumbre şi pedante impuse de 
acei fanatici, dar ea nu a fost totuşi pe de-a întregul 
inutilă. 14 Este de necontestat că la încheierea studiilor 
Kant căpătase o mare sobrietate şi o autodisciplină 
remarcabilă. în primii ani ai maturităţii sale, Kant 


10 



VIAŢA, OPERA ŞI PERSONALITATEA 


s-a străduit să o domine pe prima prin cea de-a doua. 
Şi aici a avut aproape un succes deplin. în pofida 
unor mijloace materiale modeste, a unui trup de¬ 
format şi firav şi a pierderii suferite o dată cu moartea 
tatălui pe care îl respectase şi a mamei pe care o 
iubise foarte mult, Kant a devenit curînd unul dintre 
cei mai populari cetăţeni din Konigsberg, bine primit 
oriunde datorită farmecului, inteligenţei şi conver¬ 
saţiei sale plăcute. 

Kant a intrat la universitatea din oraşul său natal 
la vîrsta de şaisprezece ani şi a absolvit-o şase ani 
mai tîrziu. Neavînd posibilitatea de a-şi asigura o po¬ 
ziţie universitară, a început să lucreze ca meditator 
la diferite familii. Abia la vîrsta de treizeci şi unu de 
ani va obţine un post la universitate, ca docent privat, 
o slujbă neretribuită care îi conferea totuşi privilegiul 
de a ţine prelegeri publice şi şansa de a-şi asigura un 
venit modest ca meditator. La acea dată Kant publi¬ 
case deja lucrări de dinamică şi matematică. Obţinuse, 
de asemenea, datorită relaţiilor pe care şi le făcuse 
ca meditator, tihna socială prin care îşi va cîştiga 
renumele de der schone Magister. 

Konigsbergul era pe atunci un oraş destul de im¬ 
portant, cu cincizeci de mii de locuitori şi o garnizoa¬ 
nă redutabilă. Ca port servind interesele comerciale 
ale Prusiei Orientale, avea o populaţie pestriţă şi deo¬ 
sebit de activă formată din olandezi, englezi, polo¬ 
nezi şi ruşi. Universitatea, fondată în 1544 sub numele 
de Collegium Albertinum, reprezenta un centru cul¬ 
tural important, deşi era atît de cufundată în obscuri¬ 
tatea provincială a mijlocului de secol XVIII, încît 
Frederic cel Mare, vizitînd oraşul ca prinţ moştenitor 

în 1739, o descrie ca „potrivită mai degrabă pentru 
dresarea urşilor decît pentru a deveni un teatru al 
ştiinţelor 44 . Frederic a urcat pe tron în anul următor 
şi a făcut tot ce a putut pentru a răspîndi în acest colţ 
al regatului său cultura înaltă şi toleranţa intelectuală 
care au caracterizat domnia sa. Kant, care ajunsese 
să preţuiască mai mult decît orice adevărul şi datoria, 
se putea considera norocos că în universitatea lui nu 
existau impedimente majore în calea respectării lor. 
Poate că acest lucru, împreună cu ataşamentul pu¬ 
ternic pentru locul său de naştere, l-au determinat să 
aştepte atît de mult numirea sa la universitate şi apoi 
să continue să aştepte, încă cincisprezece ani, pentru 
a obţine postul de profesor pe care şi-l dorea. în acest 
timp el a refuzat de mai multe ori ofertele altor uni¬ 
versităţi germane şi şi-a continuat conştiincios, în casa 
în care locuia cu chirie, prelegerile care i-au adus 
reputaţia. Eforturile sale intelectuale erau dedicate 
îndeosebi matematicii şi fizicii, el publicînd, la vîrsta 
de treizeci şi unu de ani, un tratat despre originea 
universului care conţinea prima formulare a ipotezei 
nebuloasei. Obligaţiile sale îi cereau însă să ţină pre¬ 
legeri despre o mare varietate de teme, inclusiv geo¬ 
grafie fizică, în privinţa căreia va deveni o autoritate 
recunoscută şi după părerea unui anume conte Purg- 
stall (care îl admira foarte mult ca filozof) un interlo¬ 
cutor plicticos, poate findcănu-i plăcea să călătorească. 

Faptul că va obţine o catedră de metafizică şi lo¬ 
gică şi nu una de matematică sau ştiinţe naturale a 
fost într-o oarecare măsură o întîmplare. Din acest 
moment al carierei sale, Kant se va dedica cu totul 
filozofiei, repetînd în prelegerile sale ideile pe care 

le va publica zece ani mai tîrziu în lucrări care îi vor 
aduce reputaţia de cea mai luminată minte din Ger¬ 
mania. Filozoful J. G. Hamann îşi aminteşte că pentru 
a obţine un loc în sala de curs a lui Kant era nevoie 
să vină la şase dimineaţa, cu un ceas înainte de ora 
la care trebuia să vină profesorul, iar despre felul în 
care îşi ţinea prelegerile, unul dintre studenţii săi, 
Jachmann, spunea: 

Kant avea o metodă foarte abilă pentru a enunţa şi 
defini conceptele metafizice, care consta, după toate 
aparenţele, în a-şi pune întrebări în faţa audienţei, ca şi 
cum el însuşi abia începuse să reflecteze la acea pro¬ 
blemă, adăugind treptat noi concepte hotărîtoare, 
înaintînd pas cu pas pe baza unor explicaţii stabilite 
anterior şi ajungînd în cele din urmă la o concluzie de¬ 
finitivă asupra subiectului pe care îl examinase pe larg 
din toate unghiurile; el oferea ascultătorului atent nu 
numai cunoştinţe despre tema în discuţie, dar şi o lecţie 
de gîndire metodică... 

într-o scrisoare adresată unui prieten, acelaşi autor 
vorbeşte de prelegerile de etică ale lui Kant: 

în acestea el nu mai era doar un filozof speculativ, 
ci devenea în acelaşi timp un orator spiritual, sensibil 
şi inteligent. Era într-adevăr o încîntare cerească să 
asculţi doctrina sa etică în toată puritatea şi sublimul 
ei, expusă cu o elocvenţă filozofică atît de puternică 
de chiar creatorul ei. De cîte ori nu ne-a mişcat pînă 
la lacrimi, de cîte ori nu ne-a tulburat profund inimile, 
de cîte ori nu ne-a înălţat mintea şi emoţiile din lan¬ 
ţurile egoismului la conştiinţa de sine exaltată a liberei 
voinţe pure, la supunerea absolută faţă de legile raţiunii 
şi la sentimentul exaltat al datoriei faţă de ceilalţi! 

Jachmann este mai mult linguşitor decît fals, fai¬ 
ma lui Kant ca vorbitor fiind într-adevăr recunoscută 
cu mult înainte de publicarea celor mai mari opere 
ale sale. 

Viaţa particulară a lui Kant este adesea parodiată 
ca desfăşurîndu-se cu o exactitate de ceasornic, fasti¬ 
dioasă şi introvertită. Se spune (pentru că aşa a spus 
odată Heine) că gospodinele din Konigsberg îşi po¬ 
triveau ceasurile după ora la care trecea Kant; se mai 
spune (pentru că aşa a spus Kant însuşi odată) că pre¬ 
ocuparea lui constantă pentru condiţia fizică ascun¬ 
dea o ipohondrie morbidă; se mai spune de asemenea 
că mobilierul şi locuinţa sărăcăcioasă erau o dovadă 
a indiferenţei lui faţă de frumos şi că punctualitatea 
ascundea o inimă rece, ba chiar îngheţată. 

Este adevărat că viaţa lui Kant era, dacă nu me¬ 
canică, cel puţin foarte disciplinată. Servitorul său 
avea instrucţiuni să-l trezească în fiecare dimineaţă 
la ora cinci, fără nici o excepţie. Apoi Kant lucra pînă 
la şapte la biroul său, rămînînd cu cămaşa de noapte 
pe el şi cu scufia pe cap, pe care le punea din nou după 
ce se întorcea de la prelegerile din cursul dimineţii. 
Studia în continuare pînă la ora unu, cînd lua unica 
masă a zilei, urmată, indiferent de vreme, de o plim¬ 
bare. Făcea acest exerciţiu de unul singur, pornind 
de la convingerea bizară că o conversaţie, de vreme 
ce îl sileşte pe om să respire pe gură, nu trebuie să 
aibă loc în aer liber. Avea aversiune faţă de zgomot, 
motiv pentru care şi-a schimbat locuinţa de două ori 
pentru a evita gălăgia produsă de alte persoane, iar 
odată chiar i-a scris indignat unui director de poliţie 
cerîndu-i să le interzică deţinuţilor din închisoarea 

învecinată să-şi îndulcească amarul cîntînd imnuri. 
Era de asemenea cunoscută aversiunea sa faţă de 
muzică, cu excepţia marşurilor militare, precum şi 
indiferenţa totală faţă de artele vizuale - avea în casă 
numai o gravură, un portret al lui Rousseau, pe care 
i-o dăruise un prieten. 

Kant era conştient de acuzaţiile pe care intelectul 
şi le aduce lui însuşi. Şi se justifica pe sine în faţa 
personajului din acea gravură spunînd că s-ar fi con¬ 
siderat mai neînsemnat decît un simplu muncitor 
dacă Rousseau nu l-ar fi convins că intelectul poate 
să joace un rol important în restabilirea drepturilor 
omului. Ca toţi oamenii dedicaţi vieţii spirituale, 
Kant avea nevoie de disciplina pe care şi-a impus-o 
singur. Departe de a-i mutila moralitatea, rutina i-a 
permis să se dezvolte în maniera cea mai potrivită 
cu geniul său. Dorinţa de solitudine era compensată 
în egală măsură de dorinţa de a fi în preajma celor¬ 
lalţi. Avea întotdeauna oaspeţi la masa de prînz, pe 
care îi invita în dimineaţa respectivă pentru ca nu 
cumva aceştia să fie puşi în situaţia de a refuza o altă 
invitaţie, şi oferea fiecăruia un pahar de vin roşu şi, 
în măsura posibilităţilor, mîncarea favorită. Făcea 
conversaţie pînă la ora trei, spre încîntarea oaspeţilor, 
străduindu-se ca masa să se încheie cu rîsete şi bună 
dispoziţie (atît din convingerea că rîsul ajută la diges¬ 
tie cît şi dintr-o înclinaţie naturală). Scrierile lui Kant 
conţin multe scînteieri satirice, satira fiind într-adevăr 
genul său favorit de lectură. Indiferenţa faţă de mu¬ 
zică şi pictură contrastează cu dragostea faţă de 
poezie; chiar preocuparea faţă de sănătatea proprie 
este tot o consecinţă a concepţiei sale despre datorie. 

Nu admira şi nici nu-i plăcea viaţa sedentară, dar cu 
toate acestea o considera indispensabilă pentru exer¬ 
ciţiul intelectului. Herder, unul dintre cei mai mari 
şi pasionaţi scriitori ai mişcării romantice, după ce a 
audiat prelegerile lui Kant s-a opus ferm influenţei 
lor. îl aprecia totuşi foarte mult pe Kant; iată cum 
vorbea despre caracterul său: 

Am avut norocul să cunosc un filozof care mi-a 
fost profesor. Deşi era în floarea vîrstei, avea încă vioi¬ 
ciunea unui adolescent, pe care şi-a păstrat-o, cred, 
pînă la o vîrstă înaintată. Fruntea înaltă, de gînditor, 
exprima o netulburată seninătate şi bucurie. O bogăţie 
de idei ieşea de pe buzele lui, vorbele de duh, spiritul 
şi umorul sănătos îi erau întotdeauna la îndemînă, iar 
prelegerile pe care le ţinea erau un spectacol fascinant. 

Cu acelaşi entuziasm cu care îi studia pe Leibniz, 
Wolff, Baumgarten, Crusius şi Hume şi cu care cerceta 
legile naturii expuse de fizicieni precum Kepler şi 
Newton, aprecia şi scrierile lui Rousseau, Emile şi 
Heloise, sau orice descoperire recentă din ştiinţa natu¬ 
rală de care lua cunoştinţă, estimîndu-le valoarea şi 
întorcîndu-se, ca întotdeauna, la o cunoaştere obiec¬ 
tivă a naturii şi a valorii morale a omului. 

Istoria omenirii, a popoarelor şi a naturii, ştiinţele 
naturale, matematica şi experienţa personală erau 
izvoarele care animau prelegerile şi viaţa lui de fiecare 
zi. Nu era niciodată indiferent faţă de un lucru demn 
de a fi cunoscut. Intrigile, interesele partizane, avanta¬ 
jele, dorinţa de faimă n-au avut niciodată puterea de 
a-1 îndepărta de la căutarea neostoită a adevărului. îi 
încuraja pe ceilalţi şi îi obliga cu blîndeţe să gîndească 
singuri: despotismul era străin de natura lui. Acest om, 
al cărui nume îl rostesc cu cea mai adîncă recunoştinţă 

şi respect este Immanuel Kant; amintirea lui o evoc 

întotdeauna cu plăcere. 

Obligaţiile lui Kant ca profesor universitar îi ce¬ 
reau să ţină prelegeri despre toate aspectele filozofiei 
şi vreme de mulţi ani el şi-a dedicat cea mai mare 
parte a eforturilor intelectuale numai acestei 
activităţi, publicînd doar lucrări de mici dimensiuni. 
Cea mai de seamă carte a sa - Critica raţiunii pure 
- a fost şi prima lucrare importantă pe care a publi- 
cat-o, în 1781, cînd avea cincizeci şi şapte de ani. 
într-o scrisoare către Moses Mendelssohn, vorbind 
despre această carte, Kant spunea: „Deşi este rezul¬ 
tatul a doisprezece ani de reflecţie, am scris-o în 
grabă, în patru sau cinci luni, cu cea mai mare atenţie 
faţă de conţinut, dar cu mai puţină grijă faţă de stil 
şi claritate 14 (C 105-6). Încercînd să uşureze înţele¬ 
gerea pasajelor mai dificile, Kant publică o scurtă 
lucrare intitulată Prolegomene la orice metafizică vii¬ 
toare care se va putea prezenta ca ştiinţă (1783), în care 
polemica sclipitoare se îmbină cu o condensare greu 
de înţeles a celor mai supărătoare părţi ale Criticii. Pen¬ 
tru a doua ediţie a Criticii , din 1787, a rescris aceste 
pasaje; rezultatul fiind acelaşi, comentatorii au căzut 
de acord că opacitatea lucrării se datorează nu atît 
stilului cît ideilor prezentate. în pofida dificultăţilor, 
lucrarea a devenit în scurtă vreme atît de cunoscută 
încît „filozofia critică 44 a început să fie apărată, pre¬ 
dată, contrazisă şi uneori chiar cenzurată şi persecu¬ 
tată în toată lumea germană. în acelaşi timp a crescut 
şi încrederea în sine a lui Kant, astfel că în 1787 îi 
scria lui K. L. Rheinhold (care a contribuit mult la 
popularizarea ideilor kantiene): „Pot să vă asigur că 

pe măsură ce înaintez pe drumul meu, devin din ce 
în ce mai puţin îngrijorat de eventualele contradicţii 
care mi-ar putea afecta sistemul 4 * (C 127). Influenţa 
primei Critici a lui Kant este rezumată corect de 
Doamna de Stăel, care scria, la treizeci de ani de la 
apariţia primei ediţii: „Cînd au fost descoperite toate 
comorile de gîndire pe care le conţinea, ea a produs 
o asemenea senzaţie în Germania, încît aproape tot 
ce s-a realizat de atunci, în filozofie ca şi în literatură, 
a fost influenţat de această lucrare de excepţie.“ 
De-a lungul celor doisprezece ani la care face refe¬ 
rire în scrisoarea către Mendelssohn, Kant n-a publi¬ 
cat aproape nimic, scrierile sale timpurii (,,pre-critice“) 
prezentînd doar un interes periferic pentru cunoscă¬ 
torii operei sale de maturitate. Cu toate acestea, după 
ce filozofia critică a căpătat contur, Kant a continuat 
să-i exploreze ramificaţiile cu o încredere din ce în 
ce mai mare. Critica raţiunii pure se ocupa, într-o 
maniera sistematică, de metafizică şi teoria cunoaş¬ 
terii; a fost urmată de Critica raţiunii practice (1788), 
dedicată eticii, şi Critica facultăţii de judecare (1790), 
dedicată în mare măsură esteticii. La acestea s-au 
adăugat multe alte lucrări, operele complete ale lui 
Kant din aşa-numita BerUner Ausgabe numărînd 
douăzeci şi şapte de volume. Dintre acestea două ne 
vor preocupa în mod deosebit: Prolegomenele , 
amintite deja, şi întemeierea metafizicii moravurilor , 
care a apărut în 1785, înaintea celei de-a doua Critici, 
în care este expusă, într-o manieră convingătoare, 
teoria morală a lui Kant. 

în timpul domniei lui Frederic cel Mare, Konigs- 
bergul a respirat aerul iluminismului şi Kant s-a 

bucurat de stima miniştrilor lui Frederic, în special 
a lui von Zedlitz, ministrul educaţiei, căruia îi este 
dedicată Critica raţiunii pure. O dată cu venirea la 
tron a lui Frederic Wilhelm al Il-lea, situaţia s-a 
schimbat semnificativ. Ministrul său, Woellner, a 
exercitat o mare influenţă şi începînd din 1788, cînd 
a devenit responsabil pentru culte, a încercat să pună 
capăt toleranţei religioase. Lucrarea lui Kant Religia 
în limitele raţiunii a fost editată în 1793 de Facultatea 
de Filozofie din Konigsberg, scăpînd astfel de cenzu¬ 
ră. Woellner, foarte supărat, i-a trimis o scrisoare lui 
Kant, în numele regelui, cerîndu-i să se explice. Kant 
a răspuns cu o promisiune solemnă faţă de suveranul 
său de a nu se mai angaja în discuţii publice despre 
religie, nici în prelegeri nici în scrieri. După moartea 
monarhului el s-a considerat absolvit de această pro¬ 
misiune, Totuşi conflictul cu autoritatea i-a provocat 
multă durere şi amărăciune. Kant se considera un 
supus loial, în ciuda simpatiilor republicane pe care 
şi le-a exprimat odată în prezenţa unui englez cu atîta 
vivacitate încît a determinat o provocare la duel şi 
cu atîta elocvenţă încît a anihilat atît provocarea cît 
şi opiniile celui care a oferit-o. (Cel despre care este 
vorba, Joseph Green, era negustor în Konigsberg şi 
a devenit apoi prietenul cel mai apropiat al lui Kant.) 

Kant agrea compania femeilor (cu condiţia să nu 
pretindă că înţelegeau Critica raţiunii pure ) şi a fost 
de două ori pe punctul de a se căsători. De fiecare 
dată însă a ezitat suficient de mult încît să rămînă 
necăsătorit. într-o zi, servitorul său, căruia îi plăcea 
să bea şi care avea o reputaţie proastă, a apărut la 
masă într-o haină galbenă. Kant i-a poruncit indignat 

să şi-o scoată şi s-o vîndă, promiţînd că va suporta el 
diferenţa de cost. Apoi a aflat cu mirare că servitorul 
său fusese căsătorit, era văduv şi urma să se căsăto¬ 
rească din nou, haina galbenă fiind cumpărată tocmai 
pentru această ocazie. Kant a fost neplăcut impresio¬ 
nat auzind aceste lucruri şi nu şi-a mai privit niciodată 
servitorul cu bunăvoinţă. Se pare că nu se putea con¬ 
vinge de normalitatea căsătoriei, pe care o descria 
odată ca un acord între doi oameni pentru „folosirea 
reciprocă a organelor sexuale" (C 235). Totuşi, în 
lucrarea sa de tinereţe Observaţii asupra sentimentului 
frumosului şi sublimului (1764), Kant vorbea foarte 
elocvent despre deosebirea dintre sexe. El se Opunea 
radical concepţiei după care bărbaţii şi femeile îm¬ 
părtăşesc o natură comună care determină caracterul 
relaţiilor lor. Dimpotrivă, considera că farmecul, fru¬ 
museţea şi capacitatea de a înmuia inimile, pe care le 
atribuia femeilor, sînt străine sexului „sublim", „prin¬ 
cipial" şi „practic" căruia îi aparţinea el. Această de¬ 
scriere a femeii este în acord cu felul în care Kant 
descrie frumuseţea naturală. Natura, mai presus de 
toate, era aceea care îi stîmea emoţiile, această sensi¬ 
bilitate faţă de frumuseţea naturală fiindu-i insuflată 
de mama lui încă din copilărie. în observaţiile despre 
farmecul feminin şi despre frumuseţea naturală se pot 
discerne urmele unor sentimente erotice care, dacă ar 
fi fost exprimate mai puternic, ar fi putut tulbura rutina 
vieţii sale cotidiene căreia istoria noastră intelectuală 
îi datorează atît de mult. 

Kant şi-a ţinut ultima prelegere oficială în 1796. 
Facultăţile sale mintale începuseră să se deterioreze 

şi voioşia de altădată fusese înlocuită de o melancolie 
sumbră. Fichte spune că părea să-şi ţină prelegerile 
în somn, trezindu-se brusc şi reluînd tema pe jumă¬ 
tate uitată. Curînd şi-a pierdut claritatea minţii, abili¬ 
tatea de a recunoaşte vechi prieteni şi chiar de a 
formula propoziţii simple. Apoi n-a mai ştiut deloc 
de el şi şi-a încheiat viaţa fără pată pe 12 februarie 
1804, lipsit de capacităţile intelectuale pe care le 
avusese cîndva. A fost însoţit pe ultimul drum de 
oameni veniţi din toată Germania şi de întreg Ko- 
nigsbergul, fiind considerat, chiar şi în ultimele clipe 
ale vieţii sale, cînd se instalase senilitatea, cea mai 
mare glorie a oraşului. Mormîntul său s-a deteriorat 
şi a fost refăcut în 1881. Rămăşiţele sale au fost mu¬ 
tate în 1924 într-un portic neoclasic de lîngă cate¬ 
drală. în 1950 sarcofagul a fost spart şi golit, autorii 
acestui act de vandalism rămînînd necunoscuţi. La 
acea vreme Konigsbergul încetase să mai fie un 
centru de cultură, fiind anexat de Uniunea Sovietică 
şi rebotezat în onoarea unuia dintre puţinii acoliţi ai 
lui Stalin care au murit de moarte naturală. Pe zidul 
Castelului, care domină oraşul mort şi pustiu, a rămas 
fixată o plăcuţă de bronz, pe care este încrustat un 
pasaj din secţiunea finală a Criticii raţiunii practice: 

Două lucruri umplu sufletul cu mereu nouă şi cres- 
cîndă admiraţie şi veneraţie, cu cît mai des şi mai stă¬ 
ruitor gîndirea se ocupă cu ele: cerul înstelat deasupra 
mea şi legea morală în mine. 

Este un noroc pentru locuitorii Kaliningradului că 
în fiecare zi li se reamintesc două lucruri pe care mai 
au voie să le admire. 

Sursele gîndirii lui Kant 


Critica raţiunii pure este cea mai importantă lu¬ 
crare de filozofie care s-a scris în timpurile modeme; 
este însă şi una dintre cele mai dificile. Ea ridică în¬ 
trebări atît de noi şi cuprinzătoare încît Kant a con¬ 
siderat necesar să inventeze termeni tehnici pentru a 
le discuta. Aceşti termeni prezintă o frumuseţe şi o 
fascinaţie stranii şi nu se poate ajunge la o apreciere 
deplină a operei lui Kant fără experimentarea ordinii 
şi a conexiunilor pe care vocabularul său le impune 
problemelor tradiţionale ale filozofiei. Cu toate aces¬ 
tea esenţa gîndirii lui Kant poate fi exprimată într-un 
limbaj mai simplu; de aceea în continuare am să în¬ 
cerc să elimin cît mai multe dintre elementele teh¬ 
nice. Această sarcină nu este deloc uşoară de vreme 
ce nu există o interpretare unanim acceptată a înţele¬ 
sului acestor termeni. Dacă în privinţa sistemului ca 
întreg comentatorii au căzut de acord asupra unei 
„imagini 4 * de ansamblu comune, în privinţa validi¬ 
tăţii argumentelor lui Kant sau chiar a conţinutului 
lor opiniile sînt împărţite. Un comentator care pre¬ 
zintă premise clare şi concluzii clare va fi invariabil 
acuzat că nu a înţeles argumentele lui Kant şi singura 
modalitate de a evita cenzura academică este de a 
cădea în manierismul verbal al originalului. în ultimii 

ani riscul acestei cenzuri a devenit ceva mai mare. 
Studiile kantiene contemporane - îndeosebi din Ma¬ 
rea Britanie şi America - au înclinat către ideea că 
neclaritatea doctrinei kantiene este adesea rezultatul 
unor confuzii inerente. Pentru a nu-i atribui aceste 
confuzii lui Kant, cercetătorii au lucrat din greu pentru 
a reuşi să obţină sau cel puţin să impună asupra primei 
Critici o interpretare care să o facă inteligibilă. Am 
să încerc şi eu acelaşi lucru, în această privinţă in¬ 
fluenţa studiilor contemporane asupra mea fiind mai 
mare decît sînt eu în stare să recunosc. 

Prima problemă pe care o pune interpretarea Cri¬ 
ticii raţiunii pure este următoarea: care este statutul 
acelor întrebări la care răspunde ea? în prefaţa la 
prima ediţie Kant scria: 

în această treabă marea mea preocupare a fost o 
expunere amănunţită şi îndrăznesc să spun că nu ar 
trebui să existe nici o singură problemă metafizică care 
să nu fi fost rezolvată aici sau, cel puţin, pentru a cărei 
rezolvare să nu se fi oferit cheia (C.R.P. 14). 

în timp ce aici este prezentată ambiţia dacă nu re¬ 
zultatul primei Critici, în realitate Kant a fost motivat 
de interese mult mai specifice. Dacă ne întoarcem la 
antecedentele istorice ale argumentului său, putem 
extrage din controversele filozofice care l-au influen¬ 
ţat anumite subiecte majore de dispută. Cel mai im¬ 
portant dintre acestea este dat de problema cunoaşterii 
obiective aşa cum a fost pusă de Descartes. Eu pot 
avea o cunoaştere despre mine însumi şi această cu¬ 
noaştere are adesea un caracter de certitudine. Mai 
concret, după Descartes, este absurd să mă îndoiesc 

de faptul că exist. Aici îndoiala nu face decît să con¬ 
firme ceea ce este pus la îndoială. Cogito ergo sum. 
în acest caz, cel puţin, mă aflu în posesia unei cu¬ 
noaşteri obiective. Faptul că exist este un fapt obiec¬ 
tiv; este un fapt despre lume şi nu doar despre 
percepţia cuiva. Indiferent ce altceva ar mai conţine 
lumea, ea trebuie să conţină fiinţa gînditoare care 
sînt eu. Contemporanul lui Kant, Lichtenberg, a atras 
atenţia asupra faptului că Descartes nu trebuia să 
tragă această concluzie. „Cogito-ul“ arată doar că 
există o gîndire, dar nu şi că există un „eu“ care 
gîndeşte. Kant, nemulţumit atît de argumentul lui 
Descartes, cît şi de doctrina despre suflet care de¬ 
curgea din acesta, a considerat că certitudinea cu¬ 
noaşterii de sine a fost expusă greşit. Este adevărat 
că oricît de sceptic aş fi în privinţa lumii exterioare 
nu pot extinde scepticismul şi asupra sferei subiec¬ 
tive (sfera conştiinţei): deci pot avea o certitudine 
imediată despre stările mele mentale actuale. Dar nu 
pot avea o astfel de certitudine despre ceea ce sînt 
sau despre existenţa unui „eu“ căruia îi aparţin aceste 
stări mentale. Aceste judecăţi au nevoie de un argu¬ 
ment pentru a fi întemeiate şi acest argument trebuie 
mai întîi să fie găsit. 

Care este caracterul acestei cunoaşteri imediate şi 
certe? Trăsătura distinctivă a stărilor mele mentale 
actuale este că ele sînt aşa cum îmi apar mie şi apar 
aşa cum sînt. în sfera subiectivă dispare orice dife¬ 
renţă între a fi şi a părea. în schimb, în sfera obiec¬ 
tivă, aceste două aspecte sînt divergente. Lumea este 
obiectivă pentru că ea poate fi altfel decît îmi apare 
mie. Deci adevărata întrebare în privinţa cunoaşterii 

obiective este următoarea: cum pot să cunosc lumea 
aşa cum este ea? Cunoaşterea pe care o am despre 
lume este numai o cunoaştere a felului în care îmi 
apare ea mie, de vreme ce este numai o cunoaştere 
a percepţiilor, amintirilor, gîndurilor şi sentimentelor 
mele actuale. Dar pot avea oare o cunoaştere a lumii 
care să nu fie doar o cunoaştere a felului în care apare 
ea? Sau, ca să mă exprim în termeni mai generali: 
pot avea o cunoaştere a lumii care să nu fie doar o 
cunoaştere a propriei mele perspective asupra ei? 
Ştiinţa, simţul comun, teologia şi viaţa personală, 
toate presupun posibilitatea cunoaşterii obiective. 
Dacă această presupoziţie nu este întemeiată, toate 
celelalte opinii pe care le susţinem în mod obişnuit 
vor fi şi ele neîntemeiate. 

Referitor la problema obiectivităţii, dintre pre¬ 
decesorii imediaţi ai lui Kant se remarcă în special 
doi gînditori, ale căror soluţii erau suficient de 
categorice pentru a atrage atenţia lumii intelectuale. 
Aceştia erau G.W. Leibniz (1646-1716) şi D. Hume 
(1711-1776); primul pretindea că am putea avea o 
cunoaştere obiectivă a lumii necontaminată de su¬ 
biectivitatea observatorului; al doilea susţinea (sau 
cel puţin aşa au înţeles contemporanii săi) că nu 
putem cunoaşte nimic în mod obiectiv. 

Leibniz a fost părintele fondator al filozofiei 
academice prusace. Gîndirea sa, lăsată posterităţii 
în fragmente succinte şi nepublicate, a fost organi¬ 
zată într-un sistem de către Christian von Wolff 
(1679-1754), şi apoi aplicată şi extinsă de elevul lui 
Wolff, fostul pietist A.G. Baumgarten (1714-1762). 
Sistemul leibnizian a intrat în conflict cu cenzura 

oficială în timpul tinereţii lui Kant, deoarece pretin¬ 
dea atît de mult pentru raţiune încît ameninţa cre¬ 
dinţa; pentru un timp, lui Wolff i s-a interzis să mai 
predea. Dar sistemul a fost reabilitat sub Frederic cel 
Mare şi a devenit metafizica oficială a iluminismului 
german. Kant a respectat această „ortodoxie 11 şi pînă 
la sfîrşitul zilelor sale îşi va susţine prelegerile pe 
baza textelor lui Baumgarten. Dar scepticismul lui 
Hume l-a marcat profund şi l-a pus în faţa unor pro¬ 
bleme noi pe care a considerat că nu le poate 
soluţiona decît prin depăşirea sistemului leibnizian. 
Aceste probleme, referitoare la cauzalitate şi cunoaş¬ 
terea a priori (cunoaşterea care nu se bazează pe 
experienţă), se împleteau cu problema obiectivităţii 
alcătuind astfel tema principală a primei Critici. 

Leibniz aparţinea acelei şcoli de gîndire pe care 
astăzi o numim în genere raţionalism, iar Hume şcolii 
empiriste care de obicei se opune primeia. Kant, care 
considera că ambele filozofii sînt greşite în privinţa 
concluziilor, a încercat să expună o altă metodă filo¬ 
zofică. Aceasta încorpora adevărurile celor două 
curente şi evita erorile lor. Raţionalismul derivă în¬ 
treaga cunoaştere din exerciţiul raţiunii şi pretinde 
să dea o cunoaştere absolută a lumii, necontaminată 
de experienţa observatorului. Empirismul susţine că 
întreaga cunoaştere provine numai din experienţă; 
de aceea nu există nici o posibilitate de a separa 
cunoaşterea de condiţia subiectivă a cunoscătorului. 
Kant dorea ,să dea un răspuns la problema cunoaşterii 
obiective care să nu fie nici atît de radical ca acela al 
lui Leibniz, nici atît de subiectiv ca acela al lui Hume. 
Pentru a înţelege cît mai bine poziţia lui trebuie să 


27 



KANT 


prezentăm mai întîi pe scurt cele două puncte de ve¬ 
dere pe care încerca să le respingă. 

Leibniz credea că intelectul deţine anumite princi¬ 
pii înnăscute, al căror adevăr este cunoscut intuitiv 
şi care constituie axiomele din care poate fi derivată 
o descriere completă a lumii. Aceste principii sînt în 
mod necesar adevărate şi confirmarea lor nu depinde 
de experienţă. Deci ele conduc la o descriere a lumii 
aşa cum este şi nu aşa cum apare în experienţă sau 
dintr-un „punct de vedere 11 specific. în acelaşi timp, 
„punctele de vedere" caracteristice indivizilor pot fi 
integrate şi ele într-o imagine raţională a lumii. Leibniz 
considera că în cadrul gîndirii există o distincţie între 
subiect şi predicat; (în propoziţia „Ion gîndeşte" 
termenul subiect este „Ion“ iar termenul predicat 
„gîndeşte"). El credea că această diviziune corespun¬ 
de unei distincţii din natură între substanţă şi proprie¬ 
tate. Elementele de bază ale lumii sînt substanţele. 
Acestea, considera el, nu trebuie să depindă decît de 
ele însele, spre deosebire de proprietăţile care le sînt 
inerente: de exemplu, o substanţă poate exista fără 
gîndire, dar nici o gîndire nu poate exista fără o sub¬ 
stanţă. Fiind autosuficiente, substanţele sînt şi indes¬ 
tructibile, în afară de cazul că se produce o minune. 
El le numea „monade", iar modelul său pentru mona¬ 
dă era sufletul individual, substanţa gînditoare aşa 
cum fusese descrisă de Descartes. Pornind de la 
această idee, el construieşte o viziune „fixă" asupra 
lumii bazată pe două legi fundamentale ale raţiunii: 
principiul contradicţiei (o propoziţie şi negaţia ei nu 
pot fi ambele adevărate) şi principiul raţiunii sufi¬ 
ciente (orice lucru adevărat trebuie să aibă o explicaţie 

suficientă). Prin argumente ingenioase şi subtile şi 
pornind de la cît mai puţine presupoziţii, el a ajuns 
la următoarele concluzii. 

Lumea este alcătuită dintr-o infinitate de monade 
individuale care nu există nici în spaţiu, nici în timp; 
ele sînt eterne. Fiecare monadă este diferită într-o 
anumită privinţă de celelalte (celebra „identitate a 
indiscernabilelor“). Fără această presupoziţie, obiec¬ 
tele nu pot fi individuate în termenii proprietăţilor 
lor intrinseci. Este nevoie deci de o perspectivă din 
care să putem vorbi despre lucruri luate în mod se¬ 
parat, Leibniz susţinînd că nici o perspectivă parti¬ 
culară nu poate reda adevărata natură a lumii. Punctul 
de vedere al fiecărei monade este doar un mod de re¬ 
prezentare a propriei alcătuiri interne; el nu repre¬ 
zintă lumea aşa cum este în ea însăşi. Fiecare monadă 
oglindeşte universul din punctul său de vedere, dar 
între monade nu pot exista relaţii cauzale sau de altă 
natură. Chiar spaţiul şi timpul nu sînt decît construcţe 
intelectuale prin care ne facem inteligibilă experien¬ 
ţa, dar care nu aparţin lumii ca atare. Cu toate acestea, 
potrivit principiului „armoniei prestabilite“, proprie¬ 
tăţile succesive ale fiecărei monade corespund pro¬ 
prietăţilor succesive ale oricărei alte monade. Astfel, 
putem descrie stările noastre succesive de spirit ca 
„percepţii", iar lumea va „apărea" fiecărei monade 
aşa cum apare tuturor celorlalte. Există un sistem al 
aparenţelor şi în cadrul acestui sistem are sens să 
vorbim despre relaţii spaţiale, temporale şi cauzale; 
despre lucruri individuale perisabile şi principii 
dinamice; despre percepţie, activitate şi influenţă. 
Validitatea acestor idei şi a legilor fizice pe care le 

putem deriva din ele depinde de annonia preexistentă 
între punctele de vedere pe care le descriu. Ele nu 
dau o cunoaştere a lumii reale a monadelor decît 
indirect, pe baza asigurării noastre că felul în care ne 
apar lucrurile poartă amprenta metafizică a felului 
în care sînt. Cînd două ceasuri arată aceeaşi oră aş 
putea fi înclinat să cred că unul îl face pe celălalt să 
meargă. Acesta este un exemplu de relaţie aparentă. 
Cam în acelaşi fel argumentează Leibniz că lumea 
opiniei şi percepţiei simţului comun nu este altceva 
decît apariţie* sau „fenomen". Dar este un fenomen 
„bine-fundamentat", spune Leibniz. Nu este o iluzie, 
ci o consecinţă sistematică şi necesară a acţiunii 
acelor principii raţionale care determină cum sînt 
lucrurile cu adevărat. Substanţele autentice, nefiind 
descrise şi individuate dintr-un punct de vedere 
subiectiv, nu au caracteristici fenomenale. Realitatea 
însăşi nu este accesibilă decît raţiunii, pentru că 
numai raţiunea se poate ridica deasupra perspective¬ 
lor individuale şi poate avea viziunea necesităţilor 
ultime care este şi viziunea lui Dumnezeu. Deci ra¬ 
ţiunea trebuie să acţioneze prin intermediul ideilor 
„înnăscute". Aceste idei, care nu au fost obţinute din 
experienţă, aparţin tuturor fiinţelor gînditoare. Conţi¬ 
nutul ideilor înnăscute este dat nu de experienţă, ci 
de capacităţile intuitive ale raţiunii. Una dintre aceste 

* Autorul foloseşte termenul de appearance pentru a de¬ 
semna ceea ce în traducerile româneşti ale lucrărilor lui Kant 
a fost numit întotdeauna „fenomen". Am preferat să traduc 
appearance prin „apariţie" şi nu „aparenţă" pentru că în limba 
română acesta din urmă are şi sensul de iluzie. Or, fenomenele 
nu sînt iluzii. (N. t.) 

idei este şi aceea de substanţă, din care decurg în cele 
din urmă toate principiile lui Leibniz. 

Viziunea lui Hume este într-o anumită măsură 
opusă celei a lui Leibniz. El respinge posibilitatea 
cunoaşterii prin raţiune pentru că raţiunea nu poate 
opera decît prin intermediul ideilor, iar acestea, la 
rîndul lor, nu pot fi obţinute decît prin simţuri. Con¬ 
ţinutul fiecărui gînd trebuie să fie dat, în ultimă 
analiză, în termenii experienţelor care îl garantează, 
iar adevărul oricărei opinii nu poate fi stabilit decît 
cu referire la „impresiile” senzoriale care îl înteme¬ 
iază. (Aceasta este presupoziţia generală a empiris¬ 
mului.) Singura experienţă care poate confirma ceva 
pentru mine este numai experienţa mea. Mărturia 
altora sau a documentelor, formularea de legi şi ipo¬ 
teze, apelul la memorie şi inducţia - toate acestea 
depind, în privinţa autorităţii lor, de experienţele care 
le justifică. Experienţele mele sînt aşa cum par, şi 
par aşa cum sînt, pentru că aici a „părea” este totuna 
cu a exista. Deci nu se pune problema cum aş putea 
să le cunosc. întemeind întreaga cunoaştere pe expe¬ 
rienţă, Hume reduce cunoaşterea despre lume la 
cunoaşterea subiectivă. Orice pretenţii de obiecti¬ 
vitate devin nelegitime şi iluzorii. Atunci cînd pretind 
că am o cunoaştere obiectivă a obiectelor existente 
în afara percepţiilor mele, tot ceea ce pot să înţeleg 
prin asta este faptul că acele percepţii au o anumită 
constanţă şi coerenţă care generează ideea (iluzorie) 
de independenţă. Atunci cînd mă refer la necesităţi 
cauzale, vorbesc numai de o succesiune regulată între 
experienţe şi de sentimentul subiectiv al anticipării 
care decurge din aceasta. Cît despre raţiune, aceasta 

ne poate vorbi despre „relaţiile ideilor 1 *: de pildă, ea 
ne poate spune că ideea de spaţiu este inclusă în 
aceea de formă sau că ideea de burlac este identică 
cu aceea de bărbat necăsătorit. Dar nu poate produce 
idei proprii şi nici nu poate decide dacă o idee are 
referinţă obiectuală. Este doar sursa unei cunoaşteri 
triviale derivate din înţelesurile cuvintelor; ea nu 
poate conduce niciodată la o cunoaştere a stărilor de 
fapt. Hume a împins scepticismul atît de departe încît 
a pus sub semnul întrebării existenţa eului (acea enti¬ 
tate care a constituit modelul monadei lui Leibniz), 
afirmînd că nu există un obiect perceptibil care să 
poarte acest nume şi nici o experienţă care să dea 
naştere ideii unui astfel de obiect. 

Un atare scepticism, care recuperează poziţia scep¬ 
ticismului originar, este intolerabil, şi nu este surprin¬ 
zător că Immanuel Kant a fost, după cum mărturisea, 
trezit de Hume din „somnul dogmatic" (Pr. 51). 
Aspectele filozofiei lui Hume care l-au nemulţumit 
cel mai mult pe Kant se refereau la conceptul de cau¬ 
zalitate. Hume susţinea că nu există nici un temei 
pentru a crede că există necesitate în natură: necesi¬ 
tatea există numai la nivelul gîndirii şi ea reflectă 
doar „relaţii între idei". Aceasta l-a condus pe Kant 
la înţelegerea faptului că ştiinţele naturale se înteme¬ 
iază pe credinţa că există necesitate în natură şi, prin 
urmare, scepticismul lui Hume, departe de a fi un 
simplu exerciţiu academic, ameninţă să submineze 
chiar fundamentele gîndirii ştiinţifice. Kant a avut 
într-adevăr o lungă dispută cu Leibniz şi cu sistemul 
leibnizian. Dar ceea ce l-a condus la viziunea expusă 
în Critica raţiunii pure a fost intuirea faptului că 

problema obiectivităţii şi cea a necesităţii cauzale 
sînt de fapt strîns legate între ele. El a ajuns să înţe¬ 
leagă unde greşea Leibniz abia în urma încercării de 
a arăta ce era greşit la Hume. în acest sens, itinerariul 
pe care îl urmează Kant este următorul. 

Nici experienţa, nici raţiunea nu sînt capabile în 
mod independent să ne ofere cunoştinţe. Prima ne 
dă un conţinut fără formă; a doua ne dă o formă fără 
conţinut. Cunoaşterea devine posibilă numai prin 
sinteza acestor două elemente; deci nu există o 
cunoaştere care să nu poarte atît pecetea raţiunii cît 
şi pe cea a experienţei. O astfel de cunoaştere este 
pură şi obiectivă. Ea transcende punctul de vedere 
al individului care o posedă şi legitimează pretenţiile 
referitoare la existenţa unei lumi independente. Cu 
toate acestea, lumea, „aşa cum este în ea însăşi", nu 
poate fi cunoscută independent de orice perspectivă 
individuală. O astfel de concepţie absolutistă asupra 
obiectului cunoaşterii e lipsită de sens, argumentează 
Kant, de vreme ce la ea se poate ajunge numai prin 
folosirea unor concepte din care a fost înlăturat orice 
înţeles particular. Deşi eu pot cunoaşte lumea inde¬ 
pendent de propria mea subiectivitate, ceea ce cunosc 
(„lumea apariţiei") poartă semnele de neşters ale 
acestei subiectivităţi. Existenţa obiectelor nu depinde 
de faptul că eu le percep; dar natura lor este deter¬ 
minată de faptul că ele pot fi percepute. Obiectele nu 
sînt monade leibniziene, cognoscibile numai din 
perspectiva fixă a „raţiunii pure"; ele nu sînt nici 
„impresii" humeene, trăsături ale propriei mele ex¬ 
perienţe. Ele sînt obiective, dar caracterul lor este dat 
de perspectiva din care pot fi cunoscute. Aceasta este 

perspectiva „experienţei posibile 11 . Kant încearcă să 
arate că ideea de „experienţă 11 , în adevăratul ei în¬ 
ţeles, poartă deja referinţa obiectivă pe care o respin¬ 
gea Hume. Experienţa conţine în sine înseşi trăsăturile 
spaţiului, timpului şi cauzalităţii. Deci atunci cînd 
descriu propria mea experienţă mă refer la o perspec¬ 
tivă, organizată deja, asupra unei lumi independente. 

Pentru a introduce această nouă concepţie asupra 
obiectivităţii (căreia el i-a dat numele de „idealism 
transcendental"), Kant începe cu o analiză a cunoaş¬ 
terii a priori. Dintre judecăţile adevărate, unele sînt 
adevărate independent de experienţă şi rămîn ade¬ 
vărate indiferent de felul în care se schimbă expe¬ 
rienţa: acestea sînt adevărurile a priori. Altele îşi 
trag adevărul din experienţă şi ar putea să fie false 
dacă experienţa s-ar schimba: acestea sînt adevăru¬ 
rile a posteriori. (Această terminologie nu a fost in¬ 
ventată de Kant, deşi îşi datorează popularitatea 
folosirii ei curente de către el.) Kant a argumentat că 
adevărurile a priori sînt de două feluri, „analitice" şi 
„sintetice" (C.R.P. 48-51). O judecată analitică este 
de felul: „Toţi burlacii sînt necăsătoriţi", al cărei 
adevăr este garantat de înţelesul său descoperit prin 
analiza termenilor folosiţi pentru a-1 exprima. O ju¬ 
decată sintetică este una al cărei adevăr nu este de¬ 
rivat în acest fel, ci care, aşa cum spune Kant, afirmă 
ceva în predicat care nu este deja conţinut în subiect. 
Este o judecată de felul: „Toţi burlacii sînt neîmpli¬ 
niţi" care (presupunînd că este adevărată) spune ceva 
substanţial despre burlaci şi nu reiterează pur şi sim¬ 
plu definiţia termenului folosit pentru a ne referi la 

ei. Distincţia între analitic şi sintetic implică o 
terminologie nouă, deşi distincţii similare pot fi în- 
tîlnite şi la filozofi de dinaintea lui Kant. Toma 
d’Aquino, inspirat de Boetius, defineşte o judecată 
„evidentă prin sine“ ca una în care „predicatul este 
conţinut în noţiunea subiectului 11 , iar o idee similară 
poate fi întîlnită şi la Leibniz. Originală totuşi este 
insistenţa lui Kant asupra faptului că cele două dis¬ 
tincţii (între a priori şi a posteriori şi între analitic şi 
sintetic) au o natură complet diferită. Este o dovadă 
de dogmatism din partea empiriştilor să creadă că 
ele trebuie să coincidă. Şi în plus, pentru ca perspec¬ 
tiva empiristă să fie adevărată, nu poate exista o cu¬ 
noaştere sintetică a priori: adevărurile sintetice pot 
fi cunoscute numai prin experienţă. 

Poziţia empiristă a fost susţinută în vremea noas¬ 
tră de către pozitiviştii logici din cadrul „Cercului 
de la Viena“, care au argumentat că toate adevărurile 
a priori sînt analitice şi au tras concluzia că orice 
judecată metafizică este lipsită de înţeles de vreme 
ce ea nu poate fi nici analitică nici a posteriori. încă 
pentru Kant era deja evident că empirismul neagă 
posibilitatea metafizicii. Şi totuşi metafizica este 
necesară pentru a se putea oferi o întemeiere cunoaş¬ 
terii obiective: fără ea nu se poate evita scepticismul 
lui Hume. Astfel că prima întrebare a filozofiei de¬ 
vine: „Cum sînt posibile judecăţile sintetice apriori?" 
Cu alte cuvinte: „Cum pot să cunosc lumea prin pură 
reflecţie, fără ajutorul experienţei?" Kant a simţit că 
o explicaţie a cunoaşterii a priori nu trebuie să des¬ 
partă obiectul cunoscut de percepţia cunoscătorului. 

Prin urmare el s-a arătat sceptic faţă de toate încer¬ 
cările de a pretinde că putem avea o cunoaştere 
a priori a unei lumi atemporale şi aspaţiale a „lucru¬ 
lui în sine“ (orice obiect definit fără referire la „expe¬ 
rienţa posibilă" a-unui observator). Eu pot avea o 
cunoaştere a priori numai a lucrurilor care îmi sînt 
date în experienţă. Cunoaşterea a priori susţine ex¬ 
perienţa, darîşi derivă totodată conţinutul din aceasta. 
Critica lui Kant este îndreptată împotriva presupozi¬ 
ţiei că „raţiunea pură“ poate da un conţinut cunoaşte¬ 
rii fără a mai face referire la experienţă. 

Toate adevărurile a priori sînt atît necesare cît şi 
absolut universale: acestea sînt cele două trăsături 
distinctive cu ajutorul cărora putem identifica, între 
pretenţiile noastre de cunoaştere, pe acelea care, dacă 
sînt adevărate, sînt adevărate a priori. Şi asta pentru 
că este evident că experienţa nu poate niciodată să 
confere necesitate sau universalitate absolută; orice 
experienţă ar fi putut să fie altfel, apoi experienţa este 
în mod necesar finită şi particulară astfel că ea nu 
poate confirma niciodată o lege universală (care are 
instanţe nelimitate). Nimeni nu se poate îndoi de 
faptul că există o cunoaştere sintetică a priori: Kant 
dă drept cel mai izbitor exemplu matematica, pe care 
o putem cunoaşte prin raţiune pură, nu analizînd 
înţelesurile termenilor matematici. Trebuie să existe 
o explicaţie filozofică a naturii a priori a matematicii 
şi Kant încearcă să o discute în secţiunile introductive 
ale Criticii. Dar el atrage de asemenea atenţia asupra 
altor exemple care au un caracter mai problematic. 
De pildă, următoarele judecăţi par să fie adevărate 

a priori: „Orice eveniment are o cauză"; „Lumea 
constă din obiecte care există independent de mine“; 
„Toate obiectele corporale există în spaţiu şi timp". 
Aceste judecăţi nu pot fi întemeiate pe experienţă de 
vreme ce adevărul lor este presupus în interpretarea 
experienţei. Mai mult, fiecare pretinde că este ade¬ 
vărată şi nu în mod întîmplător, ci în mod universal 
şi necesar. în fine, tocmai astfel de adevăruri sînt 
necesare pentru dovedirea obiectivităţii. Deci 
problema obiectivităţii şi problema cunoaşterii 
sintetice a priori sînt strîns legate între ele. Mai mult, 
rolul central jucat de adevărurile de mai sus în orice 
explicaţie ştiinţifică l-a condus pe Kant la ideea că 
o teorie a obiectivităţii va trebui să ofere şi un răspuns 
şi o explicaţie a necesităţii naturale. O astfel de teorie 
va da un răspuns complet scepticismului lui Hume. 

Care sînt, deci, obiectivele lui Kant în prima Cri¬ 
tică? în primul rînd, spre deosebire de Hume, acela 
de a arăta că cunoaşterea sintetică a priori este po¬ 
sibilă şi de a oferi exemple de asemenea cunoaştere, 
în al doilea rînd, în opoziţie cu Leibniz, de a de¬ 
monstra că „raţiunea pură" singură, operînd în afara 
constrîngerilor care îi sînt impuse de experienţă, 
conduce numai către iluzii, deci că nu există o cu¬ 
noaştere a priori a „lucrurilor în sine". Este firesc, 
prin urmare, să împărţim Critica în două părţi, în 
conformitate cu această diviziune a subiectului ei, şi 
să numim prima parte „Analitica" iar cea de-a doua 
„Dialectica". Chiar dacă această împărţire nu cores¬ 
punde întru totul diviziunii pe care o face Kant (care 
este excesiv de complexă şi foarte tehnică), ea este 

totuşi suficient de asemănătoare pentru a nu produce 
confuzii. Termenii „analitic" şi „dialectic" îi aparţin 
lui Kant: tot lui îi aparţine şi separarea în două părţi 
a argumentului. în prima parte el expune o pledoarie 
în favoarea obiectivităţii şi în acest sens ar fi potrivit 
să încep cu argumentul „Analiticii", pentru că fără 
o lămurire prealabilă a acestuia ar fi imposibil să 
înţelegem atît natura metafizicii lui Kant cît şi natura 
doctrinelor morale şi estetice pe care el le va aduce 
mai tîrziu în discuţie. 



3 

Deducţia transcendentală 

j 


Răspunsul lui Kant la întrebarea fundamentală a 
metafizicii - „cum sînt posibile judecăţile sintetice 
a priori ?“ - conţine două părţi. Am să le numesc, 
uimind terminologia lui Kant (C.R.P. 15), deducţia 
„subiectivă" şi deducţia „obiectivă". Prima a fost 
schiţată parţial în disertaţia inaugurală a lui Kant din 
1770 (I 54 şi urm.) şi constă într-o teorie a cunoaş¬ 
terii. El încearcă să arate aici care sînt elementele 
care intră în construcţia unei judecăţi atunci cînd 
afirmăm că ceva este adevărat sau fals. Această teorie 
se concentrează asupra naturii minţii, în special 
asupra naturii opiniei, senzaţiei şi experienţei. Con¬ 
cluziile sînt prezentate ca o parte a teoriei generale 
a „intelectului" (facultatea judecăţilor). Kant sub¬ 
liniază în mod repetat faptul că această teorie nu 
trebuie înţeleasă ca o psihologie empirică. Ea nu este 
şi nici nu-şi propune să fie o teorie a funcţiunilor 
omului ca opusă alteia, a inteligenţei. E o teorie a in¬ 
telectului ca atare, care ne spune în ce constă acesta 
şi cum trebuie să funcţioneze pentru a face posibile 
judecăţile. în orice discuţie filozofică asupra acestor 
chestiuni - argumentează Kant - „nu este vorba de 
felul în care ia naştere experienţa, ci despre ceea ce 
se află în ea" (Pr. 101), şi el compară astfel de întrebări 

pur filozofice cu acea „analiză a conceptelor 11 care 
a devenit de atunci atît de „la modă 11 . Kant doreşte 
să traseze limitele intelectului. Dacă există lucruri 
care nu pot fi gîndite de intelect, atunci toate afirma¬ 
ţiile despre acestea sînt lipsite de înţeles. 

în deducţia obiectivă Kant încearcă să întemeieze 
conţinutul cunoaşterii a priori. Argumentarea nu 
pleacă de la o analiză a facultăţilor de cunoaştere ca 
atare, ci de la o analiză a temeiurilor cunoaşterii. Care 
sînt temeiurile experienţei ? Ce anume trebuie să fie 
adevărat pentru ca noi să avem măcar acea bază 
minimă pe care ne-o atribuie scepticii? Odată iden¬ 
tificate aceste temeiuri, ele se vor constitui ca ade¬ 
văruri a priori. Aceasta deoarece adevărul lor nu 
decurge din faptul că noi avem o experienţă sau alta, 
ci din însuşi faptul că avem experienţă în general. 
Deci, nu este nevoie să avem o anume experienţă 
pentru a verifica adevărul lor, iar stabilirea lor se face 
numai prin raţiune. Ele vor fi adevărate în orice lume 
în care pot fi puse întrebările scepticilor (adică în 
orice lume inteligibilă), ceea ce este echivalent cu a 
spune că au atributul necesităţii. Nu le pot considera 
ca nefiind adevărate, de vreme ce nu mă pot imagina 
pe mine însumi ca făcînd parte dintr-o lume în care 
ele nu sînt valabile. 

Kant numeşte acest argument „deducţie transcen¬ 
dentală 11 , iar teoria care se construieşte pornind de 
la acest argument, „idealism transcendental 11 . Terme¬ 
nul „transcendental 11 necesită cîteva explicaţii. Trans¬ 
cendental este un argument care „transcende 11 limitele 
experienţei, pentru a-i stabili condiţiile a priori. Tre¬ 
buie să distingem un argument transcendental de 

unul empiric (C.R.P. 98). Spre deosebire de acesta 
din urmă, argumentul transcendental vizează o 
„cunoaştere care se ocupă în genere nu cu obiecte, 
ci cu modul nostru de cunoaştere a obiectelor, întrucît 
acesta este posibil a priori 11 (C.R.P. 59). Kant folo¬ 
seşte termenul „transcendental 44 şi în alt sens atunci 
cînd se referă la „obiecte transcendentale 44 . Acestea 
sînt obiecte care transcend experienţa, deci nu sînt 
accesibile investigaţiei empirice, nefîind nici obser¬ 
vabile ele însele, nici legate cauzal de ceea ce este 
observabil. Obiectele transcendentale prezintă însă 
o problemă de interpretare la care mă voi referi în 
capitolul 4.* 

Mă voi referi de asemenea la interpretarea „idea¬ 
lismului transcendental 44 . Pe scurt, această teorie 
afirmă că legile intelectului formulate în deducţia 
subiectivă sînt identice cu adevărurile a priori sta¬ 
bilite în deducţia obiectivă. Cu alte cuvinte, există o 
anumită armonie între capacităţile celui care cu¬ 
noaşte si natura obiectului cunoscut. Această armo- 

i i 

nie face posibilă cunoaşterea a priori. 

De aici urmează că „formele gîndirii 44 care guver¬ 
nează intelectul şi natura a priori a realităţii se află 
într-o perfectă corespondenţă. Lumea este aşa cum 
o gîndim noi, şi noi o gîndim aşa cum este. De modul 
în care accentuăm prima sau a doua propoziţie în 
această frază se leagă aproape toate dificultăţile 

* Această distincţie între cele două sensuri ale termenului 
transcendental apare în lucrările de specialitate din limba 
română (chiar în traducerile lucrărilor lui Kant) ca distincţia 
între „transcendental" şi „transcendent". (N. t.) 

majore care apar în interpretarea lui Kant. Să fie oare 
gîndirea noastră aceea care determină natura a priori 
a lumii? Sau, dimpotrivă, lumea este aceea care de¬ 
termină modul în care o gîndim? Răspunsul este, 
cred, „nici una, şi amîndouă“, dar abia la sfîrşitul lu¬ 
crării de faţă va deveni clar acest lucru. 


Conştiinţa de sine 

M-am referit, adoptînd limbajul lui Kant, la inte¬ 
lectul şi experienţa „noastră". Ce înseamnă însă 
„noi“ ? Folosirea persoanei întîi plural capătă la Kant 
o semnificaţie aparte. După cum am mai spus, el nu 
se angajează într-un studiu psihologic al „fiinţelor 
ca noi“. Nici nu ne vorbeşte cu o voce abstract auto¬ 
ritară al cărei subiect să fie cu neputinţă de găsit. Prin 
„noi“, Kant înţelege orice fiinţă care poate folosi ter¬ 
menul „eu“; oricine se poate identifica pe sine însuşi 
ca subiect al experienţei. Punctul de plecare al între¬ 
gii filozofii kantiene este premisa conştiinţei de sine, 
cele trei Critici concentrîndu-se asupra următoarelor 
întrebări: „Ce trebuie să gîndească o fiinţă înzestrată 
cu conştiinţă de sine?“, „Ce trebuie să facă?“ şi „Ce 
trebuie să-i placă?" Conştiinţa de sine se prezintă ca 
un fenomen profund, cu multe aspecte şi niveluri: 
ea manifestă particularităţi diferite, în funcţie de 
perspectiva din care o abordăm. în cazul primei Cri¬ 
tici iese în evidenţă acea trăsătură pe care Kant o 
considera o punte de legătură între el şi empiriştii pe 
care căuta să-i combată, anume conştiinţa propriei 
experienţe. Nu orice fiinţă îşi poate cunoaşte propria 

experienţă (nu pentru orice fiinţă „eu gîndesc“ poate 
însoţi toate percepţiile sale, după cum îşi formulează 
Kant amendamentul său crucial la teza lui Descartes 
(C.R.P. 127). Cunoaşterea de sine este accesibilă 
numai acelor fiinţe care îşi pot pune întrebarea scep¬ 
tică: „Sînt lucrurile aşa cum îmi apar mie (aşa cum 
sînt reprezentate în experienţa mea)?“ Prin urmare, 
argumentul cercetează presupoziţiile conştiinţei de 
sine. Concluzia lui Kant poate fi rezumată astfel: 
condiţiile care fac posibil scepticismul îi dezvăluie 
în acelaşi timp şi inconsistenţa. 


Sinteza transcendentală 

Am să mă opresc mai întîi asupra deducţiei subiec¬ 
tive — teoria „condiţiilor subiective* 1 ale judecăţii. 
Cunoaşterea noastră are două surse: sensibilitatea şi 
intelectul. Prima este facultatea intuiţiilor ( Anschauun - 
gen ): ea include toate acele stări senzoriale şi modi¬ 
ficări pe care empiriştii le considerau singura bază a 
cunoaşterii. Cea de-a doua este facultatea concep¬ 
telor. De vreme ce conceptele trebuie să fie aplicate 
în judecăţi, această facultate, spre deosebire de sen¬ 
sibilitate, este dinamică. Este o greşeală a empiris¬ 
mului, argumentează Kant, aceea de a nu fi înţeles 
acest aspect crucial şi de a fi construit toate con¬ 
ceptele intelectului după modelul senzaţiilor. (Astfel, 
pentru Hume, un concept este pur şi simplu o umbră 
palidă a „impresiei** din care derivă.) Raţionalismul, 
la rîndul său, greşeşte considerînd senzaţia ca un fel 
de aspiraţie confuză către gîndirea conceptuală. 

Astfel, Kant rezumă celebra dispută dintre Leibniz şi 
Locke spunînd că „Leibniz intelectualiza fenomenele, 
aşa cum Locke senzualizase conceptele intelectului". 
De fapt, aici intervin două facultăţi, ireductibile una 
la cealaltă; ele „numai unite pot judeca obiectiv va¬ 
labil despre lucruri" (C.R.P. 267). 

Judecata cere deci acţiunea conjugată a sensibili¬ 
tăţii şi intelectului. O minte fără concepte nu ar putea 
să gîndească; în mod similar, o minte înzestrată cu 
concepte, dar lipsită de date senzoriale la care acestea 
să se poată aplica nu va avea nimic despre care să 
gîndească. „Fără sensibilitate nu ne-ar fi dat nici un 
obiect şi fără intelect n-ar fi nici unul gîndit. Idei (Ge- 
danken) fără conţinut sînt goale, intuiţii fără concepte 
sînt oarbe" (C.R.P. 92). Judecata necesită ceea ce 
Kant numeşte o „sinteză" între concepte şi intuiţii, 
numai astfel putînd să ia naştere experienţa (spre 
deosebire de simpla „intuiţie"). Kant descrie oare¬ 
cum confuz această sinteză: uneori ea pare să fie un 
proces prin care se constituie experienţa, alteori un 
fel de „structură" pe care o conţine experienţa. In 
orice caz, ea pare să aibă două stadii: sinteza „pură", 
prin care intuiţiile sînt grupate împreună într-o tota¬ 
litate, şi apoi actul judecăţii în care totalitatea este 
subsumată unui concept (C.R.P. 109). Această sin¬ 
teză nu este un fapt psihologic; ea este o sinteză 
„transcendentală" opusă sintezei „empirice". Cu alte 
cuvinte, ea este presupusă în experienţa (conştientă 
de sine), şi nu derivată din aceasta. Eu nu pot să iau 
act de experienţa mea şi apoi să o supun sintezei. 
Pentru că însăşi această luare la cunoştinţă presupune 
că acea sinteză a avut loc deja. Să zicem că încerc să 

descriu lucrurile aşa cum îmi apar mie acum cînd 
stau la birou şi scriu. Mă angajez astfel în activitatea 
de a subsuma impresiile mele senzoriale conceptelor 
(cum ar fi acelea de „birou 11 şi „scriere 11 ). îmi pot re¬ 
prezenta propria experienţă numai descriind „cum 
par lucrurile 11 : şi aceasta înseamnă a folosi concep¬ 
tele intelectului. Invers, nici unul dintre conceptele 
mele nu ar fi inteligibil dacă n-ar exista experienţe 
la care să se aplice. 

Concepte a priori 

Una dintre presupoziţiile empirismului este aceea 
că toate conceptele derivă din intuiţiile senzoriale 
care le garantează aplicarea sau sînt într-un anumit 
fel ireductibile la ele. Nu poate exista nici un concept 
fără stimulul senzorial corespunzător, înţelesul unui 
concept trebuind să fie dat tocmai în termenii unui 
astfel de stimul. Kant a argumentat că această presu¬ 
poziţie este absurdă. Empiriştii confundă experienţa 
cu senzaţia. Experienţa poate oferi temeiuri pentru 
aplicarea unui concept pentru că ea conţine deja un 
concept, conform „sintezei 11 descrise mai sus. Sen¬ 
zaţia - sau intuiţia - nu conţine nici un concept şi 
nu poate oferi temeiuri pentru judecăţi. înainte de a 
fi transformate prin activitatea mentală, senzaţiile nu 
au o structură intelectuală şi deci nu pot constitui 
temeiuri pentru opinii. Dacă noi înţelegem experien¬ 
ţele, acest lucru se datorează faptului că ele conţin 
deja conceptele pe care noi presupunem că le deri¬ 
văm din ele. De unde vin aceste concepte? Ele nu 
vin din simţuri. Intelectul trebuie deci să conţină un 

anumit repertoriu de concepte care definesc formele 
activităţii sale. 

Urmează de aici că teoria leibniziană a „ideilor 
înnăscute" este în esenţă corectă. Există concepte 
care nu pot fi date prin experienţă pentru că ele sînt 
presupuse în experienţă. Ele sînt implicate în orice 
aprehensiune a lumii pe care o pot reprezenta ca fiind 
a mea; a nu le poseda înseamnă a avea nu experienţă, 
ci simple intuiţii, din care nu poate fi derivată nici o 
cunoaştere. Aceste „concepte a priori" ale intelec¬ 
tului prescriu „formele" de bază ale judecăţii. Toate 
celelalte concepte pot fi considerate ca „determina¬ 
ţii" ale acestora - adică nişte cazuri speciale, mai 
mult sau mai puţin alterate de referirea la observaţie 
şi experiment. 

Kant a numit aceste concepte fundamentale „cate¬ 
gorii", împrumutînd un termen care a fost folosit în 
scopuri similare (dar mai puţin sistematic) de către 
Aristotel. Aceste categorii sînt formele noastre de 
gîndire. O astfel de categorie este conceptul care se 
află la baza sistemului leibnizian: categoria de sub¬ 
stanţă. Substanţa este ceea ce poate exista în mod 
independent şi ceea ce susţine proprietăţile care de¬ 
pind de ea. Conceptul de „scaun" este o determinaţie 
empirică, specială a conceptului general de substanţă. 
El poate fi dobîndit numai de către cel care a înţeles 
deja conceptul general, pentru că numai o astfel de 
persoană va fi capabilă să interpreteze experienţa pe 
care o are în maniera necesară. O altă categorie este 
aceea care a constituit ţinta atacului sceptic al lui 
Hume: categoria de cauzalitate . Nu este surprinzător 
faptul că o mare parte a Analiticii priveşte ideile de 

substanţă şi cauzalitate aşa cum le-a înţeles Kant. El 
a dat o listă de douăsprezece categorii în total şi a 
descoperit, cu satisfacţie, că acestea corespundeau 
tuturor disputelor din metafizica tradiţională. 


Deducţia subiectivă 

Din cele spuse mai sus decurge că, pentru a cu¬ 
noaşte, intuiţiile noastre trebuie să permită aplicarea 
categoriilor. Mai simplu spus: nouă trebuie să ni se 
pară că avem de-a face cu substanţe, cauze etc. Astfel, 
noi putem şti a priori că orice lume inteligibilă (orice 
lume în care ar putea exista conştiinţa de sine) trebuie 
să aibă aparenţa dictată de categorii. Ea poate avea 
această aparenţă numai dacă se supune anumitor 
„principii “. Un principiu precizează condiţiile în care 
se aplică o categorie. Suma tuturor principiilor de¬ 
fineşte limitele pretenţiilor noastre la o cunoaştere 
a priori. 

Care este rezultatul acestei „deducţii subiective** 
a categoriilor? Răspunsul este următorul: noi trebuie 
să gîndim în termenii categoriilor şi trebuie deci să 
acceptăm ca adevărate principiile care guvernează 
aplicarea lor. Deci lumea trebuie să ne apară astfel 
încît noi să putem accepta aceste principii. Conştiinţa 
de sine cere ca lumea să apară „conform categorii- 
lor“. Această afirmaţie conţine esenţa a ceea ce Kant 
a numit „revoluţia copemicană“ în filozofie. Filozo¬ 
fii de dinaintea lui au considerat natura un dat primar 
şi şi-au pus întrebarea cum pot capacităţile noastre 
cognitive să ia cunoştinţă de ea. Kant consideră 

aceste capacităţi cognitive un dat primar şi apoi 
deduce limitele a priori ale naturii. Acesta este primul 
pas important în răspunsul pe care i-1 dă lui Hume. 
Cunoaşterea noastră îşi are temeiul în experienţă - 
afirmă Hume pe bună dreptate. Dar experienţa nu este 
acel concept simplu care credea Hume că este. Expe¬ 
rienţa conţine o structură intelectuală. Ea este deja 
organizată în acord cu ideile de spaţiu, timp, substan¬ 
ţă şi cauzalitate. Prin urmare, orice cunoaştere a ex¬ 
perienţei indică o lume a naturii. Perspectiva noastră 
este implicit o perspectivă asupra unei lumi obiective. 

Dar răspunde oare această teorie provocării scepti¬ 
cului? Chiar dacă ar avea dreptate Kant, va spune 
acesta, şi lumea ne-ar apărea în acest fel, de unde ştim 
că lumea este aşa cum apar el Chiar dacă noi sîntem 
obligaţi să gîndim aplicarea categoriilor, nu decurge 
de aici că ele se aplică într-adevăr. Mai avem de tre¬ 
cut de la o descriere a propriei noastre perspective 
la o descriere a lumii. Rămîne, aşadar, problema 
„cum condiţii subiective ale gîndirii pot avea vala¬ 
bilitate obiectivă'' 1 (C.R.P. 120). Aşa cum argumen¬ 
tează Kant (C.R.P. 137), nu poate exista nici o 
judecată fără obiectivitate. Se cere deci o „deducţie 
obiectivă" a categoriilor: un argument care să arate 
că lumea - nu neapărat experienţa noastră - este în 
conformitate cu principiile a priori ale intelectului. 


Forme ale gîndirii şi forme ale intuiţiei 

înainte de a trece la deducţia obiectivă, trebuie să 
ne întoarcem puţin la secţiunile introductive ale 

Criticii raţiunii pure, în care Kant vorbeşte în termeni 
generali despre natura sensibilităţii. Kant credea că 
a ajuns la acea listă a categoriilor printr-un proces 
de abstractizare. Să presupunem că eu descriu ceea 
ce văd acum: un stilou care scrie. Conceptul de „sti¬ 
lou" este o „determinaţie" specială a conceptului mai 
larg de „artefact 11 , care la rîndul său este o deter¬ 
minaţie a conceptului de „obiect material" ş.a.m.d. 
Limita acestui lanţ al abstractizării este dată de con¬ 
ceptul a priori care este exemplificat la fiecare nivel: 
conceptul de substanţă. Dincolo de acest punct nu 
putem continua procesul de abstractizare fără ca în 
acelaşi timp să încetăm să mai gîndim. La fel, con¬ 
ceptul de „scriere" este o determinaţie a conceptului 
de „acţiune" care, la rîndul său, este o determinaţie 
a conceptului de „forţă" ş.a.m.d., categoria care in¬ 
tervine aici fiind aceea de cauză sau explicaţie, din¬ 
colo de care intelectul nu mai poate înainta. Prin 
astfel de experimente de gîndire, Kant presupunea 
că a reuşit să identifice, în lista celor douăsprezece 
categorii, toate formele judecăţii şi să dea o prezen¬ 
tare a conceptului de adevăr obiectiv. Deci dovada 
obiectivităţii pretenţiilor noastre de cunoaştere im¬ 
plică demonstraţia „validităţii obiective" a catego¬ 
riilor şi a principiilor presupuse în aplicarea lor. 

Există totuşi două idei care, în pofida importanţei 
lor pentru ştiinţă şi pentru viziunea obiectivă asupra 
lumii, nu sînt incluse în lista categoriilor. Acestea 
sînt ideile de spaţiu şi timp, pe care Kant le descrie 
nu în calitate de concepte, ci ca forme ale intuiţiei. 
Spaţiul şi timpul sînt discutate în secţiunea de început 
a primei Critici, „Estetica transcendentală". Cuvîntul 

„estetică 44 derivă aici din termenul grecesc pentru 
senzaţie şi indică faptul că tema acestei secţiuni este 
facultatea sensibilităţii, considerată independent de 
intelect. Kant a argumentat că spaţiul şi timpul, de¬ 
parte de fi concepte aplicabile intuiţiilor, sînt forme 
de bază ale intuiţiei, în sensul că fiecare senzaţie tre¬ 
buie să poarte amprenta organizării temporale şi une¬ 
ori spaţiale. 

Timpul este forma „simţului intern 44 , adică a tutu¬ 
ror stărilor minţii, fie că acestea se referă sau nu la 
o realitate obiectivă. Nu ar putea exista o stare men¬ 
tală care să nu fie în timp, iar timpul devine real 
pentru noi tocmai prin intermediul acestei organizări 
din experienţa noastră. Spaţiul este forma „simţului 
extern 44 - adică a acelor „intuiţii 44 prin care ne re¬ 
ferim la o lume independentă şi pe care le conside¬ 
răm de aceea ca „apariţii 44 ale lucrurilor obiective. 
Nimic nu-mi poate apărea ca independent de mine 
însumi fără să fie de asemenea experimentat ca „în 
afară 44 şi deci ca legat spaţial de mine. Spaţiul, ca şi 
timpul, face parte din organizarea sensibilităţii mele. 
Impresiile mele senzoriale poartă forma spaţiului, 
aşa cum reiese din fenomenul „cîmpului vizual 44 . 

Dar de ce totuşi spaţiul şi timpul nu sînt conside¬ 
rate concepte a priori ? Ele sînt a priori, dar nu sînt 
concepte, de vreme ce conceptele sînt generale şi 
admit o pluralitate de instanţieri. Kant a argumentat 
că există cu necesitate un singur spaţiu şi un singur 
timp. Toate spaţiile fac parte dintr-un spaţiu unic şi 
toate timpurile dintr-un timp unic. Kant formulează 
uneori acest lucru spunînd că spaţiul şi timpul nu sînt 
concepte, ci „intuiţii a priori 44 . 

Există în filozofia lui Kant o tendinţă către ordine 
care îl conduce la încercarea de a rezolva cît mai 
multe probleme filozofice în cadrul fiecărei părţi 
distincte a sistemului său. Un motiv pentru a trata 
spaţiul şi timpul separat de categoriile intelectului 
este acela de a sugera o explicaţie a faptului că există 
două tipuri de adevăr sintetic a priori: matematica şi 
metafizica. Trebuie să existe o explicaţie diferită 
pentru fiecare, de vreme ce matematica este evidentă 
prin sine şi pentru toate fiinţele gînditoare, pe cînd 
metafizica este prin esenţa ei controversată, o temă 
asupra căreia oamenii poartă dispute interminabile; 
„lipseşte infinit de mult ca o judecată sintetică oare¬ 
care a raţiunii pure şi transcendentale să fie atît de 
evidentă (cum este obiceiul a exprima cu încăpăţînare) 
ca judecata că de două ori doi fac patru “ (C.R.P. 559). 
Matematica posedă într-adevăr acelaşi caracter direct 
şi aceeaşi indubitabilitate ca intuiţia însăşi, pe cînd 
principiile metafizice, care derivă numai din gîndire, 
sînt în mod necesar disputabile. Considerînd mate¬ 
matica o ştiinţă a priori a intuiţiei, Kant credea că ar 
putea arăta de ce propoziţiile matematice au acest 
caracter indubitabil. în matematică noi avem de-a 
face cu „intuiţii a priori"; prin aceasta gîndirea noas¬ 
tră capătă în mod automat un conţinut care lipseşte 
în cazul folosirii abstracte a categoriilor. Concluziile 
matematicii se obţin în mod „a priori şi imediat" 
(C.R.P. 558), pe cînd cele ale metafizicii trebuie să 
decurgă în urma unei argumentări laborioase. 

Fie că acceptăm sau nu explicaţia lui Kant, o tră¬ 
sătură distinctivă a filozofiei sale este aceea că el 
consideră adevărurile matematice ca fiind sintetice 

a priori. Dar el refuză totuşi să susţină explicaţia 
pe care o dă Platon statutului adevărurilor sintetice 
a priori, anume că acesta derivă din natura specifică 
a obiectelor matematice: numerele şi formele abstracte 
şi imuabile. Kant este în dezacord şi cu Hume şi cu 
Leibniz, care au susţinut că matematica este analitică, 
întrebarea care se pune este deci următoarea: cum 
poate matematica să fie sintetică a priori şi totuşi să 
nu ofere cunoaşterea unei realităţi misterioase şi 
inobservabile? în Disertaţia inaugurală Kant a argu¬ 
mentat că natura a priori a geometriei derivă mai 
degrabă din subiectul, decît din obiectul gîndirii 
matematice (170-2). Această idee l-a condus la con¬ 
cepţia sa de maturitate că poate exista o cunoaştere 
a priori a spaţiului numai dacă spaţiul intră în na¬ 
tura percepţiei. De aici teoria spaţiului ca „formă" a 
intuiţiei. 

Cunoaşterea obiectivă are, aşadar, o dublă ori¬ 
gine : sensibilitatea şi intelectul. Şi aşa cum sensibi¬ 
litatea trebuie „să se conformeze" intelectului, acesta 
la rîndul său trebuie „să se conformeze" sensibili¬ 
tăţii ; altfel sinteza transcendentală a celor două ar fi 
imposibilă. Ce înseamnă că intelectul trebuie „să se 
conformeze" sensibilităţii? Cum timpul este forma 
generală a întregii sensibilităţi, a spune că intelectul 
trebuie să se conformeze sensibilităţii este echivalent 
cu a spune că categoriile trebuie să se aplice mai întîi 
în timp şi să fie „determinate" sau limitate în mod 
corespunzător. Astfel conceptul de substanţă trebuie 
să aibă, ca primă instanţiere, nu monadele lui Leib¬ 
niz, nici obiectele abstracte ale supersferei platonice, 
ci lucruri temporale obişnuite, care există în timp şi 

sînt schimbătoare. Dacă astfel de lucruri sînt obiec¬ 
tive, atunci, prin teoria spaţiului ca formă a simţului 
extern, ele trebuie să fie şi spaţiale. Deci a dovedi 
„validitatea obiectivă 14 a conceptului de substanţă nu 
înseamnă a dovedi că lumea este alcătuită din mo¬ 
nade. Lumea este alcătuită mai degrabă din obiecte 
spaţio-temporale obişnuite. Dovada filozofică a 
obiectivităţii legitimează existenţa lumii perceptibile 
a ştiinţei şi a vieţii de fiecare zi, şi nu a unei lumi 
abstracte şi imuabile: acea lume pe care atît scepticis¬ 
mul lui Hume cît şi metafizica lui Leibniz au pus-o 
sub semnul îndoielii. Era, prin urmare, important 
pentru Kant să arate, în această demonstraţie a obiec¬ 
tivităţii, că opiniile pe care le justifică el corespund 
exact legilor pe care ştiinţa newtoniană le-a stabilit 
pentru toate lucrurile perceptibile. 


Unitatea transcendentală a apercepţiei 

Deducţia „obiectivă 14 a categoriilor porneşte de 
la premisa conştiinţei de sine, descrisă, în limbaj 
specific, ca „unitatea transcendentală a apercepţiei 4 *. 
înţelegerea acestei expresii este foarte importantă 
pentru că ea conţine, in nuce, o mare parte din filo¬ 
zofia lui Kant. „ Apercepţie** este un termen luat din 
metafizica leibniziană; el se referă la orice experienţă 
al cărei subiect este capabil să spună „aceasta este a 
mea“. Cu alte cuvinte, „apercepţia** înseamnă „expe¬ 
rienţa conştientă de sine. Unitatea apercepţiei constă 
în « eu gîndesc », care poate însoţi toate percepţiile 
mele** (C.R.P. 127), pentru a împrumuta din nou 

alternativa lui Kant la terminologia lui Descartes. Ea 
este conştiinţa imediată pe care o am că experienţe 
simultane îmi aparţin mie. Eu pot cunoaşte imediat 
faptul că acest gînd şi această percepţie sînt ambele 
ale mele, în sensul că aparţin unităţii conştiinţei care 
defineşte perspectiva mea asupra lumii. îndoiala este 
imposibilă aici: n-aş putea să mă aflu niciodată în 
situaţia pe care Dickens în Timpuri grele o atribuie 
doamnei Gradgrind pe patul de moarte, şi anume să 
ştiu că există durere în încăpere, dar să nu ştiu că 
acea durere este a mea. Această aprehensiune a 
unităţii este numită „transcendentală 11 pentru că n-aş 
putea niciodată să o deriv din experienţă. N-aş putea 
susţine că, datorită faptului că această durere are o 
anumită calitate, iar această idee are alta, ele trebuie 
să aparţină unei singure conştiinţe. Dacă aş face acest 
lucru, aş putea să comit o greşeală; m-aş putea afla 
în situaţia absurdă de a-mi atribui o anumită durere, 
idee sau percepţie care nu-mi aparţin mie, ci unei alte 
conştiinţe. Astfel că unitatea pe care o percep în 
cadrul perspectivei mele nu este o concluzie derivată 
din experienţă, ci o presupoziţie a experienţei. Teme¬ 
iul său „transcende“ orice ar putea experienţa să 
întemeieze. Aşa cum spune uneori Kant, unitatea 
conştiinţei „precede" toate datele intuiţiei (A 107). 

Unitatea transcendentală a apercepţiei oferă o 
descriere sumară a perspectivei noastre. Eu pot să 
ştiu cel puţin un lucru: anume că există o unitate a 
conştiinţei. A pune la îndoială acest lucru înseamnă 
a nu mai fi conştient de sine şi deci a nu mai putea 
acorda nici o semnificaţie îndoielii. Scopul este de a 
arăta că perspectiva noastră este posibilă numai într-o 
lume obiectivă. 

Deducţia transcendentală 

Deducţia obiectivă are acelaşi caracter „transcen- 
dental“ ca şi premisa ei. Ea îşi propune să arate că 
adevărul concluziei sale nu este o deducţie din ex¬ 
perienţă, ci este presupus în existenţa experienţei. 
Unitatea transcendentală a apercepţiei este posibilă 
numai dacă subiectul trăieşte în acea lume pe care o 
descriu categoriile: o lume obiectivă în care lucrurile 
pot fi altfel decît par. Pe scurt, argumentul este urmă¬ 
torul : unitatea apercepţiei descrie condiţia subiectivi¬ 
tăţii, în care orice lucru este aşa cum pare şi pare aşa 
cum este. Dar nimeni nu poate avea această perspec¬ 
tivă a subiectivităţii dacă nu are o cunoaştere a ade¬ 
vărurilor obiective. El trebuie să aparţină, aşadar, 
unei lumi în care lucrurile pot fi altfel decît par şi 
care există independent de propria lui perspectivă. 

Este greu de găsit un argument care să aibă un 
asemenea rezultat şi este semnificativ faptul că 
Immanuel Kant a fost atît de nemulţumit de „Deduc¬ 
ţia transcendentală" încît a rescris-o în întregime 
pentru a doua ediţie a Criticii , mutînd accentul de la 
concluzia subiectivă prezentată mai sus la deducţia 
obiectivă pe care o discutăm acum. Chiar şi aşa, 
rezultatul este confuz şi Kant a mai adăugat un pasaj 
- „Respingerea idealismului" - pentru a face să pară 
mai convingător accentul asupra obiectivităţii. Scopul 
acestei „respingeri" era de a arăta „că lucrurile ex¬ 
terioare ne sînt date şi în experienţă, nu doar în ima¬ 
ginaţie", prin demonstrarea faptului că „însăşi 
experienţa noastră internă [Erfahrung], indubitabilă 
pentru Descartes, nu e posibilă decît cu condiţia de 


55 



KANT 


a presupune experienţa externă [adică experienţa unei 
lumi obiective] “ (C.R.P. 232-3). Argumentul este mai 
mult elegant decît solid. El presupune cel puţin trei 
lucruri: 

(i) Identitatea experienţei. Una din presupoziţiile 
empirismului este aceea că eu îmi pot cunoaşte ex¬ 
perienţa doar observînd-o. Dar nu este aşa. Eu nu 
observ experienţa mea, ci numai obiectul ei. Orice 
cunoaştere a experienţei trebuie să implice deci o 
cunoaştere a obiectului său. Dar eu pot să cunosc 
acest obiect numai dacă pot să-l identific ca fiind 
persistent. Nici un lucru nu poate avea continuitate 
temporală fără să aibă în acelaşi timp şi capacitatea 
de a exista atunci cînd nu este observat. Existenţa lui 
este prin urmare independentă de percepţia mea. 

(ii) Identitatea în timp. Eu pot identifica o expe¬ 
rienţă ca fiind a mea numai dacă o localizez în timp. 
Trebuie să o atribui deci unui subiect care există în 
timp şi care durează în timp. Unitatea mea cere con¬ 
tinuitatea mea. Dar a dura înseamnă a fi substanţial 
şi nimic nu poate fi substanţial fără să intre în relaţii 
cauzale. Eu durez numai dacă trecutul meu îmi deter¬ 
mină viitorul. Altfel nu există nici o diferenţă între 
durata pură şi o succesiune infinită de euri momen¬ 
tane. Dacă pot avea conştiinţa propriei mele expe¬ 
rienţe, atunci pot să trag concluzia că aparţin unei 
lumi căreia astfel de categorii precum substanţă şi 
cauzalitate îi sînt aplicate în mod corect, de vreme 
ce îmi sînt aplicate în mod corect mie. O condiţie a 
conştiinţei de sine este, aşadar, existenţa tocmai a 
acelei ordini obiective pe care mi-o indică propria 
mea experienţă. 

(iii) Ordonarea în timp. Eu am o cunoaştere privi¬ 
legiată a experienţei prezente. Aceasta este posibilă 
numai dacă, în cadrul experienţei, eu disting între 
acum şi apoi. Deci există o „ordine temporală 11 ine¬ 
rentă percepţiei şi trebuie să cunosc această ordine 
pentru a mă putea cunoaşte pe mine însumi. Dar o 
pot cunoaşte numai prin referire la obiecte indepen¬ 
dente şi la regularităţile care le guvernează. Numai 
atunci voi fi capabil să descriu timpul ca o dimen¬ 
siune în care are loc experienţa. Şi nu ca o serie de 
momente izolate unele de altele. Realitatea timpului 
este presupusă în experienţă. Şi realitatea timpului 
presupune realitatea unei succesiuni obiective. Numai 
prin referire la această succesiune şi la obiectele care 
o structurează pot identifica propria mea percepţie. 

Nici una dintre aceste idei nu este mai clară în 
original decîtîn scurtul meu rezumat. Argumentarea 
din deducţia transcendentală n-a fost considerată 
niciodată satisfăcătoare. In toate variantele sale ea 
implică o trecere de la unitatea conştiinţei la identi¬ 
tatea subiectului în timp. Hume a semnalat că alune¬ 
carea de la unitate la identitate este implicată în toate 
pretenţiile noastre de cunoaştere obiectivă; el consi¬ 
dera de asemenea că această trecere n-ar putea fi 
justificată niciodată. Kant nu a găsit termenii cu care 
să-i răspundă lui Hume. Cu toate acestea, în încer¬ 
carea sa el a apelat la ideile multor filozofi, iar de¬ 
ducţia transcendentală a fost resuscitată în epoca 
noastră cel mai notabil de către Ludwig Wittgenstein 
(1889-1951). în celebrul argument al „limbajului 
privat 11 din Philosophical Investigations, Wittgenstein 
argumentează că nu poate exista o cunoaştere a 

experienţei care să nu presupună referinţa la o lume 
publică. Eu pot cunoaşte propria mea experienţă în 
mod imediat şi incorigibil, dar numai pentru că îi 
aplic concepte al căror înţeles decurge din folosirea 
lor în limbajul public. Iar limbajul public descrie o 
realitate observabilă şi pentru alte persoane în afară 
de mine. Caracterul public al limbajului pe care îl 
folosesc garantează obiectivitatea referinţei sale. 
Argumentul lui Wittgenstein - care multora li s-a 
părut convingător - are aceeaşi premisă şi aceeaşi 
concluzie ca deducţia transcendentală. El se bazează 
totuşi pe o teorie a referinţei şi înţelesului şi nu pe o 
doctrină metafizică a timpului. 

Dacă este validă, deducţia transcendentală are un 
rezultat extrem de semnificativ. Ea întemeiază obiec¬ 
tivitatea lumii mele plecînd numai de la propria mea 
perspectivă asupra ei. Descartes, în demonstrarea 
existenţei lumii exterioare din Meditaţii, a încercat 
să înlăture perspectiva subiectului prin introducerea 
ideii de Dumnezeu ca fiinţă atotştiutoare: lumea este 
validată ca obiect al conştiinţei (eteme) a lui Dumne¬ 
zeu. Esenţa metodei „transcendentale" a lui Kant 
rezidă în egocentricitatea sa. Toate întrebările pe care 
le pot pune trebuie să le pun din punctul meu de 
vedere; prin urmare ele trebuie să poarte semnele 
perspectivei mele care este aceea a „experienţei po¬ 
sibile". Răspunsul la aceste întrebări nu poate fi găsit 
în încercarea de a mă înălţa pînă la poziţia unei fiinţe 
gînditoare care cunoaşte fără experienţă, ci în interio¬ 
rul propriei mele experienţe, ca răspuns la cercetarea 
sceptică. Metoda transcendentală găseşte răspunsul 

oricărei întrebări filozofice cercetînd presupoziţiile 
perspectivei din care acestea trebuie să fie puse. 


Principii 

Kant argumentează că fiecare categorie corespun¬ 
de unui principiu al cărui adevăr este presupus în 
aplicarea sa. Principiile nu sînt decît „reguli ale folo¬ 
sirii obiective 11 a categoriilor (C.R.P. 188). Aceste 
principii sînt adevăruri a priori şi prezintă două 
aspecte. Pe de o parte, ele ne spun cum trebuie să 
gîndim pentru t putea în genere să gîndim; pe de altă 
parte, ele ne spun cum trebuie să fie lumea pentru a 
fi inteligibilă. Prin aceste principii categoriile „pre¬ 
scriu legi a priori fenomenelor, prin urmare naturii 44 
(C.R.P. 157). Adică ele stabilesc adevăruri sintetice 
a priori referitoare la lumea observaţiei ştiinţifice şi 
cotidiene. Ele nu sînt adevăruri a priori despre „lu¬ 
crurile în sine 44 . Ele nu dau o cunoaştere a unei lumi 
descrise fără referire la percepţia noastră. Cunoaşte¬ 
rea sintetică a priori priveşte numai „obiectele ex¬ 
perienţei posibile 44 (C.R.P. 159). în acest domeniu 
principiile enunţă adevăruri obiective şi necesare, de 
vreme ce categoriile „sînt legate a priori şi în mod 
necesar de obiectele experienţei, pentru că numai 
prin intermediul lor poate fi gîndit orice obiect al 
experienţei. Limitarea la „obiecte ale experienţei 
posibile 44 este vitală pentru filozofia iui Kant, iar el 
subliniază în mod repetat faptul că „dincolo de cîmpul 
experienţei posibile nu pot exista nicăieri principii 
sintetice a priori 44 (C.R.P. 251). Trebuie să avem tot 

timpul în vedere faptul că el dorea legitimarea unei 
cunoaşteri a priori, dar în acelaşi timp respingerea 
posibilităţii unei metafizici absolutiste ca aceea a lui 
Leibniz. 

Am decis să mă ocup în mod special de categoriile 
de substanţă şi cauzalitate. Kant asocia aceste două 
categorii cu o a treia, aceea a comuniunii sau inter¬ 
acţiunii reciproce. Aceste concepte au constituit prin¬ 
cipala ţintă a atacului sceptic al lui Hume. Ele aveau 
o importanţă majoră şi în metafizica lui Leibniz, ideea 
de substanţă fiind cea de la care Leibniz a început 
construcţia sistemului său metafizic, iar „principiul 
raţiunii suficiente 14 , asociat de Kant cu cauzalitatea 
(C.R.P. 215), fiind principiul care a guvernat această 
construcţie. Discuţia pe care o desfăşoară Kant asu¬ 
pra acestor concepte prezintă un interes deosebit. El 
le situează în miezul problemei obiectivităţii şi 
prezintă, în analiza pe care le-o face, ceea ce consi¬ 
deră a fi fundamentele metafizice ale ştiinţei fizice. 
El derivă principiile care li se asociază într-o secţiune 
numită „Analogiile experienţei 11 , acesta fiind locul 
unde Kant face unele dintre cele mai revoluţionare 
sugestii ale sale referitoare la natura cunoaşterii 
obiective. 

Maniera în care Kant împarte orice problemă filo¬ 
zofică în trei sau patru elemente este aproape obse¬ 
sivă. Există însă un motiv special, atunci cînd vorbeşte 
de substanţă şi cauzalitate, pentru insistenţa sa asupra 
faptului că acestora ar trebui să li se asocieze un al 
treilea concept de bază; anume, dorinţa lui Kant ca 
rezultatele sale să corespundă celor trei legi new- 
toniene ale mişcării. Explicaţia ştiinţifică depinde de 

principii de metodă: fiind presupuse în cercetarea 
ştiinţifică, aceste principii nu pot fi justificate prin 
intermediul ei. Kant credea că astfel de principii ar 
fi reflectate în legi ştiinţifice fundamentale; iar unul 
dintre ţelurile metafizicii este tocmai acela de a oferi 
temeiuri pentru acceptarea lor. 

Ştiinţa fizică din vremea lui Kant admitea a priori 
existenţa unei înlănţuiri cauzale universale şi a 
interacţiunii reciproce. Ea presupunea că trebuie să 
explice nu existenţa materiei, ci schimbările prin care 
trece aceasta. Ea caută o lege a conservării conform 
căreia în toate schimbările o anumită cantitate funda¬ 
mentală rămîne neschimbată. Kant credea că tocmai 
astfel de presupoziţii l-au ghidat pe Newton în 
formularea legilor mişcării. De aceea el încearcă, 
prin derivarea principiilor sale, să stabilească „va¬ 
labilitatea legilor universale ale naturii ca legi ale in¬ 
telectului" (Pr. 111), argumentînd că toate legile 
fundamentale ale noii astronomii se sprijină pe prin¬ 
cipii care sînt valide a priori (Pr. 120). 

încercarea de a susţine mecanica newtoniană este 
combinată cu o critică la adresa scepticismului lui 
Hume referitor la cauzalitate. Kant încearcă să arate 
că relaţiile cauzale sînt necesare, atîtîn sensul că este 
necesar ca obiectele să intre în astfel de relaţii (nu 
există nici un eveniment fără o cauză), cît şi în sensul 
că ele însele sînt un tip de conexiune necesară. 

„Analogiile" conţin mult prea multe argumente 
pentru a putea fi tratate în detaliu aici. Ca şi alte pa¬ 
saje cruciale din Analitică, ele au fost rescrise în mare 
parte pentru a doua ediţie, forma finală a principiilor 
trecînd prin revizuiri semnificative. Totuşi două teze 

merită să fie remarcate aici pentru importanţa lor 
deosebită. în primul rînd, Kant argumentează că 
orice explicaţie a schimbării cere postularea unei 
substanţe neschimbătoare şi foloseşte acest argument 
ca o dovadă a validităţii „legii conservării 14 din ştiin¬ 
ţă. Argumentul său constituie una dintre cele mai 
pătrunzătoare analize ale naturii metodei ştiinţifice, 
după Descartes, şi un pas înainte în direcţia doctrinei 
modeme a „unităţii ştiinţei 44 . Conform uneia dintre 
versiunile acestei doctrine, există o singură lege a 
conservării implicată în explicaţia oricărei schimbări 
şi deci o singură entitate (de pildă energia) ale cărei 
legi de transformare guvernează întregul naturii. 

în al doilea rînd, în a doua Analogie, Kant apără 
doctrina metafizică potrivit căreia „raportul dintre 
cauză şi efect este condiţia valabilităţii obiective a 
judecăţilor noastre empirice 44 (C.R.P. 216). Noi pu¬ 
tem postula obiectivitatea lumii noastre numai pentru 
că în cadrul ei găsim conexiuni cauzale. Aceasta este 
o consecinţă a legăturii dintre obiectivitate şi durată: 
tocmai pentru că lucrurile durează eu pot distinge 
aparenţa lor de realitatea lor. Dar ele pot dura numai 
dacă există un lanţ cauzal care unifică părţile lor 
temporale. Această masă este aşa cum este pentru că 
a fost aşa cum a fost. Dependenţei obiectivităţii de 
cauzalitate îi corespunde o dependenţă similară a 
cauzalităţii de substanţă: legile noastre cauzale sînt 
aplicabile numai pe baza presupunerii că există lu¬ 
cruri care durează. „Această cauzalitate conduce la 
conceptul de acţiune, aceasta la conceptul de forţă şi, 
prin aceasta, la conceptul de substanţă 44 (C.R.P. 217). 
Pe scurt, noi descoperim cum sînt lucrurile în realitate 

găsind cauze pentru felul în care apar ele şi găsim 
cauze numai prin postularea unui domeniu de lucruri 
care durează. 

Astfel, ideea unui obiect independent implică 
ideea de cauzalitate, iar cauzalitatea, argumentează 
Kant, este o specie de necesitate. A cunoaşte un ade¬ 
văr despre lume înseamnă, aşadar, a avea o cunoaşte¬ 
re a necesităţilor: a ceea ce trebuie să fie şi a ceea ce 
ar fi putut să fie. Această teză contrazice în mod ra¬ 
dical concepţia empiristă conform căreia nu există 
necesităţi în natură, precum şi acele teorii modeme 
care susţin că ideile noastre fundamentale despre 
actualitate implică operaţii mentale mai simple decît 
acelea implicate în înţelegerea necesităţii şi posibilităţii. 

Toate aceste teze remarcabile decurg dintr-o în¬ 
cercare de a da ceea ce s-ar putea numi o descriere 
„îmbogăţită” a obiectivităţii lumii fizice. Orice filo¬ 
zof care ia în serios argumentele lui Kant va avea de 
înfruntat dificultatea de a „reduce” ideea unei lumi 
obiective la un simplu rezumat al experienţei. Deci 
va recunoaşte neplauzibilitatea nu numai a scepticis¬ 
mului pe care l-a atacat Kant, dar şi a teoriei empi- 
riste a cunoaşterii care derivă din acesta. 


Concluzie 

Principiile sînt adevărate a priori, dar numai în 
cazul „obiectelor experienţei posibile”. Empiriştii 
greşeau atunci cînd respingeau posibilitatea unor 
astfel de principii a priori, dar aveau dreptate atunci 
cînd presupuneau că propria noastră perspectivă 

asupra lumii este într-o anumită măsură un consti¬ 
tuent al cunoaşterii noastre. Noi putem cunoaşte a 
priori lumea numai în măsura în care aceasta ne este 
dată. Orice încercare de a ne ridica deasupra felului 
în care ne este dată nouă lumea şi de a o cunoaşte 
„aşa cum este în sine“, independent de orice percep¬ 
ţie posibilă, este inutilă. Astfel toate încercările de a 
justifica principiul raţiunii suficiente al lui Leibniz 
au fost, printr-o acceptare universală a celor la care 
ne-am referit, zadarnice. Dar echivalentul „transcen- 
dental“ al acestui principiu, argumentează Kant, este 
demonstrabil: principiul raţiunii suficiente devine, 
aşadar, legea cauzalităţii, lege conform căreia fiecare 
eveniment din lumea empirică este prins într-o reţea 
de conexiuni cauzale. Acesta este un adevăr a priori, 
dar numai despre „lumea apariţiilor 14 şi deci numai 
referitor la evenimente în timp. în pofida încrederii 
ferme a lui Kant în privinţa rezolvării pe care a dat-o 
acestei probleme, mulţi leibnizieni au considerat că 
au reuşit să ofere o dovadă a principiului raţiunii su¬ 
ficiente - Baumgarten, de pildă. Iar unul dintre disci¬ 
polii lui Baumgarten, Eberhard, a încercat-să arate 
că filozofia critică nu a fost decît o renunţare a siste¬ 
mului leibnizian, principiul raţiunii suficiente fiind 
deopotrivă necesar pentru demersul lui Kant, cît şi 
demonstrabil a priori. Aceasta a fost una dintre puţi¬ 
nele obiecţii la adresa Criticii la care Kant s-a simţit 
obligat să răspundă (în On a Discovery, publicată în 
1790). Kant demonstrează imposibilitatea de a de¬ 
monstra principiul „fără referire la intuiţia sensibilă 44 
(K 113) şi accentuează neputinţa raţiunii pure de a 
trece dincolo de concepte pentru a ajunge la adevăruri 

substanţiale despre lume. Principiul raţiunii suficien¬ 
te poate fi justificat, arată el, numai prin metoda sa 
„transcendentală 11 , care leagă obiectele cunoaşterii 
de capacităţile cunoscătorului şi demonstrează a priori 
numai acele legi care determină condiţiile experienţei. 

încercarea inutilă a leibnizienilor de a întemeia 
cunoaşterea numai pe raţiunea pură este tema Dia¬ 
lecticii. Urmărind schema criticismului kantian vom 
ajunge să vedem exact ce a înţeles Kantprin „idea¬ 
lism transcendental 11 şi de ce credea că acesta ar pu¬ 
tea să constituie o cale de mijloc între empirism şi 
raţionalism. 



4 


Logica iluziei 


Folosit în mod corect, intelectul oferă o cunoaştere 
autentică, obiectivă, dar în acelaşi timp el conţine şi 
o tendinţă către iluzie. în analiza pe care o face „ra¬ 
ţiunii pure“, Kant a încercat să diagnosticheze şi să 
critice această tendinţă, argumentul său înaintînd şi 
de această dată pe două laturi: una subiectivă şi una 
obiectivă. Pe de o parte el descrie o facultate distinctă, 
raţiunea, în folosirea ei nelegiţţţnă; pe de altă parte, 
critică toate pretenţiile de cunoaştere pe care această 
facultate ne împinge să le facem. Tema sa de discuţie 
din Dialectică este metafizica raţionalistă, în cadrul 
căreia distinge trei părţi: psihologia raţională, care 
se ocupă cu natura sufletului, cosmologia, care se 
ocupă cu natura universului şi cu condiţia noastră în 
univers, şi teologia, care se ocupă cu problema exis¬ 
tenţei lui Dumnezeu. Kant argumentează apoi că 
fiecare dintre acestea înaintează conform propriului 
său tip de argument iluzoriu, nu către adevăr, ci către 
eroare. Analiza acestor erori se desfăşoară după o 
schemă comună. Fiecare încercare a raţiunii pure de 
a construi doctrinele metafizice către care se simte 
împinsă transgresează limitele experienţei aplicînd 
conceptele într-o manieră c; re este „necondiţionată" 
de facultatea intuiţiei. Dar cum judecata se formează 

numai prin sinteza conceptului şi intuiţiei, această 
încercare nu poate să producă cunoaştere. Dimpotri¬ 
vă, conceptele, separate de „condiţiile lor empirice 11 , 
sînt goale. „Conceptele pure ale intelectului nu pot 
avea niciodată o aplicare transcendentală ci totdeauna 
numai o aplicare empirică 11 (C.R.P. 249). în acelaşi 
timp, deoarece conceptele conţin în ele însele această 
tendinţă către o aplicare „necondiţionată 11 , este o ma¬ 
ladie inevitabilă a intelectului aceea ca raţiunea să-i 
uzurpe funcţiile, iar categoriile să fie transformate 
din instrumente de cunoaştere în acele instrumente 
ale iluziei pe care Kant le numeşte „idei 11 . 

în acest moment este nevoie să ne mai întoarcem 
o dată la idealismul transcendental pentru a înţelege 
exact care sînt, după: Rărit; rezultatele Analiticii. în 
această privinţă gâsffifoâhibiguitate crucială în doc¬ 
trina lui Kant, câbe ţldr^istă şi în cea de-a doua şi în 

cea de a treia Crffică[ , ' J:: ' i 

’OilM v.i.v 

Aparenţă,şi realitate 
« 

Kant descrie adesea idealismul transcendental 
ca doctrina conform căreia noi avem o cunoaştere 
a priori numai despre „apariţii 11 şi nu despre „lucruri 
aşa cum sînt în ele însele 11 (sau „lucruri în sine 11 ). 
„Lucrul în sine 11 a provocat dispute aprinse între con¬ 
tinuatorii şi discipolii lui Kant. După Moses Men- 
delssohn, lucrul în sine este o^entitate distinctă şi nu 
se confundă cu apariţia. Alţii, sub influenţa elevului 
lui Kant, J.S.Beck, au considerat că expresia „lucru 
în sine 11 se referă la un mod de a descrie acelaşi 

obiect pe care îl cunoaştem sica apariţie. Kant sus¬ 
ţine această a doua interpretare în multe pasaje din 
Critica raţiunii practice, în corespondenţa sa cu Beck, 
precum şi într-o scrisoare către unul dintre principalii 
ei adepţi: „Toate obiectele care ne pot fi date pot fi 
conceptualizate în două feluri: pe de o parte ca fe¬ 
nomene; pe de altă parte ca lucruri în sine“ (C 103n). 
Se pare însă că nici pentru Kant lucrurile nu erau 
foarte clare în această privinţă şi de aici una dintre 
ambiguităţile majore ale filozofiei critice. 

Kant spune de asemenea că aplicarea categoriilor 
este posibilă numai în cazul „fenomenelor 41 , nu şi al 
„noumenelor 44 . Fenomenul este un „obiect al expe¬ 
rienţei posibile pe cînd noumenul este un lucru care 
poate fi cunoscut numai prin raţiune şi pe care nu-1 
putem descrie ca obiect al experienţei. Este firesc să 
punem în legătură aceste două distincţii şi să presu¬ 
punem că, după Kant, apariţiile sau fenomenele pot 
fi cunoscute numai prin experienţă, iar „lucrurile în 
sine 44 , fiind simple noumene, nu pot fi cunoscute 
deloc de vreme ce nimic nu poate fi cunoscut numai 
prin raţiune. Potrivit lui Kant, de pildă, conceptul de 
„noumen 44 poate fi folosit doar negativ, pentru a de¬ 
semna limitele cunoaşterii noastre, şi nu pozitiv, 
pentru a desemna lucruri aşa cum sînt în sine. Astfel 
că „împărţirea obiectelor în fenomene şi noumene şi 
a lumii într-o lume a simţurilor şi una a intelectului 
nu poate fi deci admisă deloc (în sens pozitiv) 44 
(C.R.P. 256). Lucrul în sine nu este o entitate, ci un 
termen care reprezintă idealul de neatins al unei 
cunoaşteri absolute. 

Ambiguitatea descrierii lui Kant este ilustrată de 
termenul „apariţie 14 , care este luat uneoriîntr-un sens 
tranzitiv, alteori într-unul intranzitiv. Kant vorbeşte 
uneori de apariţii ca şi cum ar fi „apariţii 44 ale unui 
lucru a cărui realitate ne este ascunsă. Alteori vorbeş¬ 
te de acestea ca şi cum ar fi entităţi independente, al 
căror nume se datorează faptului că noi le observăm 
şi le descoperim natura proprie. în acest al doilea 
sens, cuvîntul „apariţie 44 corespunde ideii noastre de 
obiect fizic. Apariţia poate fi observată; este situată 
în spaţiu; intră în relaţii cauzale cu alte apariţii şi cu 
fiinţa care le observă. Este guvernată de legi ştiinţi¬ 
fice şi este sau poate fi un obiect de descoperire. 
Poate fi aşa cum pare şi altfel decît pare. Poate avea 
atît calităţi secundare (calităţi pe care un obiect le 
are numai în legătură cu o anumită experienţă senzo¬ 
rială), cît şi calităţi primare (calităţi care aparţin alcă¬ 
tuirii sale interioare) (C.R.P. 83). Pe scurt, apariţiile 
posedă toate caracteristicile obiectelor fizice. Este 
lipsit de sens să spunemxă o apariţie este o apariţie 
a ceva. Pentru că, după.Kant, acest „ceva 44 care s-ar 
ascunde în spatele-apariţiei n-ar putea fi decît un 
„noumen 44 , şi despre noumene nu se poate spune 
nimic semnificativ. în special, este lipsit de sens 
(sau cel puţin de conţinut) să spunem că noumenul 
determină o apariţie sau se află în vreo altă relaţie 
cu ea. (Criticii lui Kant - Mendelssohn şi G. E. 
Schulze - au sesizat acest aspect şi l-au scos în evi¬ 
denţă ca principala slăbiciune a filozofiei transcen¬ 
dentale.) Uneori Kant vorbeşte într-adevăr ca şi cum 
fiecare obiect ar fi o apariţie a unui „lucru în sine 44 . 

Dar cum această idee este în contradicţie cu teoria 
sa a cunoaşterii (care nu-i permite nici să cunoască 
şi nici chiar să gîndească ceea ce intenţionează să 
spună) trebuie să considerăm, deocamdată, că lucrul 
în sine este o nonentitate. Aşa cum vom vedea, există 
motive contrare care l-au determinat pe Kant să-şi 
contrazică propria teorie. Pentru moment trebuie să 
lăsăm deoparte aceste motive şi doctrinele rivale care 
iau naştere din ele pentru a putea continua discuţia. 


Fenomene şi noumene 

Prima ediţie a Criticii conţine o expunere vastă a 
teoriei idealismului transcendental. în a doua ediţie 
Kant a renunţat la această expunere, poate pentru că 
ea încuraja prea mult ambiguitatea de care vorbeam 
mai sus. A adăugat în schimb secţiunea numită „Res¬ 
pingerea idealismului 41 (vezi mai sus, pp. 55-59) 
care intenţionează să aducă o dovadă pozitivă a 
obiectivitătii şi o dovadă negativă în privinţa „idea¬ 
lismului empiric" atribuit lui Berkeley. Idealismul 
empiric considera că obiectele empirice nu sînt decît 
percepţii, iar lumea ştiinţei nu are nici o realitate 
dincolo de experienţa observatorului. Toate obiectele 
empirice devin entităţi „ideale 44 , care nu au nici o 
realitate în afara concepţiei noastre despre ele. Spre 
deosebire de acesta, argumentează Kant, idealismul 
transcendental este o formă de realism empiric: cu 
alte cuvinte, obiectele empirice sînt reale. 

Afirmaţia lui Kant că idealismul transcendental 
implică realismul empiric este dificil de interpretat. 
El spune, de pildă, că spaţiul şi timpul au realitate 
empirică, dar şi idealitate transcendentală (C.R.P. 
72;77-8). Aceasta ar putea însemna că, dacă adoptăm 
o perspectivă empirică, să zicem, atunci recunoaştem 
realitatea spaţiului şi timpului; în schimb, dintr-o 
perspectivă transcendentală, ele nu sînt „nimic" 
( ibid .). Ideea unei perspective transcendentale este 
însă, aşa cum recunoaşte Kant, foarte discutabilă. Nu 
este o perspectivă accesibilă nouă, şi deci nu este 
ceva despre care putem avea o opinie fermă. într-o 
interpretare mai simplă, teoria lui Kant apare în felul 
următor: obiectele empirice sînt reale, pe cînd obiec¬ 
tele transcendentale sînt ideale. Un obiect transcen¬ 
dental nu este perceptibil şi nu aparţine lumii spaţiului, 
timpului şi cauzalităţii. Un astfel de obiect este „mo¬ 
nada" lui Leibniz şi de aceea el trebuie să rămînă 
întotdeauna doar o idee în mintea care-1 concepe, fără 
o realitate independentă. Dar ce sînt obiectele empi¬ 
rice? Răspunsul care se impune de la sine este „toate 
obiectele care sînt descoperite sau postulate prin 
experienţă". 

Ceea ce am spus mai sus schiţează o teorie meta¬ 
fizică ce corespunde exact teoriei cunoaşterii a lui 
Kant. în ultimă instanţă, nu contează dacă descriem 
distincţia dintre obiectele empirice şi cele transcen¬ 
dentale ca o distincţie între ceea ce există şi ceea ce 
nu există, sau ca o distincţie între ceea ce poate sau 
nu să fie cunoscut. Şi aceasta deoarece, ca să împru¬ 
mutăm o remarcă a lui Wittgenstein, „nimicul în- 

seamnă acelaşi lucru ca un ceva despre care nu putem 
spune nimic 11 . Se pare deci că distincţia corespunde 
din nou aceleia dintre fenomen şi noumen, primul 
fiind cognoscibil şi al doilea incognoscibil, de vreme 
ce conceptul de noumen poate fi folosit numai nega¬ 
tiv, pentm a marca limitele experienţei. Toate nou- 
menele sînt obiecte transcendentale, şi toate obiectele 
transcendentale, fiind doar „inteligibile 11 (i.e. nu pot 
fi cunoscute prin experienţă) sînt noumene. S-ar pă¬ 
rea, aşadar, că cele trei distincţii coincid: fenomen / 
noumen; obiect empiric / obiect transcendental; apa¬ 
riţie / lucru în sine. într-o discuţie lungă despre Leibniz, 
care formează puntea de legătură între Analitică şi 
Dialectică, Kant spune de fapt acelaşi lucru (îndeo¬ 
sebi C.R.P. 276-7). Mulţi comentatori nu acceptă 
această interpretare, dar eu cred că, dacă nu o accep¬ 
tăm, sîntem siliţi să-i atribuim lui Kant mai multe 
inconsistenţe decît poate suporta măiestria lui. 

Prin urmare, nu este deloc surprinzător faptul că 
ambiguitatea care înconjoară doctrina kantiană a 
„apariţiei 11 se răsfrînge şi asupra conceptului de 
„fenomen 11 . Uneori acest termen este interpretat ca 
denotînd un obiect perceptibil real care există inde¬ 
pendent de observator, alteori ca referindu-se la o 
„reprezentare 11 mentală (sau, în limbaj modem, la un 
„obiect intenţional 11 ). în cea de-a doua interpretare, 
fenomenul devine ceva subiectiv (este aşa cum pare 
şi pare aşa cum este). A stabili existenţa sa înseamnă 
a nu oferi nici o garanţie a obiectivităţii. în acest caz 
n-ar mai exista nici o diferenţă semnificativă între 
poziţia lui Kant (anume că putem cunoaşte fenome- 

nele) şi idealismul empiric pe care el pretinde că-1 
respinge. Chiar şi Leibniz acordă mai multă obiecti¬ 
vitate „viziunii“ noastre decît idealistul empiric de 
vreme ce el introduce noţiunea de „fenomen bine 
fundamentat 11 (vezi mai sus, pp. 29-31), conform 
căreia stabilitatea apariţiilor este suficientă pentru a 
garanta distincţia dintre a fi şi a părea. Concepţia lui 
Leibniz despre „lumea fenomenală 11 l-a influenţat cu 
siguranţă pe Kant, poate mai mult decît a dorit el. 
Dar el dorea să meargă mai departe în direcţia înte¬ 
meierii obiectivităţii lumii apariţiilor. 

Din cele spuse pînă acum reiese clar că singura 
interpretare acceptabilă a termenilor „fenomen 11 , 
„apariţie 11 , „obiect empiric 11 este aceea după care ei 
se referă la lumea fizică. Mesele, scaunele şi alte 
asemenea lucruri vizibile sînt apariţii; tot apariţii sînt 
şi acele entităţi care nu pot fi observate decît prin in¬ 
termediul efectelor lor, cum ar fi atomii (C.R.P. 387) 
şi stelele îndepărtate (C.R.P. 420). Aceste entităţi 
„teoretice 11 au de asemenea realitatea care decurge 
din existenţa în spaţiu şi timp şi din ordinea impusă 
de categorii. Ele sînt perceptibile în sensul că intră 
în relaţii cauzale specifice cu mintea care le cunoaşte. 
Cu alte cuvinte, orice obiect al cercetării ştiinţifice 
este un „fenomen 11 şi toate fenomenele sînt cognosci¬ 
bile în principiu. Dar nimic altceva nu poate fi cunos¬ 
cut. „Nouă nu ne este dat real decît percepţia şi 
progresul empiric de la ea la alte percepţii posibile 11 
(C.R.P. 419). Cît despre ideea de noumen, aceasta 
„nu este deci conceptul unui obiect, ci o problemă 
legată inevitabil de limitarea sensibilităţii noastre 11 
(C.R.P. 276-7). 


74 




LOGICA ILUZIEI 


Necondiţionatul 

Intenţia lui Kant în Dialectică este de arăta că noi 
nu putem cunoaşte „lumea aşa cum este“ adică lumea 
concepută independent de perspectiva cunoscăto¬ 
rului. Noi nu trebuie să aspirăm, aşa cum spune Kant, 
la o cunoaştere „necondiţionată 11 . Dar în acelaşi timp 
avem o tendinţă inevitabilă către o astfel de cunoaş¬ 
tere. De cîte ori demonstrăm ceva cu ajutorul unui 
argument, presupunem adevărul premiselor. Premi¬ 
sele descriu „condiţia 11 sub care concluzia este ade¬ 
vărată. Dar ce putem spune despre adevărul acestei 
condiţii? Ace r .t lucru trebuie să fie la rîndul său 
demonstrat printr-un argument şi adevărul său va fi 
„condiţionat 11 şi el. Deci raţiunea (sub aspectul ei in- 
ferenţial) ne conduce în mod inevitabil către căutarea 
„necondiţionatului 11 , premisa ultimă al cărei adevăr 
nu mai este derivat dintr-o altă sursă. Această „idee 11 
a raţiunii este sursa tuturor iluziilor metafizice. Căci 
întreaga cunoaştere la care putem aspira în mod 
legitim se supune „condiţiilor 11 experienţei posibile. 
A aspira la o cunoaştere a necondiţionatului înseam¬ 
nă a aspira la ceva care este dincolo de condiţiile care 
fac posibilă cunoaşterea. 

Acest efort de transcendere este inevitabil, afirmă 
Kant. Nu numai că încercăm să transcendem condi¬ 
ţiile conţinute în posibilitatea experienţei, dar căutăm 
în acelaşi timp să cunoaştem lumea „aşa cum este 11 , 
liberă de condiţiile la care ar putea fi supusă prin 
categorii cum sînt cele de substanţă şi cauzalitate. 
Aceste încercări constituie de fapt unul şi acelaşi 
lucru; pentru că, aşa cum arată Analitica, cele două 

seturi de condiţii sînt identice. în fiecare caz înaintarea 
raţiunii către „necondiţionat 14 reprezintă o căutare a 
cunoaşterii absolute. Raţiunea va tinde întotdeauna să 
privească lumea, aşa cum a făcut Leibniz, dintr-o ase¬ 
menea perspectivă absolută. 


„Raţiunea pură“ 

Din perspectiva teoriei cunoaşterii a lui Kant, ra¬ 
ţiunea este cea mai elevată dintre toate facultăţile 
cognitive, ei subsumîndu-i-se tot ceea ce reprezintă 
cunoaştere de sine. Pe lîngă folosirea ei ca intelect 
(prin formarea de judecăţi), raţiunea mai poate fi fo¬ 
losită legitim în alte două moduri: în domeniul prac¬ 
tic şi în realizarea de inferenţe. Raţiunea practică nu 
poate fi considerată o ramură a intelectului de vreme 
ce ea nu intervine în judecăţi (ea nu emite pretenţii 
de adevăr şi fals). Cu toate acestea folosirea ei este 
legitimă: eu pot folosi raţiunea pentru a stabili ce să 
fac, iar acţiunea mea poate fi un rezultat legitim al 
acestui proces. Inferenţa, care este practica de a de¬ 
riva consecinţele logice ale unei judecăţi, este şi ea 
legitimă. Dar, spre deosebire de intelect, ea nu folo¬ 
seşte concepte proprii (pentru că o inferenţă care, aşa 
cum se întîmplă, „adaugă un concept 44 premisei este, 
pentru acest motiv, nevalidă). 

Numai atunci cînd raţiunea pură pătrunde în gîn- 
durile noastre „logica iluziei 44 începe să ne ademe¬ 
nească. Raţiunea pură se distinge prin faptul că 
încearcă să emită judecăţi proprii folosind nu con¬ 
cepte, ci „idei 44 din care au fost înlăturate toate con- 

diţiile empirice. Logica iluziei este „dialectică": ea 
trebuie să sfîrşească, în mod inevitabil, în eroare şi 
contradicţie. Această tendinţă către eroare nu este 
întîmplătoare ci intrinsecă. Nu există nici o cale prin 
care raţiunea ar putea să cunoască lumea prin inter¬ 
mediul „ideilor" şi în acelaşi timp să evite erorile 
care o aşteaptă. Aceste erori au fost comise deja de 
cum am părăsit domeniul cognoscibil al experienţei 
şi ne-am angajat într-o călătorie către lumea „ne¬ 
condiţionată" de dincolo. în acelaşi timp nu există 
nici o cale de a evita tendinţa către această călătorie 
zadarnică în transcendent. Faptul că noi avem o vi¬ 
ziune relativă asupra lumii creează „ideea" unei lumi 
care poate fi privită dintr-o perspectivă absolută. 
Astfel noi năzuim mereu „a găsi pentru cunoştinţa 
condiţionată a intelectului, necondiţionatul prin care 
se completează unitatea lui" (C.R.P. 288). 


Raţiunea pură şi metafizica 

Am atras deja atenţia asupra felului în care Kant 
împarte metafizica speculativă în trei părţi. în „psiho¬ 
logia transcendentă" raţiunea produce o doctrină 
despre suflet; în cosmologia raţională ea încearcă să 
descrie lumea în „totalitatea ei necondiţionată"; în 
teologie ea creează ideea unei fiinţe perfecte care 
domneşte asupra unei lumi transcendente. Printr-un 
artificiu, Kant reconciliază această diviziune cu 
concepţia tradiţională după care „metafizica nu are 
ca obiect propriu al cercetării ei decît trei idei: Dum¬ 
nezeu, libertate şi nemurire “ (C.R.P. 306n). Ideea de 

libertate este ataşată cosmologiei pe temeiul că toate 
problemele metafizice create de această idee decurg 
din credinţa că există ceva - agentul moral - care 
este atît în lumea naturii cît şi în afara ei. Aceasta 
este una dintre cele mai importante idei ale lui Kant. 
Am să amîn însă discuţia acestui aspect pentru capi¬ 
tolul următor. 


Cosmologia 

Iluziile cosmologiei sînt numite „antinomii 11 . 
„ Antinomia 11 este eroarea specifică ce ne permite să 
derivăm atît o propoziţie cît şi negaţia ei din aceeaşi 
premisă. După Kant, antinomiile nu sînt contradicţii 
în adevăratul sens al cuvîntului, de vreme ce ambele 
propoziţii care le alcătuiesc sînt false, bazîndu-se pe 
o presupoziţie falsă. El numeşte „dialectică o astfel 
de opoziţie, iar pe cea a contradicţiei [...] opoziţie 
analitică 11 (C.R.P. 425). Kant oferă tot felul de ex¬ 
plicaţii întortocheate despre modul în care o propo¬ 
ziţie şi negaţia ei pot fi ambele false şi poate că nu 
este necesar să ne oprim la aceste elemente compli¬ 
cate de logică. Ideea lui Kant este aceea că în deri¬ 
varea fiecărei propoziţii a antinomiei trebuie făcută 
aceeaşi presupoziţie falsă. Scopul „criticii 11 sale este 
acela de a smulge din rădăcini această presupoziţie 
falsă şi de a arăta că ea se datorează aplicării uneia 
dintre „ideile 11 raţiunii. Presupoziţia implicată în 
cosmologie este aceea că noi putem gîndi lumea în 
„totalitatea ei necondiţionată 11 . Acest lucru ar fi posi¬ 
bil numai prin transcenderea perspectivei „experien- 

ţei posibile 11 şi prin încercarea de a vedea natura ca 
un întreg dintr-o perspectivă exterioară ei. Natura 
iluzorie a acestei idei reiese din faptul că, din premisa 
unei astfel de perspective transcendente, decurge o 
contradicţie. 

Să presupunem, de pildă, că eu susţin ideea unei 
lumi a naturii ca întreg, aşa cum este ea situată în 
spaţiu şi timp. Dacă încerc să aplic ideea în judecată, 
trebuie să trec dincolo de viziunea mea empirică 
pentru a sesiza totalitatea obiectelor experienţei. 
Trebuie să încerc să cuprind întreaga natură, indepen¬ 
dent de perspectiva mea particulară în cadrul ei. Dacă 
aş putea face acest lucru, aş putea să mă întreb: Este 
această totalitate limitată sau nelimitată în spaţiu şi 
timp ? Are sau nu graniţe ? Descopăr că pot să dove¬ 
desc ambele concluzii. Pot dovedi, de pildă, că lumea 
trebuie să aibă un început, în timp (altfel ar fi trebuit 
să se fi scurs deja o secvenţă infinită de evenimente 
or, argumentează Kant, „o infinitate completă 11 este 
o idee absurdă). Dar pot să dovedesc şi că lumea nu 
trebuie să aibă un început în timp (pentru că dacă ar 
avea un început, atunci ar trebui să existe un temei 
pentru care lumea a început atunci cînd a început, 
ceea ce înseamnă a presupune în mod absurd că un 
anumit timp are o proprietate cauzală sau o capacitate 
de „a da fiinţă 11 independent de evenimentele care 
se petrec în el). 

O contradicţie similară poate fi derivată din pre¬ 
supoziţia că existenţa lumii ca întreg poate avea o 
explicaţie. Pe baza acestei presupoziţii pot să dove¬ 
desc că lumea este cauzal dependentă de sine, fiind 
alcătuită dintr-un lanţ infinit de cauze care leagă 

fiecare moment de predecesorul său. Ideea existenţei 
unui început al acestei serii - ideea unei „cauze 
prime“ - este absurdă pentru că duce în mod auto¬ 
mat la întrebarea: „Ce a determinat începutul?“, o 
întrebare care nu poate primi un răspuns coerent. Dar 
eu pot să dovedesc în aceeaşi măsură şi că lumea este 
dependentă cauzal, existenţa ei datorîndu-se unei 
fiinţe care-şi are „cauza în sine“ sau care este causa 
sui. Pentru că, dacă n-ar fi existat o asemenea fiinţă, 
nici una dintre cauzele din natură n-ar putea explica 
existenţa efectelor lor. Şi în acest caz nici un lucru 
din natură n-ar putea avea o explicaţie şi ar fi im¬ 
posibil de explicat de ce există lucrurile. 

Astfel de antinomii rezultă din încercarea de a 
trece dincolo de perspectiva experienţei către poziţia 
absolută din care poate fi cuprinsă totalitatea lucru¬ 
rilor (şi deci lumea „aşa cum este în sine“). Dacă 
presupunem că natura este un lucru în sine - i.e. dacă 
înlăturăm din conceptul naturii referinţa la orice 
experienţă posibilă prin care ea este observată -, 
atunci dovezile antinomiilor sînt bine întemeiate. 
„Conflictul judecăţilor scoase de aici descoperă că 
supoziţia conţine ceva fals şi ne conduce astfel la 
descoperirea adevăratei naturi a lucrurilor ca obiecte 
ale simţurilor 1 ' (C.R.P. 427). Ideea unei „totalităţi 
absolute" este valabilă numai în cazul „lucrurilor în 
sine" (C.R.P. 426), care nu pot fi cunoscute. De pildă, 
conceptul de cauză, pe care îl putem folosi în 
domeniul obiectelor empirice pentru a desemna 
relaţiile lor, devine lipsit de conţinut atunci cînd este 
scos din acest domeniu şi aplicat lumii ca întreg. In 

acest caz este aplicat dincolo de condiţiile empirice 
care îi justifică aplicarea şi duce în mod inevitabil la 
contradicţii. 

Totuşi, afirmă Kant, aceste antinomii nu trebuie 
înlăturate cu uşurinţă ca erori la care trebuie să re¬ 
nunţăm o dată ce le-am sesizat. Presupoziţia totalită¬ 
ţii care le generează este atît cauza cît şi efectul celor 
mai importante probleme ale ştiinţei. Să presupunem 
că am acceptat ipoteza „Big-Bang-ului“ referitoare 
la originea universului. Numai o persoană cu vederi 
înguste ar putea crede că prin aceasta am răspuns la 
întrebarea privind modul în care a început lumea. 
Pentru că ne putem întreba: ce a determinat explo¬ 
zia? Orice răspuns va presupune că exista deja ceva. 
Deci ipoteza nu poate explica originea lucrurilor. 
Căutarea originii ne duce la o întoarcere fără sfîrşit 
în trecut. Dar fie că răspunsul la această întrebare 
este nesatisfăcător - şi atunci cum poate explica cos¬ 
mologia existenţa lumii? —, fie că ajunge la postu¬ 
larea unei causa sui - caz în care am lăsat întrebarea 
ştiinţifică fără răspuns şi ne-am refugiat în teologie. 
Astfel că ştiinţa însăşi ne împinge către antinomie, 
forţîndu-ne să depăşim limitele naturii. Dar cum pot 
să cunosc aceste limite dacă nu le pot depăşi ? 

Kant se angajează într-o analiză elaborată a anti¬ 
nomiilor argumentînd că cele două părţi corespund 
întotdeauna raţionalismului şi respectiv empirismului 
şi cu această ocazie investighează din nou erorile pe 
care le-au comis reprezentanţii acestor două filozofii. 
Discuţia care rezultă de aici este foarte complexă şi 
a determinat la fel de multe comentarii ca oricare alt 

pasaj din prima Critică. Dorinţa de sistem l-a deter¬ 
minat pe Kant să combine argumente de provenienţe 
şi calităţi diferite. Dar în spatele bogăţiei argumen¬ 
tării se ascunde una dintre cele mai pătrunzătoare 
analize ale metodei ştiinţifice care au ieşit vreodată 
de sub pana unui filozof. Această analiză a constituit 
o sursă de inspiraţie pentru oameni de orientări foarte 
diferite, ca Hegel şi Einstein, şi puţini sînt cei care 
nu au fost tulburaţi de problemele pe care le scoate 
la lumină Kant aici. Cum pot eu cuprinde lumea în 
totalitatea ei? Şi dacă nu pot, cum mai poate exista 
o explicaţie? Cum pot explica existenţa a ceva dacă 
nu pot explica existenţa întregului din care face 
parte ? Dacă sînt legat pentru totdeauna de propria 
mea viziune, cum pot pătrunde misterul naturii ? 


Teologia 

Am discutat pînă acum prima şi cea de-a patra 
dintre antinomiile lui Kant. Aceasta din urmă ne 
aduce în faţa teologiei şi a sugestiei lui Kant că ideea 
unei causa sui este lipsită de conţinut şi poate fi 
aplicată în judecată numai pentru a da naştere la 
contradicţii. în capitolul intitulat „Idealul raţiunii 14 , 
Kant trece în revistă argumentele tradiţionale pentru 
existenţa lui Dumnezeu şi le clasifică într-o manieră 
devenită celebră. Există, spune el, numai trei tipuri 
de argumente pentru existenţa lui Dumnezeu: „cos¬ 
mologic 44 , „ontologic 44 şi „fizico-teologic 44 . Primul 
tip cuprinde toate argumentele care, pornind de la un 

fapt contingent despre lume şi de la întrebarea „De 
ce este aşa?“, postulează existenţa unei fiinţe nece¬ 
sare. O versiune a acestuia este argumentul „cauzei 
prime“ discutat mai sus: un fapt contingent poate fi 
explicat în cele din urmă numai dacă seria cauzelor 
începe printr-o causa sui. Din a doua categorie fac 
parte toate argumentele care, pentru a se elibera de 
orice premisă contingenţă (care, deoarece ar putea fi 
falsă, trebuie să fie supusă îndoielii), încearcă să 
dovedească existenţa lui Dumnezeu pornind de la 
conceptul de Dumnezeu. în fine, în cea de-a treia ca¬ 
tegorie intră toate argumentele care pornesc de la 
ideea de „teleologie“, adică de la premisa existenţei 
unei organizări armonioase în natură, şi argumentea¬ 
ză apoi prin analogie cu perfecţiunea cauzei acestei 
organizări armonioase. 

Kant spune despre această ultimă dovadă că ea 
„merită totdeauna să fie amintită cu stimă. Ea este 
cea mai veche, cea mai clară şi cea mai potrivită 
pentru raţiunea umană comună. Ea animă studiul 
naturii, căci ea însăşi provine din această sursă şi 
capătă mereu noi puteri din ea“ (C.R.P. 494). în cea 
de-a treia Critică el explică mai amănunţit de ce apre¬ 
cia acest argument. Kant nu a fost un ateu şi a fost 
descumpănit de Dialogues on NaturalReligion ale lui 
Hume, care s-au tipărit postum şi a căror versiune 
germană apărea în timp ce Critica era pregătită pentru 
publicare. Astfel că el n-a mai avut timp să discute 
argumentele lui Hume, ci doar să se întrebe care au 
fost motivele care l-au determinat pe acesta să ajungă 
la concepţia sa (C.R.P. 565-6). Hume anticipează 

critica pe care o face Kant teologiei raţionale. Dar el 
respinge în mod deliberat argumentul fizico-teologic, 
argumentînd că acesta fie nu dovedeşte nimic (de 
vreme ce nu există o analogie efectivă între perfecţiu¬ 
nile naturii şi cele ale artei), fie, în cel mai bun caz, 
dovedeşte existenţa unei fiinţe care nu este mai 
reuşită decît lumea pe care a creat-o. Kant era şi el 
nemulţumit de acest argument. Dar, deşi l-a conside¬ 
rat nevalid, a considerat totuşi că este o expresie a 
unui presentiment adevărat şi a încercat să-l eluci¬ 
deze într-o manieră complet nouă, din perspectiva 
celei de-a treia Critici. 

Luat ca o dovadă intelectuală, argumentul fizi¬ 
co-teologic nu poate fi niciodată mai convingător decît 
dovada cosmologică de care depinde (C.R.P. 498). 
Căci el nu poate funcţiona decît pe baza presupoziţiei 
unei explicaţii ultime. Această presupoziţie nu are însă 
nici o valoare dacă dovada cosmologică nu este validă. 
Trebuie să arătăm că putem ieşi în afara naturii pentru 
a postula existenţa unei fiinţe necesare, transcendente. 
Dar ce ne permite nouă să postulăm existenţa unei 
asemenea fiinţe? După Kant, numai argumentul 
ontologic va răspunde la această întrebare. Dacă ne 
întrebăm cum poate un lucru să fie propria lui cauză 
sau cum poate să existe cu necesitate, răspunsul va 
trebui căutat în conceptul acelui lucru. Existenţa fiin¬ 
ţei divine trebuie să fie explicată de conceptul său. 
Şi cum un concept poate explica ceva numai prin re¬ 
laţii logice, existenţa lui Dumnezeu va trebui să de¬ 
curgă din conceptul de Dumnezeu. Deci, în final, 
cele trei argumente se reduc la unul singur. 

în formele sale tradiţionale, argumentul ontologic 
dovedeşte nu numai existenţa, ci şi perfecţiunea lui 
Dumnezeu. Nici unul dintre celelalte argumente nu 
poate să dovedească perfecţiunea absolută a lui Dum¬ 
nezeu: încă o dată, ele trebuie să se sprijine pe 
argumentul ontologic pentru a da temeiuri intelec¬ 
tuale sentimentului religios. Argumentul ontologic 
se desfăşoară în felul următor: Dumnezeu este fiinţa 
perfectă. Printre perfecţiunile sale se numără bunăta¬ 
tea morală, puterea şi libertatea. Dar trebuie să se nu¬ 
mere şi existenţa, deoarece conceptul unui lucru 
existent x este conceptul a ceva mult mai perfect 
decît x; înlăturînd existenţa înlăturăm perfecţiunea. 
Aşadar, existenţa este o perfecţiune. Şi deci, din ideea 
de Dumnezeu ca fiinţă perfectă decurge că Dumne¬ 
zeu există. 

Critica pe care o face Kant acestui argument este 
celebră pentru că ea anticipează o teorie a logicii 
modeme - teoria conform căreia existenţa nu este 
un predicat. (Cînd spun că Ion există, este chel şi 
mănîncă stridii, îi atribui lui Ion nu trei proprietăţi, 
ci două.) în discuţia asupra contingenţei, Leibniz 
recunoscuse deja că existenţa este diferită de predica¬ 
tele obişnuite. Totuşi el a acceptat argumentul onto¬ 
logic şi nu a observat consecinţa logică a filozofiei 
sale. Spunînd că un x există nu adăugăm nimic la 
conceptul său: nu spunem decît că acest concept are 
o instanţiere. într-adevăr, există deja o eroare (Kant 
spune chiar o contradicţie) implicată în introducerea 
existenţei în conceptul unui lucru (C.R.P. 478). Pen¬ 
tru că nu mai are nici un sens să afirmăm apoi că 

lucrul există. O astfel de aserţiune nu face nici un 
pas înainte de la concept la realitate. Şi deci ea nu 
afirmă existenţa a nimic. Argumentul ontologic spune 
că existenţa este o perfecţiune. Dar nu poate fi o 
perfecţiune de vreme ce nu este o proprietate. Dacă 
argumentul ar fi valid, consideră Kant, atunci judecata 
că Dumnezeu există ar exprima un adevăr analitic. 
Teoria că existenţa nu este un predicat implică însă 
faptul că toate judecăţile existenţiale sînt sintetice 
(C.R.P. 479). 

Folosirea regulativă a ideilor raţiunii 

încheindu-şi critica la adresa „logicii iluziilor 1 *, 
Kant continuă argumentînd pe larg şi într-un stil 
expansiv şi relaxat, specific unui autor care se apro¬ 
pie de sfîrşitul lucrării, că există, la urma urmei, o 
folosire legitimă a ideilor raţiunii. Astfel de idei, ca 
aceea a totalităţii necondiţionate sau a creatorului 
perfect care există cu necesitate, generează iluzii 
atunci cînd sînt luate cu un rol „constitutiv 11 : adică 
atunci cînd sînt considerate descrieri ale realităţii. 
Ele trebuie considerate însă în mod corect ca „prin¬ 
cipii regulative 11 (C.R.P. 522). Dacă acţionăm ca şi 
cum aceste idei ar fi adevărate despre realitate, atunci 
sîntem conduşi la formularea unor ipoteze adevărate. 
Ideile de ordine şi totalitate, de pildă, ne conduc la 
căutarea unor legi mai generale şi mai simple, în 
termenii cărora lumea empirică devine din ce în ce 
mai inteligibilă. Această folosire „regulativă 11 a idei¬ 
lor este o folosire din interiorul lumii experienţei. 

Folosirea constitutivă încearcă să transceandă această 
lume către domeniul iluzoriu al raţiunii. Contradic¬ 
ţiile nu decurg din ideile însele (care nu sînt contra¬ 
dictorii în sine, ci lipsite de conţinut); ele decurg din 
aplicarea lor greşită. 

Astfel „idealul fiinţei supreme nu este decît un 
principiu regulativ al raţiunii, anume de a considera 
orice legătură în lume ca şi cînd ar rezulta dintr-o 
cauză necesară auto-suficientă“ (C.R.P. 491). Consi¬ 
derat astfel, el este sursa, nu a iluziei, ci a cunoaş¬ 
terii. Şi această cunoaştere va rămîne în continuare 
circumscrisă de condiţiile experienţei posibile: cu 
alte cuvinte, ea se conformează categoriilor şi nu 
trece dincolo de teritoriul legitim al acestora către 
un domeniu transcendent. Ideea „nu arată cum e 
constituit un obiect, ci cum trebuie să căutăm, sub 
conducerea lui, natura şi înlănţuirea obiectelor ex¬ 
perienţei în genere 11 (C.R.P. 521). Astfel raţiunea se 
întoarce de la speculaţiile ei zadarnice la lumea em¬ 
pirică, renunţînd la iluziile metafizicii pentru reali¬ 
tăţile ştiinţei empirice. 


Sufletul 

Discuţia lui Kant despre suflet şi despre conceptul 
de „eu“ de la care porneşte descrierea acestuia este 
una dintre cele mai subtile părţi ale filozofiei sale. 
Descrierea se constituie pe baza a două argumente 
complexe: primul apare la începutul Dialecticii, unde 
Kant atacă doctrinele raţionaliste despre suflet; cel 
de-al doilea apare în cea de-a treia antinomie şi în 

Critica raţiunii practice, unde Kant vorbeşte despre 
natura moralităţii. 

„Paralogismele raţiunii pure“, care se ocupă de 
doctrinele raţionaliste despre suflet, au fost revizuite 
în mare parte pentru cea de-a doua ediţie, poate şi 
datorită faptului că această parte a filozofiei critice 
face parte din argumentul complex al deducţiei 
transcendentale de care Kant a fost întotdeauna ne¬ 
mulţumit. Argumentul lui Kant din Analitică începea 
prin recunoaşterea realităţii specifice a conştiinţei de 
sine. Eu am conştiinţa propriilor mele stări mintale 
şi acesta este un act „originar" sau transcendental al 
intelectului. Raţionaliştii au încercat să deducă din 
această cunoaştere privilegiată o teorie specifică 
despre obiectul său. Ei credeau că datorită caracteru¬ 
lui nemijlocit al conştiinţei de sine eul trebuie să fie 
un obiect pur al conştiinţei. în actul conştiinţei de 
sine eu mă confrunt cu acest „eu“ care este conştient. 
Pot pune la îndoială toate celelalte lucruri, dar nu şi 
această conştiinţă de sine. Mai mult, eu sînt conştient 
cu necesitate de propria mea unitate. în fine, eu se¬ 
sizez în mod intuitiv continuitatea mea de-a lungul 
timpului: aceasta nu poate fi derivată din observarea 
trupului meu sau din vreo altă sursă exterioară. Este 
deci firesc să trag concluzia că eu mă cunosc pe mine 
însumi ca pe ceva substanţial, indivizibil, durabil, poate 
chiar nemuritor, numai pe baza conştiinţei de sine. 
Acesta era, credea Kant, argumentul lui Descartes. 
Concluzia sa nu este o excentricitate a concepţiei 
„carteziene" despre suflet. Ca toate iluziile raţiunii, 
ea este una în care sîntem tentaţi să ne angajăm de 

îndată ce începem să reflectăm la datele din faţa 
noastră. Fiecare fiinţă raţională este tentată să creadă 
că nemijlocirea specifică şi inviolabilitatea conştiin¬ 
ţei de sine constituie o garanţie a conţinutului său. 
în mijlocul oricărei îndoieli pot totuşi să cunosc acest 
lucru care sînt eu însumi şi, mă asigură raţiunea, 
această cunoaştere intimă a propriei mele naturi înte¬ 
meiază credinţa în imaterialitatea sufletului. 

Raţionamentul este însă greşit, pentru că pleacă 
de la unitatea pur formală a apercepţiei şi ajunge la 
o unitate substanţială care este afirmată în doctrina 
despre suflet. „Unitatea conştiinţei, care se află la 
baza categoriilor, este luată drept intuiţie a subiec¬ 
tului ca obiect şi i se aplică categoria substanţei 11 
(C.R.P. 328). Deşi unitatea transcendentală a aper¬ 
cepţiei mă asigură că există o unitate în conştiinţa 
mea prezentă, ea nu-mi spune nimic în plus despre 
entitatea care o poartă. Ea nu-mi spune că sînt o 
substanţă (adică un obiect care există independent) 
şi nu un „accident 11 sau o proprietate. (De pildă, ea 
nu respinge concepţia după care mintea este o pro¬ 
prietate complexă a trupului.) „Nu este posibil să 
determin, prin această simplă conştiinţă de sine, 
modul în care exist, dacă exist ca substanţă sau ca 
accident" (C.R.P. 326). Dacă nu pot deduce că sînt 
o substanţă, cu atît mai puţin pot deduce că sînt 
indivizibil, indestructibil sau nemuritor. Unitatea 
conştiinţei nu mă asigură nici măcar de faptul că ar 
exista ceva în lumea empirică la care se poate aplica 
termenul de „eu“. Şi aceasta pentru că trăsăturile 
specifice ale conştiinţei de sine rezumate în ideea 

unei unităţi transcendentale a apercepţiei sînt doar 
trăsături ale unei „viziuni“ particulare asupra lumii. 
„Eul“ descris prin aceasta nu este o parte a lumii, ci 
a acestei viziuni asupra ei. „Căci eul nu este un con¬ 
cept, ci doar numele dat obiectului simţului intern, 
întrucît nu-1 putem cunoaşte mai departe prin nici un 
altpredicat“ (Pr. 136). A cerceta trăsăturile specifice 
ale propriei noastre conştiinţe de sine nu înseamnă 
deci a studia ceva care există în lume. Mai degrabă 
înseamnă a explora o limită a cunoaşterii empirice. 
„Subiectul categoriilor nu poate deci dobîndi un 
concept despre sine însuşi ca despre un obiect al 
categoriilor, prin aceea că el gîndeşte aceste cate- 
gorii“ (C.R.P. 328). Eu nu pot face din „eu“ un obiect 
al conştiinţei aşa cum nu pot observa limitele cîmpu- 
lui meu vizual. „Eu“ este expresia perspectivei mele, 
dar nu denotă nimic. 

Concluzia pe care o trage Kant este următoarea: 
există o discrepanţă între premisa „psihologiei trans¬ 
cendentale “ - unitatea transcendentală a apercepţiei 
- şi concluzia sa, ideea că sufletul este o substanţă. 
Întrucît prima descrie o viziune asupra lumii, iar cea 
de-a doua un element al lumii, este imposibil pentru 
raţiune să treacă în mod valid de la una la cealaltă. 
Corectă sau nu, concluzia lui Kant a constituit piatra 
unghiulară pentru multe filozofii ale eului, de la cea 
a lui Schopenhauer la acelea ale lui Husserl, Heiddeger 
şi Wittgenstein. 

Uneori Kant sugerează că „eul“ conştiinţei de sine 
se referă la un obiect transcendental. S-ar părea că, 
odată dovedit faptul că „eul“ nu face parte din lumea 

empirică, Kant ne dă motive să-l punem în legătură 
cu lumea „lucrului în sine“ care se află dincolo de 
experienţă. Aceasta nu este însă o concluzie legitimă 
a argumentului său, ci, dimpotrivă, o reiterare mai 
subtilă a erorii pe care acesta era desemnat s-o de- 
conspire. Totuşi este o concluzie pe care Kant era în¬ 
clinat să o susţină, de vreme ce considera că fără ea 
moralitatea n-ar fi posibilă. Kant încearcă să constru¬ 
iască o doctrină pozitivă a sufletului nu prin raţiunea 
pură, ci prin raţiunea practică (C.R.P. 337-8). Pentru 
a înţelege această doctrină trebuie deci să cercetăm 
felul în care descrie Kant viaţa morală a agentului 
raţional. 



5 

Imperativul categoric 


Critica raţiunii practice a fost precedată de un 
rezumat sclipitor al concepţiei morale a lui Kant, 
întemeierea metafizicii moravurilor. Aceste lucrări 
tratează despre „raţiunea practică 1 ': folosind această 
expresie Kant revigorează în mod conştient vechea 
distincţie dintre cunoaşterea teoretică şi cea practică. 
Toate fiinţele raţionale recunosc distincţia dintre a 
cunoaşte adevărul şi a şti ce trebuie făcut cu el. Ju¬ 
decăţile şi deciziile pot să se bazeze şi unele şi 
celelalte pe raţiune şi să fie amendate de aceasta, dar 
numai primele pot fi adevărate sau false. Deci trebuie 
să existe o folosire a facultăţilor noastre raţionale 
care să nu aibă drept scop adevărul, ci altceva. Ce 
este acest altceva? Aristotel spunea că este fericirea, 
Kant spune că este datoria. Viziunea morală a lui Kant 
capătă expresie tocmai în analiza ideii de datorie. 

Să presupunem că stabilim obiectivitatea unei 
judecăţi şi oferim temeiurile metafizice necesare 
pentru acele principii ştiinţifice care se află la baza 
procesului descoperirii. Dar mai rămîne totuşi o pro¬ 
blemă a obiectivităţii, ridicată de această dată de 
cunoaşterea practică şi nu de cea teoretică. Putem 
oare să ştim ce trebuie să facem în mod obiectiv sau 
trebuie să ne bizuim doar pe înclinaţiile noastre 

subiective ? Aceasta este problema asupra căreia se 
concentrează Kant, construind cea mai abstractă şi 
metafizică întemeiere care a susţinut vreodată intui¬ 
ţiile comune privind moralitatea. 


Antinomia libertăţii 

Punctul de plecare al eticii lui Kant este conceptul 
de libertate. Conform celebrei sale maxime „a trebui 
înseamnă a putea“, este necesar să fie întotdeauna 
posibil să acţionăm corect: ceea ce înseamnă că, 
pentru a acţiona corect, eu trebuie să fiu întotdeauna 
liber. Agentul moral „judecă deci că poate face ceva, 
fiindcă e conştient că trebuie ( soli) s-o facă şi recu¬ 
noaşte în sine libertatea care, altfel, fără legea morală, 
i-ar fi rămas necunoscută" (C.R.Pr. 61-2). Cu alte 
cuvinte, practica moralităţii ne impune ideea de 
libertate. Dar această idee, argumentează Kant, con¬ 
siderată din punct de vedere teoretic, conţine o 
contradicţie pe care el o va discuta în cea de-a treia 
antinomie a primei Critici. 

Fiecare schimbare care se petrece în ordinea na¬ 
turii are o cauză: aceasta este o „lege a intelectului, 
de la care nu este permis sub nici un pretext să ne 
abatem" (C.R.P. 447). Prin urmare, orice eveniment 
din natură este prins într-o reţea de legături cauzale 
necesare. în acelaşi timp eu mă consider ca unic autor 
al acţiunilor mele, producîndu-le în mod spontan şi 
nu sub influenţa unei constrîngeri exterioare. Dacă 
acţiunea mea este o parte a naturii, aceasta pare să 
contrazică viziunea după care fiecare eveniment din 
natură este legat de necesitatea cauzală. Dacă nu este 

o parte a naturii, atunci rămîne în afara domeniului 
legăturii cauzale şi voinţa mea nu va produce nici un 
efect în lumea naturală. 

Aici există o contradicţie numai dacă eu sînt cu 
adevărat liber. Kant se mulţumeşte uneori să spună 
doar că eu trebuie să mă consider liber. Faptul că 
agentul este autorul a ceea ce face este o presupoziţie 
a tuturor acţiunilor care au loc în lume (prin urmare 
şi a deciziilor raţionale). în plus, sugerează Kant, nu 
pot să renunţ la această idee fără să pierd sensul 
existenţei mele ca agent. Aceeaşi perspectivă a raţiu¬ 
nii care vede lumea ca fiind prinsă în relaţii cauzale 
necesare afirmă şi existenţa libertăţii în cadrul ei. 
Uneori Kant merge mai departe şi argumentează 
„primatul 4 * raţiunii practice (C.R.Pr. 149), în sensul 
că orice exerciţiu de gîndire este o exercitare a liber¬ 
tăţii, astfel încît, dacă raţiunea practică ar fi imposi¬ 
bilă, noi n-am putea gîndi în mod coerent. în acest 
caz certitudinea libertăţii mele este la fel de mare ca 
orice altă certitudine pe care o pot avea. (Acest argu¬ 
ment apare, într-o formă retorică, în scrierile lui Saitre, 
a cărui doctrină existenţialistă asupra vieţii morale 
îi datorează mult lui Kant.) Dacă lucrurile stauîntr-ade- 
văr aşa, atunci antinomia libertăţii devine una radi¬ 
cală: raţiunea practică ne obligă să acceptăm că 
sîntem liberi iar intelectul să negăm acest lucru. 

Kant a simţit că trebuie să existe o soluţie a acestei 
antinomii de vreme ce, în sfera practicului, folosirea 
raţiunii este legitimă. Raţiunea practică este într-ade- 
văr aceea care îmi spune ce sînt. Progresul iluzoriu 
al raţiunii pure către autocontradicţie nu trebuie să 
ocolească raţiunea practică, prin care antinomia 

trebuie să fie rezolvată. Raţiunea pură lasă un „loc 
liber“ în descrierea pe care o dă lumii, acolo unde ar 
trebui să intervină agentul moral. „Acest gol îl umple 
acum raţiunea pură practică printr-o lege determinată 
a cauzalităţii într-o lume inteligibilă [...], anume 
legea morală 11 (C.R.Pr. 80). Această nouă „lege a 
cauzalităţii" este numită „libertate transcendentală" 
şi defineşte condiţia agentului moral. Legea cauzei 
şi efectului operează numai în domeniul naturii (do¬ 
meniul empiric). Libertatea însă nu aparţine naturii, 
ci acelui domeniu „inteligibil" sau transcendental la 
care categoriile, precum cea de cauzalitate, nu se 
aplică. Eu exist în lumea naturii ca un „fenomen" 
printre multe altele. Dar eu exist şi ca „lucru în sine", 
liber de orice cauzalitate, prin legile raţiunii practice. 
Totuşi eu nu sînt două lucruri în acelaşi timp, ci o sin¬ 
gură entitate, dar concepută sub două aspecte diferite. 
Astfel „nu există nici cea mai mică contradicţie în a 
spune că un lucru ca fenomen se supune anumitor 
legi, faţă de care însă, ca lucru în sine, este indepen¬ 
dent." Mai mult, agentul moral trebuie întotdeauna 
„să se reprezinte şi să se conceapă pe sine însuşi în 
acest îndoit mod" (Î.M.M. 226). Libertatea deci este 
o idee transcendentă, fără aplicare în lumea empirică. 
Ca fiinţe libere, noi sîntem în acelaşi timp o parte a 
naturii şi membri ai unei lumi transcendente. 


Eul transcendental 

Doctrina libertăţii transcendentale este în acelaşi 
timp problematică şi atrăgătoare. Este atrăgătoare 

pentru că promite accesul la transcendenţă; este 
problematică datorită dovezii pe care Kant a adus-o 
în prima Critică, şi anume că un astfel de acces este 
imposibil. Conform propriului său argument, despre 
lumea transcendenţei nu se poate spune nimic cu sens 
şi nu se poate şti nimic. Kant recunoaşte această 
dificultate şi admite că „pretenţia [...] de a se consi¬ 
dera pe sine ca subiect al libertăţii drept noumen, iar 
în acelaşi timp, în raport cu natura, drept fenomen 11 
este „paradoxală 11 (C.R.Pr. 38). El merge atît de 
departe încît spune că, deşi noi nu înţelegem liber¬ 
tatea morală, „concepem totuşi inconceptibilitatea 
lui (a imperativului moral, n.t.), iar aceasta este tot 
ceea ce se poate cere pe bună dreptate unei filozofii 
care năzuieşte în principii să înainteze pînă la limitele 
[ultime ale] raţiunii omeneşti 11 (Î.M.M. 273). 

Putem să încercăm totuşi o explicaţie a doctrinei 
lui Kant dacă punem în legătură „libertatea transcen¬ 
dentală 11 care se află în spatele raţiunii practice cu 
„unitatea transcendentală a apercepţiei 11 care se află 
la baza cunoaşterii noastre a naturii. Perspectiva 
noastră asupra lumii are două aspecte distincte; nici 
unitatea conştiinţei, şi nici libertatea transcendentală 
nu pot fi deduse din cunoaşterea lumii empirice. Dar 
şi una, şi cealaltă sînt garantate a priori ca precondiţii 
ale cunoaşterii noastre. Prima este punctul de plecare 
pentru întreaga noastră cunoaştere a adevărurilor, 
cea de-a doua este punctul de plecare în luarea tuturor 
deciziilor. Ele sînt transcendentale, nu în sensul po¬ 
zitiv că implică o cunoaştere a unui obiect transcen¬ 
dental, ci în sens negativ, marcînd limita a ceea ce 

poate fi cunoscut. Libertatea, ca o perspectivă asupra 
lumii empirice, nu poate fi în acelaşi timp o parte a 
acesteia. Cunoaşterea propriei noastre libertăţi este 
prin urmare o parte a „apercepţiei“ care defineşte 
viziunea noastră asupra lumii. (Temeiuri pentru aceas¬ 
tă interpretare pot fi găsite în prima Critică, îndeosebi 
C.R.P. 457-8.) 

Raţiunea pură încearcă să cunoască lumea trans¬ 
cendentă prin concepte. Cu alte cuvinte, ea încearcă 
să formuleze o concepţie pozitivă despre noumene. 
Această încercare este sortită eşecului. Raţiunea 
practică, însă, nu caută descoperirea adevărurilor, nu 
impune concepte asupra obiectelor sale. Deci ea nu 
ne va conduce niciodată la eroarea de a elabora o 
concepţie pozitivă despre eul transcendental. Noi 
cunoaştem acest eu numai pe cale practică, prin exer¬ 
ciţiul libertăţii. Deşi nu putem traduce această cu¬ 
noaştere în judecăţi despre natura noastră, o putem 
totuşi traduce în altceva. Acest altceva este dat de 
legile raţiunii practice, care sînt principii sintetice 
a priori ale acţiunii. Aşa cum există legi a priori ale 
naturii care pot fi derivate din unitatea conştiinţei, 
există şi legi a priori ale raţiunii care pot fi derivate 
din perspectiva libertăţii transcendentale. Acestea nu 
vor fi legi despre adevărat şi fals: ele nu vor juca nici 
un rol în descriere, predicţie şi explicaţie. Ele nu vor 
fi legi practice referitoare la ceea ce trebuie să facem. 
Agentul liber se va supune acestora atunci cînd re¬ 
curge la raţiunea practică, pentru că acceptarea lor 
este o presupoziţie a libertăţii fără de care raţiunea 
practică este imposibilă. 

Kant oscilează totuşi între doctrina eului transcen¬ 
dental ca un fel de perspectivă şi doctrina după care 
acesta este un lucru noumenal distinct. El încearcă 
chiar să resusciteze prin raţiunea practică toate acele 
concluzii teoretice referitoare la Dumnezeu, suflet şi 
nemurire, care au fost respinse ca iluzii ale raţiunii 
pure. Deocamdată nu am să-l urmez pe Kant în aceste 
regiuni misterioase. Cititorul nu trebuie să uite însă 
că doar am amînat problema metafizică profundă pe 
care o creează doctrina etică a lui Kant. 


Problema raţiunii practice 

Ideea de libertate a lui Kant devine şi mai clară 
atunci cînd este privită în contextul problemei pe care 
ea urma să o rezolve. Fiinţele raţionale există nu 
numai ca centri de cunoaştere conştienţi de sine, ci 
şi ca agenţi. Raţiunea nu este separată de activitatea 
lor ca agenţi, ci este o parte constitutivă a acesteia; 
ceea ce înseamnă că pentru o fiinţă raţională nu există 
numai acţiunea, ci şi întrebarea asupra acţiunii (între¬ 
barea : „Ce trebuie să fac?“), şi această întrebare cere 
un răspuns raţional. Raţionalitatea mea se exprimă 
prin faptul că unele dintre acţiunile mele sînt intenţio¬ 
nale (ele decurg, pentru a folosi termenul lui Kant, 
din „voinţa 14 mea). în legătură cu toate aceste acţiuni 
se poate pune întrebarea: „De ce să fac asta?“ Această 
întrebare nu caută o cauză sau o explicaţie, ci un 
temei. Să presupunem că cineva mă întreabă de ce 
lovesc un bătrîn pe stradă. Răspunsul: „Pentru că 
impulsurile electrice ale creierului meu au determinat 

contracţii musculare, şi acest lucru a făcut ca mîna 
mea să intre în contact cu capul lui“ ar fi absurd şi 
impertinent, deşi ca explicaţie cauzală ar fi corect. 
Răspunsul „Pentru că m-a deranjat 11 poate fi nepotri¬ 
vit în sensul că nu oferă un motiv suficient, dar, de¬ 
sigur, nu este absurd. Motivele sînt desemnate în 
primul rînd să justifice acţiunea, şi nu să o explice. 
Ele se referă la temeiurile unei acţiuni, premisele din 
care un agent poate conchide ce trebuie să facă. 

Temeiurile practice privesc fie scopurile, fie mij¬ 
loacele. Dacă am în vedere un scop atunci pot alege 
mijloacele pentru a-1 atinge. Toţi filozofii sînt de 
acord că astfel de demersuri există; dar mulţi dintre 
ei nu consideră că avem de-a face cu o folosire „prac¬ 
tică 11 specială a facultăţilor raţionale. Este folosită doar 
raţiunea teoretică. Kant însuşi este de acord cu această 
idee, argumentînd că „regulile generale ale îndemî- 
nării 11 (cum să găsim mijloacele pentru atingerea unui 
scop) sînt doar principii teoretice (C.R.Pr. 56). Filozo¬ 
fii sceptici merg chiar mai departe şi argumentează, 
o dată cu Hume, că nu există o altă folosire a raţiunii 
în probleme practice. Toate raţionamentele se referă 
la mijloace. Raţiunea nu poate nici genera, şi nici 
justifica scopurile activităţilor noastre, de vreme ce, 
cum spune Hume, „raţiunea este şi trebuie să fie 
slujitoarea sentimentelor 11 . Scopurile noastre decurg 
tocmai din aceste „sentimente 11 , pentru că numai 
sentimentul este motivul ultim al acţiunii. Raţiunea 
ne poate convinge să acţionăm numai atunci cînd 
sîntem deja motivaţi să ne supunem ei. Dacă lucrurile 
stau într-adevăr aşa, susţine Kant, atunci nu poate 
exista o cunoaştere practică obiectivă. Pentru că nu 

există nici o modalitate în care raţiunea să răspundă 
la întrebarea „Ce trebuie să facem?" 

Kant a afirmat totuşi că raţiunea practică este po¬ 
sibilă. El a susţinut credinţa simţului comun că raţiu¬ 
nea poate constrînge şi justifica nu numai alegerea 
mijloacelor, ci şi alegerea scopurilor de care depinde, 
în acest caz raţiunea practică s-ar putea exercita în 
mod obiectiv. Ar fi o exercitare obiectivă pentru că 
s-ar baza numai pe raţiune, recomandînd scopuri 
pentru orice fiinţă raţională, fără să ţină seama de 
sentimentele, interesele sau dorinţele sale. Pentru ca 
acest lucru să fie posibil, raţiunea trebuie nu numai 
să justifice, ci şi să motiveze acţiunile noastre, aşa 
cum argumenta Hume. Dacă raţiunea nu mă şi în¬ 
deamnă să acţionez, atunci ea nu va juca nici un rol 
în procesul luării deciziilor. Deci nu va fi practică. 
Totuşi, dacă raţiunea generează numai judecăţi 
despre lume şi inferenţe din acestea, este greu de spus 
cum poate ea oferi motive de a acţiona. Faptul că o 
judecată sau alta este adevărată sau falsă mă poate 
determina să acţionez într-o mulţime de feluri în 
funcţie de scopurile mele. Dacă aceste scopuri decurg 
din „sentimente", atunci raţiunea nu joacă nici un 
rol în determinarea lor. Singurul mod în care raţiunea 
poate deveni practică este deci acela de a emite nu 
judecăţi, ci imperative. Un imperativ nu descrie lu¬ 
mea; el se adresează unui agent, şi dacă acesta îl 
acceptă atunci imperativul îi va determina acţiunile. 
Prin urmare, dacă există imperative care apar numai 
din exerciţiul raţiunii, atunci raţiunea este aceea care 
ne împinge să acţionăm. „într-o lege practică, raţiu¬ 
nea determină nemijlocit voinţa" (C.R.Pr. 55). 

Autonomia voinţei 

Filozofia morală a lui Kant ia naştere prin articu¬ 
larea ideii libertăţii transcendentale cu cea a impera¬ 
tivului raţiunii. El consideră că alegerea scopurilor 
trebuie să plece întotdeauna de la presupoziţia acelui 
tip de libertate transcendentală care era posibilă con¬ 
form propriei lui metafizici. Libertatea este puterea 
de a voi un scop al acţiunii pentru mine însumi. Orice 
derivare a scopurilor mele dintr-o altă sursă, exte¬ 
rioară, este echivalentă cu propria mea supunere faţă 
de acea sursă. Şi orice proces natural care îmi guver¬ 
nează acţiunile îmi va conferi lipsa de libertate a pro¬ 
priei sale cauze. Eu devin astfel doar unealta pasivă 
prin care acţionează forţele naturale. Dacă în acest 
caz acţiunea mea nu mai poate fi numită liberă, acest 
lucru se datorează faptului că, într-un fel, ea nu mai 
este cu adevărat a mea. 

O acţiune al cărei autor sînt eu însumi îmi poate 
fi atribuită numai mie; în acest sens ea este în mod 
real a mea. Cu privire la o astfel de acţiune eu sînt 
liber. Sînt liber ori de cîte ori eu sînt cel care acţio¬ 
nează şi nu sînt liber ori de cîte ori un alt agent acţio¬ 
nează prin intermediul meu. Acest aspect ridică 
întrebarea: „Ce sînt euV‘ Răspunsul care se impune 
este: „Un eu transcendental", de vreme ce numai 
printr-un astfel de răspuns poate fi explicată liber¬ 
tatea mea faţă de cauzalitatea naturii. Kant adaugă 
însă la acest răspuns o teorie a voinţei. O acţiune mă 
are pe mine drept autor oricînd m-aş hotărî să acţio¬ 
nez, numai pe baza evaluării ei. Eu nu îmi consult 
dorinţele, interesele sau alte „condiţii empirice", 

pentru că prin asta m-aş supune pe mine însumi cau¬ 
zalităţii naturii. Eu nu fac decît să reflectez asupra 
acţiunii şi să o aleg pentru ea însăşi, ca scop în sine. 
Aceasta este paradigma acţiunii libere: o acţiune care 
se întemeiază numai pe raţiune. O astfel de’acţiune 
nu poate fi atribuită, crede Kant, nici unei forţe „na¬ 
turale", nici unui lanţ cauzal „empiric". Ea apare în 
mod spontan din procesul raţional care constituie 
propria mea voinţă. 

Libertatea este deci abilitatea de a fi guvernat de 
raţiune. Imperativele raţiunii, discutate în ultima 
secţiune, sînt „legi ale libertăţii": principii prin care 
raţiunea determină acţiunea. Astfel că, pe lîngă 
„cauzalitatea naturii", există şi o „cauzalitate a 
libertăţii", libertatea nefxind altceva decît supunerea 
faţă de aceasta din urmă, sfidînd-o poate pe prima. 
Această abilitate de a fi motivat numai de raţiune 
este numită de Kant autonomia voinţei, care contras¬ 
tează cu „heteronomia" agentului a cărui voinţă este 
supusă cauzelor exterioare. După Kant, cauzele 
exterioare sînt cele care aparţin „cauzalităţii naturii" 
- adică orice cauză care nu-şi are temeiul numai în 
raţiune. O acţiune care se naşte din dorinţă, emoţie 
sau interes este deci heteronomă. 

în continuare Kant dezvoltă o teorie a agentului 
autonom. Acesta este un agent capabil să stăpînească 
tentaţiile tuturor imboldurilor heteronome, cum ar fi 
dorinţa şi interesul personal, care ar intra în conflict 
cu raţiunea. O astfel de fiinţă se postulează pe sine 
ca o „fiinţă transcendentală" pentru că sfidează cau¬ 
zalitatea naturii şi îşi întemeiază întotdeauna acţiunile 
pe „cauzalitatea libertăţii". Numai o fiinţă autonomă 

poate avea scopuri pure ale acţiunii (spre deosebire 
de simple obiecte ale dorinţei) şi numai o astfel de 
fiinţă merită respectul nostru ca o întruchipare a ale¬ 
gerii raţionale. Autonomia voinţei, argumentează în 
continuare Kant, „este unicul principiu al tuturor le¬ 
gilor morale şi al datoriilor care le sînt conforme; 
din contră, orice heteronomie a liberului arbitru nu 
numai că nu întemeiază nici o obligaţie, ci mai curînd 
este opusă principiului obligaţiei şi moralităţii 
voinţei" (P 169; C.R.Pr. 65). Datorită faptului că 
autonomia se manifestă numai în supunerea faţă de 
raţiune şi pentru că raţiunea trebuie să îndrume acţiu¬ 
nile numai prin imperative, autonomia este descrisă 
ca „proprietate a voinţei de a-şi fi sie însăşi lege“ 
(Î.M.M. 255). 


Dificultăţi metafizice 

Trebuie să ne întoarcem acum la problema meta¬ 
fizică a libertăţii transcendentale. Aici apar în prin¬ 
cipal două dificultăţi, care corespund celor două 
dificultăţi pe care Kant le-a descoperit în metafizica 
raţionalistă a lui Leibniz. în primul rînd, cum se indi- 
viduează eul transcendental ? Ce face ca acesta să fiu 
eu ? Dacă trăsătura esenţială este raţiunea şi calitatea 
de agent care decurge din ea, atunci, de vreme ce 
legile raţiunii sînt universale, cum mă deosebesc eu 
de oricare altă fiinţă care se supune acestora? Dacă 
trăsătura esenţială este „perspectiva" mea asupra 
lumii, cum mai poate evita Kant concepţia leibnizia- 
nă asupra eului ca monadă, care se defineşte prin 

propria sa viziune, dar există în afara lumii pe care 
o „reprezintă" prin această viziune fără să poată intra 
într-o relaţie reală cu altceva în afară de sine? 

în al doilea rînd (sau mai degrabă în continuarea 
primei dificultăţi), care este natura legăturii eului cu 
lumea empirică? în particular, cum este legat eul de 
propria acţiune, care este fie un eveniment în lumea 
empirică, fie complet ineficientă? Eu trebuie să 
exist, aşa cum recunoaşte Kant, atît ca „eu empiric" 
în domeniul naturii, cît şi ca eu transcendental în 
afara acesteia. Dar cum categoria cauzalităţii se apli¬ 
că numai la natură, eul transcendental rămîne pentru 
totdeauna ineficient. Şi în acest caz, de ce este liber¬ 
tatea lui atît de preţioasă? Kant se bazează pe con¬ 
cepţia că relaţia de cauzalitate denotă o relaţie în 
timp (înainte şi după), pe cînd cea dintre raţiune şi 
ce decurge din ea nu este temporală (C.R.Pr. 125-6). 
Discuţia întortocheată a acestei probleme din prima 
Critică (C.R.P. 448-451) nu reuşeşte să clarifice cum 
poate un temei oferit eului transcendental să moti¬ 
veze (şi astfel să explice) un eveniment din lumea 
empirică. 

Atitudinea preferată a lui Kant faţă de aceste 
dificultăţi este rezumată în afirmaţia că ideea despre 
noi înşine ca membri ai unui domeniu pur „inteli¬ 
gibil" la care categoriile nu se aplică „rămîne mereu 
o Idee utilizabilă şi permisă în vederea stabilirii unei 
credinţe raţionale, deşi orice cunoaştere sfîrşeşte la 
graniţele acestei lumi" (Î.M.M. 271). în acelaşi timp 
Kant a continuat să privească paradoxul libertăţii 
umane ca inevitabil: noi nu-1 vom putea rezolva nici¬ 
odată prin raţiunea teoretică, iar raţiunea practică ne 

asigură doar că el are o soluţie. Trebuie să recunoaş¬ 
tem că „am extins cunoaşterea noastră dincolo de li¬ 
mitele lumii sensibile, pretenţie pe care totuşi Critica 
raţiunii pure o declară ca nevalabilă în orice specu- 
laţie“ (C.R.Pr. 82). Deci putem avea încredere în 
verdictul raţiunii practice. Desigur, putem întotdea¬ 
una să ridicăm din nou întrebarea libertăţii care 
devine astfel: „Cum este posibilă raţiunea practică?" 
Noi ştim că este posibilă pentru că fără ea perspectiva 
noastră asupra lumii s-ar risipi. Dar „cum raţiunea 
pură poate fi practică, este ceva pe care orice raţiune 
omenească este cu totul incapabilă să-l explice" 
(Î.M.M. 270). 

Kant poate construi, cu o logică convingătoare, 
un întreg sistem al moralităţii simţului comun por¬ 
nind de la premisa libertăţii transcendentale. Şi cum 
paradoxul libertăţii rămîne nerezolvat la sfîrşitul 
acestei întreprinderi, sugestia lui Kant că noi nu vom 
fi niciodată capabili să-l înţelegem ar putea să nu fie 
complet greşită. 


Imperative ipotetice şi categorice 

Există o împărţire în cadrul raţiunii practice între 
imperative ipotetice şi categorice. Primele încep de 
obicei cu un „dacă..." ca în: „Dacă vrei să rămîi, fii 
cuviincios! “ Aici scopul este ipotetic şi imperativul 
enunţă mijloacele pentru atingerea acestuia. Validita¬ 
tea unor astfel de imperative poate fi stabilită în 
conformitate cu „principiul suprem" că „oricine do¬ 
reşte scopul, doreşte şi mijloacele". Acest principiu, 

argumentează Kant, este analitic (adevărul său derivă 
numai din concepte). Dar, deşi imperativele ipotetice 
pot fi valide, ele nu pot fi niciodată obiective pentru 
că sînt întotdeauna condiţionale. Ele oferă o motivaţie 
numai persoanei care urmăreşte scopul menţionat în 
antecedent (în exemplul de mai sus, persoana care 
doreşte să rămînă) şi nu are nici un efect asupra unei 
persoane ale cărei dorinţe intră în conflict cu scopul 
respectiv. Acest lucru se aplică şi în cazul „sfaturilor 
de prudenţă* 4 care ne spun ce să facem pentru a fi 
fericiţi. Căci conceptul de fericire nu este decît o eti¬ 
chetă pentru dorinţele unei fiinţe raţionale; impera¬ 
tivele ipotetice care ne pun în legătură cu fericirea 
noastră se aplică în mod universal numai pentru că ele 
nu specifică nimic determinat. Fericirea unui om poate 
fi nefericirea altuia, şi imperativul acceptat de unul 
poate să nu se impună în cazul celuilalt. Se pare astfel 
că toate imperativele ipotetice sînt subiective, con¬ 
diţionate de dorinţele individului şi nici unul dintre 
ele nu corespunde unei adevărate „porunci a raţiunii 44 . 

Imperativele categorice nu conţin de regulă un 
„dacă 44 . Ele îţi spun ce să faci în mod necondiţionat. 
Ele pot fi totuşi sprijinite de temeiuri. Dacă spun: 
„închide uşa! “, porunca mea va fi arbitrarăm cazul în 
care nu voi putea răspunde la întrebarea: „De ce?“ 
Dacă răspunsul pe care-1 ofer te mulţumeşte, atunci 
imperativul te obligă. Dacă însă răspunsul se referă la 
ceva care este independent de interesele tale, atunci 
imperativul încetează să mai fie categoric, ca în: „Dacă 
nu vrei să fii pedepsit, închide uşa. 44 Numai dacă răs¬ 
punsul reprezintă acţiunea în sine ca un scop avem de-a 
face cu un imperativ categoric non-arbitrar. Semnul 

distinctiv al unui astfel de imperativ este prezenţa lui 
„trebuie 14 : „Trebuie să închizi uşa“. Adevăratul 
imperativ al raţiunii rezidă în categoricul „trebuie 11 . 

Kant face legătura între această distincţie familia¬ 
ră dintre imperativele categorice şi imperativele ipo¬ 
tetice şi cea dintre alegerea mijloacelor şi alegerea 
scopurilor. Problema raţiunii practice devine astfel 
următoarea: „Cum sînt posibile imperativele catego¬ 
rice? 11 Mai mult, argumentează Kant, moralitatea 
poate fi exprimată numai prin imperative categorice. 
„Dacă datoria este un concept care urmează să con¬ 
ţină semnificaţie şi reală legislaţie pentru acţiunile 
noastre, ea nu poate fi exprimată decît în imperative 
categorice, iar nicidecum în imperative ipotetice 11 
(Î.M.M. 234). Supunerea faţă de un imperativ ipote¬ 
tic înseamnă întotdeauna supunere faţă de condiţia 
conţinută în antecedentul său. Ea implică deci întot¬ 
deauna heteronomia voinţei. în schimb, supunerea 
faţă de un imperativ categoric, pentru că pleacă nu¬ 
mai din raţiune, trebuie să fie întotdeauna autono¬ 
mă. Astfel, Kant mai stabileşte o conexiune, anume 
aceea între distincţia dintre cele două tipuri de 
imperative şi distincţia dintre autonomie şi heterono- 
mie şi prin aceasta asociază problema imperativelor 
categorice cu cea a libertăţii transcendentale: „impe¬ 
rative categorice sînt posibile prin faptul că Ideea de 
libertate mă face membru al unei lumi inteligibile 11 
(Î.M.M. 262). 

Dar pentru a fi posibile, imperativele categorice 
au şi ele nevoie de un principiu suprem care va arăta 
cum pot fi ele descoperite de raţiune. Deci raţiunea 
practică se confruntă cu o problemă la fel de generală 


108 



IMPERATIVUL CATEGORIC 


ca aceea a raţiunii teoretice şi care cere acelaşi tip de 
răspuns. Trebuie să arătăm cum este posibilă cunoaş¬ 
terea sintetică a priori practică. Principiul suprem al 
imperativelor ipotetice este, aşa cum am văzut, ana¬ 
litic. Deci imperativele ipotetice nu impun nici o 
cerinţă reală asupra agentului, ci doar pun în legătură 
scopurile sale cu mijloacele necesare pentru a le 
atinge. Imperativele categorice emit însă cerinţe reale 
şi necondiţionate: ele sînt în acest sens sintetice. Mai 
mult, de vreme ce se întemeiază numai pe raţiune, 
ele trebuie să fie a priori. Forma imperativului cate¬ 
goric face ca autoritatea acestuia să nu poată veni 
dintr-o altă sursă - de pildă, din dorinţă, nevoie, in¬ 
teres sau orice altă „condiţie empirică 11 a agentului, 
îndeosebi, nu există nici o modalitate de a deduce 
imperativul categoric din „constituţia particulară a 
naturii omeneşti" (Î.M.M. 234). Astfel, Kant respinge 
toate sistemele uzuale de etică din vremea sa, argu- 
mentînd că acestea nu pot să explice ce susţine obiec¬ 
tivitatea judecăţii morale, „necesitatea necondiţională" 
care se ataşează legii morale. Această necesitate este 
explicată numai de o teorie cu un fundament a priori. 
Deci orice referinţă la condiţiile empirice - chiar la 
cele mai accentuate trăsături ale naturii umane - 
trebuie să fie exclusă din fundamentele moralităţii 
(Î.M.M. 235). 


Imperativul categoric 

Principiul suprem al imperativelor categorice este 
numit imperativul categoric pe baza presupunerii că 
există sau trebuie să existe numai un singur astfel de 

principiu - poate şi pentru a evita posibilitatea unor 
datorii contradictorii (L 20). De fapt principiul este 
enunţat în cinci variante, dintre care două implică 
concepţii noi. Este firesc deci să considerăm impera¬ 
tivul categoric ca o lege compusă a raţiunii, cu trei 
părţi distincte. Legea este derivată, în prima şi cea 
mai celebră formulare, în felul următor. 

Pentru a găsi un imperativ care se impune numai 
pe baza raţiunii, trebuie să înlăturăm toate deosebirile 
care există între agenţii raţionali, în funcţie de inte¬ 
resele, dorinţele şi ambiţiile lor şi toate „condiţiile 
empirice** care circumscriu acţiunile acestora. Doar 
atunci ne vom întemeia legea numai pe raţiunea 
practică, deoarece ne vom fi înlăturat orice alt temei. 
Prin acest proces de abstragere ajung la „punctul de 
vedere al unui membru al lumii inteligibile** (Î.M.M. 
263). Aceasta este o perspectivă în afara experienţei 
mele, care ar putea deci să fie adoptată de orice fiinţă 
raţională, oricare ar fi circumstanţele acesteia. Legea 
pe care o formulez astfel va fi un imperativ care se 
aplică în mod universal tuturor fiinţelor raţionale. 
Atunci cînd va trebui să decid asupra acţiunii mele 
ca scop, voi fi constrîns de raţiune „să acţionez doar 
conform acelei maxime pe care în acelaşi timp o pot 
postula ca lege universală** (parafrazarea mea la 
Î.M.M. 246). (Termenul „maximă** înseamnă atît 
„principiu**, cît şi „motiv**: un imperativ categoric 
întotdeauna comandă şi întotdeauna postulează o 
lege.) într-un sens, principiul este „formal**: adică 
el nu comandă nimic specific. în acelaşi timp el este 
sintetic pentru că legiferează în privinţa tuturor sco¬ 
purilor posibile ale acţiunii, permiţîndu-le pe unele 

şiinterzicîndu-le pe altele. De pildă, interzice neres- 
pectarea promisiunilor pentru că a dori nerespectarea 
universală a promisiunilor înseamnă a dori abolirea 
promisiunii, deci a dori pierderea avantajului care se 
obţine o dată cu nerespectarea promisiunilor şi astfel 
a dori abolirea motivului meu. Prin confruntarea unor 
astfel de scopuri interzise cu legea morală supremă 
se arată că ele implică agentul într-o contradicţie. 

Kant consideră că această primă formulare a im¬ 
perativului categoric este fundamentul filozofic al 
celebrei reguli de aur, anume că nu trebuie să facem 
altora ceea ce nu am dori să ni se facă nouă. Impe¬ 
rativul categoric este a priori pentru că se bazează 
pe ceea ce se poate impune de la sine numai raţiunii. 
Aceasta explică dreptul său la o formă „universală" 
şi la acea necesitate pe care o include categoricul 
„trebuie". 

Imperativul categoric găseşte scopurile acţiunii 
pornind numai de la calitatea de agent raţional. Agen¬ 
tul raţional trebuie să-şi dea propriile sale scopuri. 
Fiinţa autonomă este atît agentul, cît şi depozitarul 
tuturor valorilor şi există, aşa cum spune Kant 
(Î.M.M. 247), „ca scop în sine". Pentru a putea avea 
valori trebuie să respectăm existenţa şi strădaniile 
fiinţelor raţionale. în acest fel autonomia îşi prescrie 
propriile sale limite. Constrîngerea asupra libertăţii 
noastre se manifestă prin aceea că trebuie să respec¬ 
tăm libertatea tuturor: cum ar putea altfel libertatea 
noastră să fie decretată prin legi universale ? Urmează 
că noi nu trebuie să ne folosim niciodată de o altă 
persoană fără să ţinem seama de autonomia sa; nu 
trebuie să tratăm niciodată o altă persoană ca un 

mijloc. Aceastane aduce la a doua formulare majoră 
a imperativului categoric, ca legea după care eu tre¬ 
buie „să acţionez astfel încît să tratez umanitatea, în 
persoana mea sau a altuia, întotdeauna ca un scop şi 
niciodată ca un mijloc 11 (parafrazarea mea la Î.M.M. 
238). „Umanitatea 11 se referă aici la toate fiinţele 
raţionale, iar distincţia dintre fiinţele care pot şi cele 
care nu pot fi privite ca simple mijloace este aceea 
la care ne referim atunci cînd deosebim lucrurile de 
persoane. Această distincţie constituie fundamentul 
conceptului de „drept 11 . Cînd cineva întreabă dacă 
un animal, un copil sau un obiect neînsufleţit are 
drepturi, el întreabă dacă i se aplică imperativul cate¬ 
goric în această a doua formă, mai severă. 

Noi nu putem deci să tratăm agenţii raţionali doar 
ca mijloace prin care acţionează forţele exterioare: 
a face astfel înseamnă a nega autonomia, singura care 
merită respectul nostru. Abstractizînd legea morală, 
eu respect întotdeauna suveranitatea raţiunii. Astfel 
că, în timp ce forma legii mele este universală 
(primul imperativ), conţinutul său trebuie să derive 
din aplicarea sa la fiinţele raţionale ca scopuri în sine 
(al doilea imperativ). Deci eu trebuie să consider 
întotdeauna legea morală ca o parte a unei legislaţii 
universale, care se impune tuturor fiinţelor raţionale 
în mod egal. Prin aceasta sînt condus la ideea „voinţei 
oricărei fiinţe raţionale ca voinţă universal legisla¬ 
toare 11 (Î.M.M. 240). Această concepţie duce la rîn- 
dul său la o alta, aceea a unui „imperiu al scopurilor 11 , 
în care legislaţia universală căreia i ne supunem de 
bunăvoie cu toţii în acţiunile noastre a devenit o lege 

a naturii. Astfel că „fiecare fiinţă raţională trebuie 
să acţioneze ca şi cum ar fi prin maximele sale, în 
fiecare caz, un membru legislator al împărăţiei uni¬ 
versale a scopurilor" (parafrazarea mea la Î.M.M. 
242-3). Acest al treilea imperativ sugerează că orice 
speculaţie referitoare la scopuri este în acelaşi timp 
o postulare a unei lumi ideale în care lucrurile sînt 
aşa cum trebuie să fie şi trebuie să fie aşa cum sînt. 
în această împărăţie nimic nu intră în conflict cu ra¬ 
ţiunea, iar fiinţa raţională se supune şi în acelaşi timp 
îşi dă propria lege. 


Intuiţii morale 

Kant credea că diferitele formulări ale imperati¬ 
vului categoric pot fi derivate numai prin reflecţia 
asupra ideii de autonomie şi că acest lucru este sufi¬ 
cient pentru ca ele să se impună oricărei fiinţe ra¬ 
ţionale. El mai credea că aceste formulări susţin 
gîndirea morală obişnuită, aşa cum principiile sinte¬ 
tice a priori ale intelectului susţin cunoaşterea ştiinţi¬ 
fică comună. Meritul deosebit al sistemului moral al 
lui Kant este acela că impune ordine asupra unei 
viziuni intuitive a moralităţii. Această viziune nu este 
proprietatea unui singur om, ci (aşa cum credea Kant 
şi mulţi alţii) a tuturora. Kant a fost influenţat în mare 
măsură de al treilea Lord Shaftesbury (1671-1713) 
şi de continuatorii săi - aşa numiţii „moralişti en¬ 
glezi" -, care au susţinut că anumite principii morale 
fundamentale nu constituie o chestiune de alegere 
individuală, ci dacă sînt reduse la adevărata lor bază 

în sufletul uman, ele sînt universal acceptabile, cîş- 
tigînd acordul tacit al tuturor fiinţelor raţionale. Kant 
a acceptat această viziune, dar a încercat să o elibereze 
de „mama noastră vitregă 44 , natura (Î.M.M. 200). De 
aceea era foarte important pentru el ca teoria sa să 
genereze axiomele unei moralităţi intuitive. „Dar cu 
Ideea de libertate este legat inseparabil conceptul de 
autonomie , iar cu acesta principiul general al morali¬ 
tăţii 44 (Î.M.M. 261). Merită menţionate în acest sens 
unele dintre intuiţiile comune pe care le explică teoria 
lui Kant. 

(i) Conţinutul moralităţii. Moralitatea comună 
impune respectul de sine şi respectul faţă de ceilalţi; 
ea nu admite excepţii în favoarea unei singure per¬ 
soane; ea consideră toţi oamenii egali în faţa legii 
morale. Acestea sînt consecinţe imediate ale impe¬ 
rativului categoric. Mai mult, în cea de-a doua for¬ 
mulare, imperativul categoric susţine legi absolut 
specifice şi universal acceptate. El interzice crima, 
violul, hoţia, frauda, necinstea şi toate formele de 
constrîngere arbitrară. El impune datoria universală 
de a respecta drepturile şi interesele celorlalţi şi ce¬ 
rinţa raţională de a elimina dintr-o judecată impar¬ 
ţială orice implicare personală. Astfel, el rezumă toate 
intuiţiile fundamentale referitoare la justiţie împreună 
cu un cod moral specific şi intuitiv acceptabil. 

(ii) Forţa moralităţii. în concepţia lui Kant mobilul 
moralităţii este complet diferit de acela al interesului 
sau al dorinţei. El ne îndrumă în mod absolut şi ne¬ 
cesar, îi simţim puterea chiar şi atunci cînd îl desfi- 
dem cel mai mult. Nu este un considerent care poate 

fi contrabalansat cu altele, ci un dictat constrângător 
care poate fi ignorat, dar niciodată respins. Această 
idee este în acord cu intuiţia comună, crede Kant. 
Dacă unui om i se spune că îşi poate satisface cele 
mai mari dorinţe cu condiţia ca după aceea să fie 
spînzurat, el va refuza cu siguranţă oferta. Dar dacă 
i se spune că trebuie să-şi trădeze prietenul, să depună 
mărturie falsă, să ucidă un nevinovat sau altfel va fi 
spînzurat, atunci interesul de a-şi salva viaţa nu tre¬ 
buie să intervină în nici un fel în determinarea a ceea 
ce trebuie să facă. El poate să se supună ameninţării; 
dar numai cu conştiinţa faptului că greşeşte; şi legea 
morală însăşi, spre deosebire de mobilul dorinţei, îl 
împinge spre distrugere. 

(iii) Voinţa bună. în judecata morală a acţiunii noi 
atribuim consecinţele agentului care le determină. 
Spre deosebire de consecinţele intenţionale sau cele 
datorate neglijenţei, cele imprevizibile sau neinten¬ 
ţionate nu sînt condamnate niciodată. Judecata mora¬ 
lă priveşte nu efectele unei acţiuni, ci intenţia bună 
sau rea pe care o manifestă. Deci, după celebrele cu¬ 
vinte ale lui Kant, „din tot ceea ce este posibil de 
conceput în această lume, baîn genere şi în afara ei, 
nimic nu ar putea fi considerarea bun fără nici o 
restricţie decît numai o voinţă'i>ună“ (Î.M.M. 205). 
Teoria lui Kant se potriveşte exact cu această intuiţie 
comună. Orice virtute rezidă în autonomie, orice 
viciu în absenţa acesteia şi întreaga moralitate este 
cuprinsă în imperativele care îndrumă voinţa. 

(i v) Agentul moral. La baza moralităţii intuitive se 
află o concepţie despre agentul moral. Acesta are 

motivaţii diferite şi este alcătuit altfel decît agenţii 
naturii. Acţiunile sale nu au numai cauze, ci şi teme¬ 
iuri. El ia decizii pentru viitor şi astfel distinge 
intenţiile sale de dorinţele sale. El nu permite dorin¬ 
ţelor sale să-l stăpînească întotdeauna, ci uneori le 
rezistă şi le supune. în toate el este atît activ, cît şi 
pasiv şi stă ca un legislator între propriile sale emoţii. 
Agentul moral este nu numai un obiect de afecţiune 
şi dragoste (pe care le putem extinde la întreaga na¬ 
tură), ci şi de stimă, pentru că în el se manifestă legea 
morală. în toate aceste distincţii intuitive - între 
motiv şi cauză, intenţie şi dorinţă, acţiune şi pasiune, 
stimă şi afecţiune - găsim aspecte ale distincţiei 
fundamentale care stă la baza lor, aceea între persoa¬ 
nă şi lucru. Numai o persoană are drepturi, datorii şi 
obligaţii; numai o persoană are motive atunci cînd 
acţionează şi nu doar cauze; numai o persoană merită 
consideraţia noastră. Această distincţie şi toate 
celelalte în care ea se reflectă îşi găsesc explicaţia în 
filozofia imperativului categoric. Tot aici se află 
explicat şi motivul pentru care „respectul pentru 
persoane" face parte din orice cod moral. 

(v) Rolul legii. O persoană poate acţiona aşa cum 
ar acţiona un om bun, dar aceasta nu înseamnă nimic 
dacă motivul său este interesul personal. Noi distin¬ 
gem acţiunea conform datoriei de acţiunea din datorie 
şi o lăudăm pe cea de-a doua. „Primul mod de a 
acţiona (legalitatea) este posibil şi atunci cînd numai 
înclinaţiile ar fi fost principiile determinante ale 
voinţei, dar cel de-al doilea (moralitatea), valoarea 
morală, trebuie să fie situat exclusiv în aceea că 

acţiunea are loc din datorie 11 (C.R.Pr. 111). Aceasta 
este o consecinţă clară şi intuitiv acceptabilă a teoriei 
lui Kant. La fel este şi judecata mai teoretică potrivit 
căreia „conceptul fundamental al gîndirii morale nu 
este bunătatea, ci obligaţia 11 (C.R.Pr. 95). 

(vi) Raţiunea şi pasiunile. în toate eforturile morale 
noi recunoaştem că poate exista un conflict între 
datorie şi dorinţă. Apare astfel, la orice fiinţă raţio¬ 
nală, ideea de conştiinţă ca un mobil independent, 
capabil să legifereze în privinţa dorinţelor şi deci să 
le aprobe sau să le interzică. Kant deosebeşte „voinţa 
bună 11 a agentului moral de „voinţa sfîntă 11 care 
acţionează întotdeaună fără să întîmpine nici o re¬ 
zistenţă din partea dorinţei. „Voinţa sfîntă 11 nu are 
nevoie de imperative (C.R.Pr. 64) pentru că ea în¬ 
clină automat în direcţia datoriei, pe cîtă vreme 
agentul obişnuit are întotdeauna nevoie de principii, 
căci el este înclinat să li se împotrivească. Acest con¬ 
flict între raţiune şi pasiuni este o intuiţie foarte răs- 
pîndită. Kant o ia însă oarecum la extremele ei 
contra-intuitive. El crede că mobilul bunăvoinţei, atît 
de dragă moralităţii empiriste, este o simplă înclinaţie 
şi deci neutru din punct de vedere moral. „Este foarte 
frumos să faci oamenilor bine din iubire şi din bună¬ 
voinţă compătimitoare sau să fii drept din dragoste 
pentru ordine, dar aceasta nu este încă maxima mo¬ 
rală autentică 11 (C.R.Pr. 112). Kant pare să aprecieze 
mai mult mizantropia care face binele împotriva 
oricărei înclinaţii decît manifestările bunăvoinţei 
prieteneşti. Valoarea agentului moral rezidă în abi¬ 
litatea de a rezista înclinaţiilor. Atunci cînd un om 

care îşi doreşte moartea, de pildă, continuă să trăiască 
din datorie faţă de conservarea propriei fiinţe, numai 
atunci şi pentru întîia oară instinctul de conservare 
încetează să mai fie un instinct şi devine un semn al 
valorii morale. 


Moralitatea şi eul 

Aceste intuiţii ne conduc deja, consideră Kant, 
către doctrina libertăţii transcendentale. Dacă această 
doctrină este un nonsens, la fel va fi întreaga noastră 
gîndire morală şi practică. Dacă examinăm în mod 
sistematic aceste intuiţii, observăm că ele deosebesc 
agentul moral de dorinţele sale, şi natura autonomă 
liberă şi guvernată de raţiune a persoanei de natura 
neliberă, pasivă (sau, cum spune Kant, „patologică") 
a animalului. Desigur, trebuie să înfruntăm apoi para¬ 
doxul libertăţii, pentru că ne gîndim pe noi înşine atît 
ca fiinţe empirice, supuse legilor cauzalităţii, cît şi 
ca fiinţe transcendentale, supuse doar imperativelor 
raţiunii. 

Trebuie să ne reamintim din nou caracterul meto¬ 
dologic al „obiectului transcendental". Această ex¬ 
presie desemnează nu un obiect al cunoaşterii, ci o 
limită a cunoaşterii, definită din perspectiva raţiunii 
practice. Eu sînt constrîns de raţiune să văd lumea 
caun „cîmp de acţiune" şi deci să postulez libertatea 
voinţei mele. Numai pe baza acestui postulat pot să 
iau decizii. Pornind de la această perspectivă a raţiu¬ 
nii practice ajung în mod inexorabil la imperativele 
categorice care îmi constrîng acţiunea. într-o primă 

interpretare, doctrina despre eu şi calitatea sa de 
agent nu este o doctrină despre cum sînt lucrurile în 
lumea transcendentă, ci despre cum apar ele în lumea 
empirică. „Conceptul de lume inteligibilă nu este 
deci decît o poziţie pe care raţiunea se vede constrîn- 
să s-o ia în afara fenomenelor, pentru a se concepe 
pe ea însăşi ca practică “ (Î.M.M. 267). Agentul ra¬ 
ţional necesită deci o perspectivă specială asupra 
lumii: el vede acţiunile sale sub aspectul libertăţii şi 
deşi ceea ce vede este acelaşi lucru cu ceea ce vede 
atunci cînd studiază lumea din punct de vedere ştiin¬ 
ţific, cunoaşterea lui practică nu poate fi exprimată 
în termeni ştiinţifici. El nu caută cauze, ci motive, 
nu mecanisme, ci scopuri raţionale, nu legi descrip¬ 
tive, ci imperative. Astfel Kant răspunde afirmativ 
la întrebarea pusă în prima Critică : „Dacă totuşi, chiar 
şi în privinţa aceluiaşi efect care este determinat după 
natură, poate avea loc şi libertatea* 1 (C.R.P. 433). Dar 
răspunsul, referindu-se la o perspectivă transcenden¬ 
tală, este astfel încît noi nu putem înţelege decît că 
este de neînţeles (Î.M.M. 270). 


Obiectivitatea moralei 

Dacă libertatea mea şi legile care o îndrumă sînt 
constituite de o viziune particulară asupra lucrurilor, 
cum pot să consider comandamentele moralităţii ca 
fiind valide în mod obiectiv ? Numai raţiunea, susţine 
Kant, este aceea care mă constrînge să accept impera¬ 
tivul categoric: deci acesta are „necesitate obiecti- 
vă“. Nu are importanţă că această constrîngere vine 

dintr-o perspectivă particulară. Pentru că acelaşi 
lucru este valabil şi în cazul constrîngerii de a accepta 
legile a priori ale ştiinţei. Dacă raţiunea este atît un 
imbold la acţiune, cît şi, prin natura sa, un îndemn 
către anumite precepte, ce altceva mai poate fi cerut 
pe calea obiectivităţii? Atunci cînd cineva întreabă: 
„De ce ar trebui să mă comport moral?“, el caută un 
motiv . Un răspuns care se referă numai la interesele 
sale îl obligă numai „condiţionalDar perspectiva 
raţiunii practice este capabilă să depăşească toate 
„condiţiile 11 , şi acest aspect face parte din natura ei 
„transcendentală". Ea produce imperative care leagă 
necondiţionat. Şi astfel ea răspunde la întrebarea: 
„De ce să mă comport moral?" pentru toţi agenţii 
raţionali, indiferent de dorinţele acestora. Forţa răs¬ 
punsului raţiunii se impune atît celui ale cărui dorinţe 
sînt rele, cît şi celui care are dorinţe bune. 

Astfel conceput, ţelul de a dovedi obiectivitatea 
moralităţii este mai puţin măreţ decît acela de a 
dovedi obiectivitatea ştiinţei, în pofida prejudecăţii 
populare că lucrurile s-ar petrece invers. Pentru că 
facultatea intelectului cere două „deducţii", una 
pentru a arăta ce trebuie să credem, cealaltă pentru 
a arăta ce este adevărat. Raţiunea practică nu emite 
pretenţii de adevăr şi, prin urmare, nu are nevoie de 
a doua deducţie, deducţia „obiectivă". Este suficient 
că raţiunea ne constrînge să gîndim conform impera¬ 
tivului categoric. Nu se mai cere dovedit nimic în 
legătură cu o lume independentă. Dacă uneori vor¬ 
bim de adevăr moral şi realitate morală, aceasta nu 
este decît o altă modalitate de a ne referi la constrîn- 
gerile pe care raţiunea le impune conduitei noastre. 

Viaţa morală 

Natura morală a fiinţei raţionale rezidă în abilita¬ 
tea acesteia de a-şi impregna toate judecăţile, moti¬ 
vele şi sentimentele cu cerinţele universale ale raţiunii 
practice. Chiar în conflictele noastre cele mai intime, 
raţiunea se ridică în taină deasupra circumstanţelor 
imediate şi ne reaminteşte de legea morală. Filozofii 
care au subliniat importanţa moralităţii pentru senti¬ 
mentele noastre - ca Shaftesbury, Hutcheson şi 
Hume - nu au greşit decît în privinţa felului în care 
au înţeles conceptul de sentiment. Viaţa morală nu 
exclude furia, remuşcarea, revolta, mîndria, stima şi 
respectul. Toate acestea sînt sentimente pentru că nu 
sînt supuse voinţei. „Respectul este un tribut pe care 
nu-1 putem refuza meritului, fie că vrem, fie că nu; 
dacă putem eventual să-l împiedicăm de a se exterio¬ 
riza, nu putem împiedica totuşi să-l resimţim inte- 
rior“ (C.R.Pr. 107). Dar în centrul tuturor acestor 
sentimente se află respectul pentru legea morală şi 
o detaşare de condiţiile imediate. Prin aceasta pre¬ 
zenţa lor în viaţa morală a fiinţelor raţionale este 
justificată. Discuţia lui Kant despre mîndrie şi res¬ 
pectul de sine (L 120-7) este remarcabilă. Accentuînd 
asupra elementului raţiunii întipărit în sentimentul 
uman, el poate să respingă acuzaţia că „sentimentul 
moral“ nu joacă nici un rol în motivarea omului ra¬ 
ţional (L 139). Dar orice teorie care acordă atenţie 
sentimentului moral trebuie să accentueze imperati¬ 
vul care se află la baza sa. 

Procesul de abstractizare ne conduce, credea Kant, 
într-o direcţie metafizică. Viaţa morală impune o 


121 



KANT 


sesizare a realităţii transcendente; ne simţim împinşi 
către credinţa în Dumnezeu, în nemurire şi în exis¬ 
tenţa unei ordini divine în natură. Aceste „postulate 
ale raţiunii practice 14 sînt un produs la fel de inevitabil 
al gîndirii morale ca şi imperativele care ne îndrumă. 
Raţiunea pură face tot posibilul să dovedească exis¬ 
tenţa lui Dumnezeu şi nemurirea sufletului. în schimb, 
„posibilitatea lor [a acestor doctrine] în această pri¬ 
vinţă practică poate şi trebuie să fie admisă, fără 
totuşi a le cunoaşte şi scruta teoretic” (C.R.Pr. 36). 
Această concesie misterioasă făcută teologiei este 
greu de acceptat. Intenţia lui Kant devine mai clară 
în lumina celei de-a treia Critici pe care trebuie să o 
examinăm în continuare. 



6 

Frumuseţe şi teleologie 


Nu porunca lui Dumnezeu ne obligă la moralitate, 
ci moralitatea este aceea care indică posibilitatea unei 
„porunci divine". Kant previne împotriva tentaţiei 
de „a părăsi în mod exaltat sau chiar nelegiuit firul 
călăuzitor al unei raţiuni legislatoare din punct de 
vedere moral pentru buna purtare în viaţă, spre a-1 lega 
nemijlocit de Ideea unei fiinţe supreme" (C.R.P. 610). 
Scrierile lui Kant despre religie constituie una dintre 
primele încercări de a demistifica în mod sistematic 
teologia. El critică toate formele de antropomorfism 
şi prezintă, în Religia în limitele raţiunii (1793), o „re¬ 
gulă hermeneutică" a „interpretării morale". Orice 
scriere sau doctrină religioasă care intră în conflict 
cu raţiunea trebuie să fie interpretată alegoric, pentru 
a scoate la lumină intuiţiile morale care cîştigă mai 
degrabă expresivitate, decît validitate prin expri¬ 
marea lor religioasă. încercarea de a face inteligibilă 
ideea de Dumnezeu prin imagini şi astfel de a-1 
subsuma pe Dumnezeu categoriilor lumii empirice 
este autocontradictorie. Dacă Dumnezeu este o fiin¬ 
ţă transcendentă, atunci din perspectiva noastră nu 
se poate spune nimic despre el decît că transcende 
această perspectivă. Dacă nu este o fiinţă transcen¬ 
dentă, atunci nu merită respectul nostru mai mult 

decît oricare altă lucrare a naturii. în prima interpre¬ 
tare, noi îl putem respecta numai pentru că respectăm 
legea morală care indică existenţa sa. în a doua inter¬ 
pretare, îl putem respecta numai ca pe un supus al 
legii morale care îi guvernează activitatea. 

Religia demitologizată a lui Kant nu era ceva nou 
pentru contemporanii săi. Ea se deosebea totuşi prin 
aceea că făcea din imaginile religiei tradiţionale 
obiecte ale veneraţiei moralităţii. Adoraţia datorată 
lui Dumnezeu devine reverenţă şi devoţiune faţă de 
legea morală. Credinţa religioasă care transcende 
credinţa obişnuită devine certitudinea raţiunii prac¬ 
tice care depăşeşte intelectul. Obiectul stimei nu este 
Fiinţa Supremă, ci atributul suprem al raţionalităţii. 
Lumea morală este descrisă ca „imperiul graţiei" 
(C.R.P. 608), comunitatea fiinţelor raţionale ca un 
„corpus mysticum“ în lumea naturii (C.R.P. 604), iar 
împărăţia lui Dumnezeu către care aspiră muritorii 
este transformată în împărăţia scopurilor pe care 
aceştia le fac reale prin propria legiferare. Nu este 
deloc surprinzător ceea ce scrie într-una din scrisorile 
lui Jachmann: „Mulţi evanghelişti au mers mai de¬ 
parte [de prelegerile lui Kant despre teologie] propo¬ 
văduind evanghelia împărăţiei Raţiunii." 

Cu toate acestea, Kant a acceptat pretenţiile tradi¬ 
ţionale ale teologiei şi chiar a încercat să le resusci¬ 
teze în doctrina obscură a „postulatelor raţiunii 
practice". Mai mult, el a crezut că unul dintre argu¬ 
mentele tradiţionale pentru existenţa lui Dumnezeu, 
argumentul teleologic, conţine un element crucial 
pentru înţelegerea naturii creaţiei. în cea de-a treia 

Critică, la sfîrşitul unei descrieri a experienţei este¬ 
tice, el încearcă să dezvăluie înţelesul acesteia. 


A treia Critică 

Critica facultăţii de judecare este o lucrare dezor¬ 
ganizată şi repetitivă, Kant reuşind prea puţin să 
impună asupra temei oarecum confuze a acesteia 
structura filozofiei transcendentale. Un contemporan 
care a audiat prelegerile de estetică ale lui Kant spu¬ 
nea că „principalele idei ale Criticii facultăţii de ju¬ 
decare sînt prezentate antrenant, simplu şi clar“. Kant 
avea şaptezeci şi unu de ani cînd a început să scrie 
lucrarea şi este evident că uşurinţa sa în privinţa scri¬ 
sului şi argumentării începuse să-l părăsească. Cu 
toate acestea, cea de-a treia Critică este una dintre 
cele mai importante lucrări de estetică scrise în tim¬ 
purile modeme; se poate spune, fără exagerare, că 
dacă n-ar fi fost această lucrare, estetica n-ar fi existat 
în forma ei modernă. Kant foloseşte aici cele mai 
slabe argumente pentru a prezenta unele dintre con¬ 
cluziile sale cele mai originale. 

în Critica facultăţii de judecare el a simţit nevoia 
de a analiza unele întrebări rămase fără răspuns în 
primele două Critici. Mai mult chiar, a dorit să ofere 
esteticii propria ei „facultate 11 , corespunzătoare inte¬ 
lectului şi raţiunii practice. Facultatea de judecare 
„mediază 11 între celelalte două. Ea ne permite să ve¬ 
dem lumea empirică în conformitate cu scopurile 
raţiunii practice şi raţiunea practică adaptîndu-se 

cunoaşterii lumii empirice. Kant credea că „jude- 
cata“ are atît un aspect subiectiv, cît şi unul obiectiv, 
şi va împărţi Critica în mod corespunzător. Prima 
parte, care se referă la experienţa subiectivă a „finali- 
tăţii“, este dedicată judecăţii estetice. Cea de-a doua, 
care se referă la „finalitatea" obiectivă a naturii, este 
dedicată manifestării naturale a teleologiei. Am să mă 
concentrez asupra primei părţi, care este suficientă ea 
însăşi pentru a aduce sistemul critic la concluziile sale. 

Secolul al XVIII-lea a asistat la naşterea esteticii 
modeme. Shaftesbury şi discipolii săi au făcut obser¬ 
vaţii pătrunzătoare asupra experienţei frumosului; 
Burke a avansat celebra distincţie între frumos şi 
sublim; Batteux în Franţa şi Lessing şi Winckelmann 
în Germania au încercat să ofere principii universale 
pentru clasificarea şi judecarea operelor de artă. 
Leibnizienii şi-au adus şi ei contribuţia, termenul 
modem de „estetică" datorîndu-i-se mentorului lui 
Kant, A.G. Baumgarten. Cu toatea acestea, nici un 
filozof, cu excepţia lui Platon, nu mai atribuise 
experienţei estetice un rol central în filozofie aşa cum 
avea să facă Kant. Şi nici unul dintre predecesorii lui 
Kant nu a înţeles, aşa cum a înţeles el, că metafizica 
şi etica ar rămîne incomplete fără o teorie a esteti¬ 
cului. Numai o fiinţă raţională poate avea experienţa 
frumosului; fără aceasta raţionalitatea este neîmpli¬ 
nită. Numai în experienţa estetică a naturii, arată 
Kant, sesizăm legătura facultăţilor noastre cu lumea 
şi astfel înţelegem atît propriile noastre limite, cît şi 
posibilitatea de a le transcende. Experienţa estetică 
ne sugerează că perspectiva noastră este, la urma 

urmei, doar a noastră, şi că nu sîntem creatorii naturii 
aşa cum nu sîntem creatorii perspectivei din care 
observăm şi acţionăm asupra ei. Pentru moment ne 
situăm în afara acestei perspective, nu atît cît să avem 
o cunoaştere a unei lumi transcendente, cît să perce¬ 
pem armonia care există între facultăţile noastre şi 
obiectele în legătură cu care ele sînt folosite. în ace¬ 
laşi timp noi sesizăm ordinea divină care face posi¬ 
bilă această armonie. 

Problema frumosului 

Estetica lui Kant porneşte de la o problemă funda¬ 
mentală, pe care el a formulat-o în mai multe feluri, 
dîndu-i uneori structura unei „antinomii 44 . Conform 
„antinomiei gustului 44 , judecata estetică pare să se 
afle în conflict cu ea însăşi: ea nu poate să fie estetică 
(o expresie a unei experienţe subiective) şi în acelaşi 
timp o judecată (pretinzînd acord universal). Şi totuşi 
oamenii, numai în virtutea raţionalităţii lor, sînt 
dispuşi să emită astfel de judecăţi. Pe de o parte, un 
anumit obiect le produce o senzaţie de plăcere, o 
plăcere imediată, care nu se bazează pe o conceptua¬ 
lizare a obiectului sau pe o cercetare a cauzei, scopu¬ 
lui sau alcătuirii acestuia. Pe de altă parte ei îşi exprimă 
plăcerea sub forma unei judecăţi, vorbind „despre 
frumuseţe ca şi cum ar fi o proprietate a obiectului 44 
(C.F.J. 53), reprezentînd astfel plăcerea pe care o 
resimt ca fiind valabilă în mod obiectiv. Cum este 
însă posibil acest lucru ? Plăcerea este nemijlocită, nu 

se bazează pe reflecţie sau analiză; deci pe ce se în¬ 
temeiază această pretenţie la un acord universal? 

Oricum am aborda problema frumosului ne lovim 
de acest paradox. Atitudinile, sentimentele şi judecă¬ 
ţile noastre sînt numite estetice tocmai pentru moti¬ 
vul că au o legătură directă cu experienţa. Prin urmare 
nimeni nu poate să judece asupra frumuseţii unui 
obiect pe care nu l-a văzut sau auzit niciodată. Jude¬ 
căţile ştiinţifice, ca şi principiile practice, pot fi 
acceptate „la mina a doua“. Eu pot accepta argumen¬ 
tul autorităţii atunci cînd este vorba de adevărurile 
fizicii sau de utilitatea transportului pe calea ferată. 
Dar nu pot face acelaşi lucru cînd este vorba de me¬ 
ritele lui Leonardo sau de frumuseţea muzicii lui 
Mozart dacă n-am văzut nici o lucrare de-a primului 
şi n-am ascultat nimic din opera celui de-al doilea. 
De aici ar decurge faptul că nu există reguli sau 
principii pentru judecata estetică. „Printr-un princi¬ 
piu al gustului s-ar putea înţelege un principiu căruia 
să i se subsumeze conceptul unui obiect şi de aici să 
se deducă faptul că el este frumos. însă acest lucru 
este pur şi simplu imposibil. Căci eu trebuie să simt 
nemijlocit plăcerea produsă de reprezentarea obiec¬ 
tului, de prezenţa ei neputîndu-mă convinge nici un 
argument** (C.F.J. 124). Numai experienţa este aceea 
care face posibilă întotdeauna o judecată estetică, şi 
nu gîndirea conceptuală, astfel că orice factor care 
alterează experienţa unui obiect alterează şi semnifi¬ 
caţia sa estetică (de aceea poezia nu poate fi tradusă 
fără a pierde ceva din frumuseţea originală). Aşa cum 
spune Kant, judecata estetică este „liberă de con- 

cepte“, frumosul însuşi nefiind un concept. Ajungem 
astfel la prima propoziţie a antinomiei gustului: 
„Judecata de gust nu se întemeiază pe concepte; căci 
în caz contrar gusturile s-ar putea discuta (adevărul 
judecăţilor s-ar decide prin argumente) 11 (C.FJ. 173). 

O astfel de concluzie este, totuşi, incompatibilă 
cu faptul că judecata estetică este o formă de jude¬ 
cată. Atunci cînd descriu un obiect ca fiind frumos 
nu vreau să spun numai că el mă încîntă: eu vorbesc 
despre obiect, nu despre mine însumi, şi dacă mi s-ar 
cere aş încerca să găsesc temeiuri pentru aprecierea 
obiectului ca fiind frumos. Eu nu explic propriul meu 
sentiment, ci dau temeiuri pentru el, referindu-mă la 
trăsături ale obiectului său. Iar orice căutare de teme¬ 
iuri are caracterul universal al raţionalităţii. Ceea ce 
spun eu de fapt este că ceilalţi semeni ai mei, în mă¬ 
sura în care sînt fiinţe raţionale, trebuie să simtă 
aceeaşi încîntare pe care o simt şi eu. Aceasta trimite 
la a doua propoziţie a antinomiei lui Kant: „Judecata 
de gust se întemeiază pe concepte; căci altfel ea nu 
ar putea fi, indiferent de varietatea ei, nici măcar 
obiect de dispută (a pretinde acordul necesar al celor¬ 
lalţi cu această judecată)“ (C.F.J. 173). 


Principiile sintetice a priori ale gustului 

Kant spune că judecata asupra frumosului nu se 
întemeiază pe concepte, ci pe un sentiment de plă¬ 
cere ; în acelaşi timp această plăcere este postulată 
ca universal valabilă şi chiar „necesară 11 . Judecata 

estetică presupune un „trebuie 11 : ceilalţi trebuie să 
simtă ca mine, iar dacă nu se întîmplă aşa, ori eu mă 
înşel, ori ei. Acesta este motivul pentru care căutăm 
întemeieri pentru judecăţile noastre. Termenii „uni¬ 
versalitate" şi „necesitate" ne trimit la proprietăţile 
definitorii ale a priori-ului. Este evident că postulatul 
după care ceilalţi trebuie să simtă ca mine nu este 
derivat din experienţă: dimpotrivă, este o presupo¬ 
ziţie a plăcerii estetice. Şi nu este nici analitic. Prin 
urmare trebuie să fie sintetic a priori. 

Argumentul este foarte alunecos. „Necesitatea" 
judecăţii de gust este foarte diferită de necesitatea 
legilor a priori ale intelectului, şi nici universalitatea 
ei nu apare sub forma unui principiu clar. Kant recu¬ 
noaşte uneori acest lucru şi consideră că plăcerea 
estetică mai degrabă decît judecata estetică este uni¬ 
versal valabilă şi deci a priori (C.F.J. 126). Cu toate 
acestea el era convins că estetica ridică exact aceeaşi 
problemă ca întreaga filozofie. „Astfel, această pro¬ 
blemă a criticii facultăţii de judecare ţine de problema 
generală a filozofiei transcendentale: cum sînt posibile 
judecăţile sintetice a priori?“(C.F.J. 127). 

Kant oferă drept răspuns o „deducţie transcen¬ 
dentală". Pasajul respectiv este foarte scurt, are nu¬ 
mai cincisprezece rînduri. Justificarea pe care o aduce 
el acestui aspect este destul de slabă: „Această deduc¬ 
ţie este atît de uşoară, deoarece ea nu trebuie să jus¬ 
tifice realitatea obiectivă a unui concept" (C.F.J. 128). 
în realitate, Kant argumentează separat pentru o 
componentă a priori a judecăţii de gust şi pentru 
legitimitatea postulării ei „universale". 

Obiectivitate şi contemplare 

Ca întotdeauna, Kant este preocupat de obiecti¬ 
vitate. Judecata estetică pretinde valabilitate. Cum 
poate fi susţinută această pretenţie ? Obiectivitatea 
judecăţilor teoretice necesita o dovadă că lumea este 
aşa cum o reprezintă intelectul. în cazul raţiunii 
practice nu era nevoie de o astfel de dovadă. Era su¬ 
ficient să se arate că raţiunea constrînge fiecare agent 
către un set de principii fundamentale. în judecata 
estetică cerinţa este încă şi mai mică. Nu ni se mai 
cere stabilirea unor principii care vor impune acordul 
fiecărei fiinţe raţionale. Este suficient să se arate cum 
este posibil să gîndim valabilitatea universală. 
Judecata estetică doar „pretinde acordul fiecăruia" 
(C.F.J. 77). Nu există reguli valabile ale gustului, ci 
noi trebuie să gîndim plăcerea noastră ca şi cum va¬ 
labilitatea ei se datorează obiectului ei. 

Kant distinge plăcerile senzoriale de cele contem¬ 
plative. Plăcerea pe care o provoacă frumosul, deşi 
este „nemijlocită" (nu decurge din gîndirea concep¬ 
tuală), implică totuşi o contemplare reflecţi vă asupra 
obiectului ei. Judecata de gust pură „asociază nemij¬ 
locit plăcerea sau neplăcerea [...] cu simpla contem¬ 
plare a obiectului" (C.F.J. 82). Plăcerea estetică 
trebuie deosebită deci de plăcerile pur senzoriale pe 
care ni le procură satisfacerea foamei sau a setei. Ea 
poate fi obţinută numai prin acele simţuri care permit 
şi contemplarea (adică prin văz şi auz). 

în acest act de contemplare obiectul este privit ca 
un lucru particular, aşa cum este de fapt, şi nu ca o 

instanţiere a unui lucru universal (sau a unui concept), 
în judecata estetică obiectul individual este izolat şi 
apreciat numai „pentru el însuşi 11 . Contemplarea nu 
se opreşte însă la acest act de izolare. Ea se angajează 
într-un proces de abstractizare analog procesului prin 
care raţiunea practică ajunge la imperativul categoric. 
Judecata estetică face abstracţie de orice „interes" 
al observatorului. Acesta nu priveşte obiectul ca pe 
un mijloc de atingere a scopurilor sale, ci ca pe un 
scop în sine (chiar dacă nu unul moral). Dorinţele, 
ţelurile şi ambiţiile observatorului sînt suspendate în 
actul contemplării, obiectul fiind apreciat „fără nici 
un interes" (C.F.J. 51-52). în timpul acestui act de 
abstractizare atenţia este concentrată asupra obiectu¬ 
lui ca reprezentare „singulară" (C.F.J. 56). Prin ur¬ 
mare, spre deosebire de abstractizarea care generează 
imperativul categoric, în cazul judecăţii de gust 
abstractizarea nu conduce la o regulă universală. Şi 
totuşi universalitatea judecăţii de gust se bazează pe 
acest proces de abstractizare. Tocmai acest lucru îmi 
permite, „să fiu arbitru în chestiuni de gust" (C.F.J. 
46). Făcînd abstracţie de toate interesele şi dorinţele 
mele, am înlăturat din judecata mea orice referinţă 
la „condiţiile empirice" care mă deosebesc de ceilalţi 
şi am raportat experienţa pe care am avut-o exclusiv 
la raţiune, aşa cum raportez scopurile acţiunilor mele 
atunci cînd acţionez ca un agent moral. „Deoarece 
satisfacţia nu se bazează pe vreo înclinaţie a subiec¬ 
tului (nici pe vreun alt interes asupra căruia el a 
reflectat) [...] el nu poate găsi nici o condiţie particu¬ 
lară ca temei al satisfacţiei de care subiectul acesteia 

s ă depindă în mod exclusiv 11 (C.F.J. 52). în acest caz, 
subiectul judecăţii estetice se simte constrîns şi de 
asemenea îndreptăţit să legifereze plăcerea sa pentru 
toate fiinţele raţionale. 


Imaginaţie şi libertate 

Ce aspect al raţionalităţii este implicat în contem¬ 
plarea estetică? în „deducţia subiectivă 11 din prima 
Critică (vezi mai sus p. 47), Kant a argumentat că 
imaginaţia are un rol central în „sinteza 1 * conceptului 
şi a intuiţiei. Imaginaţia transformă intuiţia în datum; 
noi ne exersăm imaginaţia ori de cîte ori atribuim 
experienţei noastre un „conţinut 11 care reprezintă 
lumea. Atunci cînd văd un om pe fereastră, conceptul 
de „om 11 este prezent în percepţia mea. Această acti¬ 
vitate de impregnare a experienţei cu concepte este 
realizată de imaginaţie. 

Kant credea că imaginaţia poate să fie „eliberată 
de“ concepte (adică de regulile intelectului). Acest 
„joc liber 11 al imaginaţiei caracterizează judecata 
estetică. în jocul liber al imaginaţiei conceptele sînt 
fie în întregime nedeterminate, fie sînt determinate, 
dar nu se aplică. Un exemplu pentru primul caz este 
„sinteza* 1 imaginativă implicată atunci cînd un set 
de semne este văzut ca un model. Aici nu există nici 
un concept detemiinat. Nu există un concept al unui 
model, ci doar o ordine de care luăm act prin expe¬ 
rienţă, şi nici un concept aplicat în experienţă în afară 
de o idee nedeterminată. Un exemplu pentru al doilea 
caz este „sinteza 11 implicată atunci cînd o imagine 

îmi sugerează un chip. Aici conceptul „chip" intră 
în sinteza imaginativă, dar nu se aplică obiectului. 
Eu nu judec că ceea ce am în faţa ochilor acum este 
un chip, ci doar că am posibilitatea imaginativă să-l 
văd ca pe un chip. Al doilea tip de „joc liber“ se află 
la baza înţelegerii reprezentării artistice. Kant a fost 
mult mai interesat de primul tip şi aceasta l-a condus 
la o concepţie formalistă asupra frumosului în artă. 

Jocul liber îmi permite să pun în legătură concep¬ 
tele cu o experienţă care este, în sine, „liberă de 
concepte". Deci chiar dacă nu există reguli ale gustu¬ 
lui, eu pot să aduc totuşi temeiuri pentru judecata 
mea estetică. Pot să îmi justific plăcerea concentrîn- 
du-mă asupra „singularităţii" care o determină. 


Armonia şi simţul comun 

Kant aprecia mai mult natura decît arta, iar muzica 
o considera printre ultimele arte „fiindcă [...] ea 
vorbeşte doar prin simple senzaţii" (C.F.J. 164). Şi 
totuşi muzica oferă o exemplificare sugestivă a 
teoriei lui Kant. Atunci cînd ascult muzica, percep o 
anumită organizare. Ceva începe, se dezvoltă şi men¬ 
ţine o unitate între părţile sale. Această unitate nu se 
află cu adevărat acolo, în notele pe care le aud. Ea 
este un produs al percepţiei mele. Eu o aud numai 
pentru că imaginaţia, în „jocul ei liber", aduce 
percepţia mea sub ideea nedeterminată de unitate. 
Numai fiinţele înzestrate cu imaginaţie (o facultate 
a raţiunii) pot auzi unitatea muzicală, de vreme ce 
numai ele pot realiza această sinteză nedeterminată. 

Deci unitatea este o percepţie a mea. Dar această per¬ 
cepţie nu este arbitrară, pentru că ea este determinată 
de natura mea raţională. în experienţa pe care o am, 
eu percep organizarea ca fiind obiectivă. Experienţa 
unităţii aduce cu sine plăcerea, ceea ce, din nou, 
presupune raţiune. Eu presupun că plăcerea, precum 
melodia, aparţine tuturor celor alcătuiţi la fel ca 
mine. Deci îmi reprezint plăcerea provocată de muzi¬ 
că ca fiind rezultatul activităţii unui „simţ comun“ 
(C.F.J. 131), adică o dispoziţie care se bazează pe 
experienţă şi este comună tuturor fiinţelor raţionale. 

Cum se întîmplăînsă că această experienţă a uni¬ 
tăţii este combinată cu plăcerea? Cînd percep unita¬ 
tea formală a muzicii, temeiul experienţei mele constă 
într-un fel de compatibilitate între ceea ce aud şi 
facultatea imaginaţiei prin care experienţa mea este 
organizată. Deşi unitatea îşi are originea în mine, ea 
este atribuită unui obiect independent. în experimen¬ 
tarea unităţii eu sesizez de asemenea o armonie între 
facultăţile mele raţionale şi obiectul (sunetele) căruia 
i se aplică. Acest sentiment al armoniei între mine 
însumi şi lume este atît originea plăcerii mele cît şi 
temelia universalităţii ei. 

Cel căruia simpla reflexie asupra formei unui obiect 
îi provoacă plăcere fără raportare la un concept emite 
pretenţii îndreptăţite la acordul tuturor, deşi aceasta 
este o judecată empirică şi singulară; căci cauza acestei 
plăceri se află în condiţia generală, deşi subiectivă, a 
judecăţii de reflexie, adică în concordanţa finală a unui 
obiect [...] cu raportul reciproc al facultăţilor de cu¬ 
noaştere care sînt necesare oricărei cunoaşteri empirice 
(imaginaţia şi intelectul) (C.F.J. 37). 

Formă şi finalitate 

Se pare, deci, că plăcerea pe care ne-o provoacă 
frumuseţea îşi are originea într-o capacitate, datorită 
jocului liber al imaginaţiei, mai întîi de a experimenta 
activitatea armonioasă a propriilor noastre facultăţi 
raţionale, şi în al doilea rînd de a proiecta armonia în 
afară, asupra lumii empirice. Noi atribuim obiectelor 
unitatea formală pe care o descoperim în noi înşine. 
Aceasta este originea plăcerii noastre şi baza propriu¬ 
lui nostru „simţ comun“ al frumuseţii. Şi „doar pre¬ 
supunerea că există un simţ comun [...] îndreptăţeşte 
emiterea de judecăţi de gust“ (C.F.J. 78). 

Kant distinge între frumuseţea „liberă 11 şi frumu¬ 
seţea „dependentă 11 , prima fiind percepută în între¬ 
gime fără ajutorul gîndirii conceptuale, cea de-a doua 
cerînd o conceptualizare anterioară a obiectului. 
Atunci cînd percep un tablou sau o clădire, nu pot 
avea nici o impresie despre frumuseţea obiectului 
înainte de a-1 subordona unor concepte referitoare, 
în primul caz, la conţinutul pe care îl exprimă, iar în 
al doilea la funcţia pe care o îndeplineşte (C.F.J. 70). 
Judecata unei astfel de frumuseţi „dependente 11 este 
mai puţin pură decît judecata frumuseţii „libere 11 , şi 
devine pură numai atunci cînd cel care judecă nu are 
nici o idee despre scopul sau funcţia a ceea ce vede 
(C.F.J. 71). Frumuseţea „liberă" este prin urmare mo¬ 
delul exemplar de frumuseţe. Numai în contemplarea 
unor astfel de frumuseţi facultăţile noastre sînt 
capabile să se desprindă în întregime de povara gîn¬ 
dirii practice şi ştiinţifice comune şi să intre în acel 
joc liber care este temeiul plăcerii estetice. Astfel de 

exemple de frumuseţe liberă întîlnim din abundenţă 
în natură, nu însă şi în artă. 

Unitatea pe care o percepem în frumuseţile libere 
ale naturii ajunge la noi purificată de orice interese: 
ea nu trimite la nici un scop determinat. Dar ea reflec¬ 
tă pentru noi o ordine care îşi are originea în noi 
înşine ca fiinţe intenţionale. Deci aduce cu sine sem¬ 
nele nedeterminate ale finalităţii. Aşa cum spune 
Kant, unitatea estetică este o „finalitate fără scop“. 
Experienţa estetică ne face să vedem fiecare obiect 
ca pe un scop in sine, dar ne permite de asemenea să 
sesizăm finalitatea naturii. 

Percepţia „finalităţii' , ca şi ideile regulative ale 
raţiunii (vezi mai sus p. 86), nu este o percepţie a 
ceea ce este, ci o percepţie ,ca şi cura". Este însă un 
„ca şi cum“ inevitabil: noi trebuie să vedem lumea 
în acest fel dacă vrem să ne găsim locul potrivit în 
ea, atît ca fiinţe care cunosc, cît şi ca fiinţe care acţio¬ 
nează. Judecata estetică, ce ne oferă experienţa pură 
a unui plan în natură, ne eliberează pentru intuiţia 
teoretică şi totodată pentru strădaniile vieţii morale. 
Ea permite de asemenea trecerea de la teoretic la 
practic: descoperind un plan în natură, recunoaştem 
că propriul nostru scop final poate fi realizat doar în 
natură (C.F.J. 42). Mai mult, ca şi în cazul ideilor ra¬ 
ţiunii, conceptul de finalitate este „suprasensibil“: 
este ideea unui plan transcendental, al cărui scop noi 
nu-1 putem cunoaşte. 

Experienţa estetică este vehiculul multor aseme¬ 
nea „idei estetice 14 . Acestea sînt idei raţionale care 
transcend limitele experienţei posibile, încercînd 
totodată să reprezinte, într-o formă „palpabilă 44 , 

caracterul inexprimabil al lumii de dincolo. Nu există 
frumuseţe adevărată fără idei estetice ; ele ne sînt 
prezentate atît prin artă, cît şi prin natură. Idee a 
estetică imprimă simţurilor noastre sugestii despre 
tărîmul transcendental. Poetul, chiar dacă se ocupă 
de fenomene empirice, „încearcă prin intermediul 
imaginaţiei... să treacă dincolo de limitele experien¬ 
ţei şi să prezinte [aceste lucruri] simţurilor cu o de- 
săvîrşire care nu are pereche în natură. Aşa explică 
Immanuel Kant efectul condensării estetice. De 
exemplu, cînd Milton exprimă sentimentele de răz¬ 
bunare ale Satanei, cuvintele lui mocnind de ură ne 
impresionează profund. Simţim că nu sîntem marto¬ 
rii unei emoţii „întîmplătoare“, ci ai înseşi esenţei 
răzbunării. Se pare că transcendem limitele conţinute 
în fiecare exemplu natural şi că devenim conştienţi 
de ceva indescriptibil, pe care ele îl reflectă în mod 
palid. Cînd Wagner exprimă, prin muzica din Tristan, 
dorul nepotolit pentru iubirea erotică, ne simţim de 
parcă ne-am fi ridicat deasupra pasiunilor noastre 
circumscrise şi am fi zărit împlinirea spre care aspiră 
ele. Nici un concept nu ne permite să ne înălţăm atît 
de mult: totuşi experienţa estetică, implicînd străda¬ 
nia permanentă de a transcende limitele intelectului 
nostru, pare să „încorporeze" ceea ce nu poate fi 
gîndit. 


Teleologie şi divinitate 

Kant încearcă deci să treacă de la filozofia frumu¬ 
seţii la o descriere a relaţiei noastre cu lumea, care 
va depăşi acea limită a experienţei posibile pe care 

el a considerat-o în prima Critică o condiţie necesară 
a conştiinţei de sine. în experienţa estetică noi ne 
aflăm într-o relaţie cu o realitate transcendentă sau 
suprasensibilă, care se află dincolo de posibilităţile 
gîndirii. Noi devenim conştienţi de propriile noastre 
limite, de măreţia lumii şi de inexprimabila perfec¬ 
ţiune a ordinii sale, care ne permite să o cunoaştem 
şi să acţionăm asupra ei. Kant a recurs la distincţia 
lui Burke între frumos şi sublim. Uneori, atunci cînd 
sesizăm armonia dintre natură şi facultăţile noastre, 
sîntem impresionaţi de finalitatea şi inteligibilitatea 
a tot ce ne înconjoară. Acesta este sentimentul frumu¬ 
seţii. Alteori, depăşiţi de măreţia infinită a lumii, 
renunţăm la încercarea de a o înţelege şi controla. 
Acesta este sentimentul sublimului. în faţa sublimu¬ 
lui, spiritul este „determinat să părăsească sensibi- 
litatea“ (C.F.J. 85). 

Consideraţiile lui Kant asupra sublimului sînt 
obscure, dar ele întăresc interpretarea esteticii sale 
ca un fel de „presentiment 11 al teologiei. El defineşte 
sublimul drept „ceea ce, prin simplul fapt că-1 putem 
gîndi, dovedeşte existenţa unei facultăţi a sufletului 
care depăşeşte orice unitate de măsură a simţurilor 11 
(C.F.J. 90). Judecata asupra sublimului este aceea 
care angajează cel mai mult natura noastră morală. 
Prin aceasta ea trimite la o altă justificare a „univer- 
salităţii“ gustului arătînd că, atunci cînd pretindem 
acordul celorlalţi, noi pretindem participarea la un 
sentiment moral (C.F.J. 105). în judecata asupra 
sublimului noi cerem o recunoaştere universală a 
imanenţei unei realităţi suprasensibile. Celui care nu 
poate simţi nici solemnitatea, nici măreţia copleşitoare 

a naturii îi lipseşte în ochii noştri simţul necesar al 
propriilor lui limite. El nu are acea perspectivă 
„transcendentală" asupra lui însuşi din care izvorăşte 
întreaga moralitate veritabilă. 

Din presentimentul sublimului Kant pare să obţină 
credinţa sa într-o fiinţă supremă. A doua parte a Cri¬ 
ticii facultăţii de judecare este dedicată „teleologiei": 
înţelegerea scopurilor lucrurilor. Kant îşi exprimă 
aici, într-o manieră pe care mulţi comentatori au 
apreciat-o ca nesatisfăcătoare, simpatia sa extremă 
pentru punctul de vedere al teologiei. Sentimentele 
noastre asupra sublimului şi frumosului se combină 
prezentînd o imagine inevitabilă asupra naturii ca 
fiind creată. în frumuseţe descoperim finalitatea na¬ 
turii; în sublim găsim indicii ale originii sale trans¬ 
cendente. Nici într-un caz, nici în celălalt însă, nu 
putem transforma sentimentul nostru într-un argu¬ 
ment : tot ce ştim este că nu ştim nimic despre trans¬ 
cendenţă. Dar aceasta nu este tot ceea ce simţim. 
Argumentul care decurge din ideea existenţei unui 
plan în natură nu este o dovadă teoretică, ci o sugestie 
morală, însufleţită de sentimentele noastre faţă de 
natură şi realizată în actele noastre raţionale. Ea este 
realizată în sensul că adevărata finalitate a creaţiei 
este sugerată prin intermediul acţiunilor noastre 
morale: dar această sugestie este a unei lumi ideale, 
şi nu a celei reale. Deci noi dovedim teleologia divină 
prin acţiunile noastre morale, fără să putem arăta că 
este adevărată pentru lumea în care acţionăm. Scopu I 
final al naturii ne este cunoscut nu teoretic, ci practic 
El se află în respectul faţă de raţiunea pură practică 
ce „îşi prescrie singură legile". Atunci cînd punem 

în legătură acest respect cu experienţa sublimului, 
avem un sentiment, deşi efemer, al transcendentului 
(C.F.J. 275). 

Astfel judecata estetică ne îndreaptă către ideea 
unei lumi transcendente, în timp ce raţiunea practică 
dă conţinut acestei idei şi afirmă că acest indiciu al 
unei viziuni infinite a lucrurilor este într-adevăr un 
indiciu al existenţei lui Dumnezeu. Aceasta este ceea 
ce Kant încearcă să exprime atît în doctrina ideilor 
morale, cît şi în aceea asupra sublimului. în ambele 
cazuri ne aflăm în faţa unei „utilizări a imaginaţiei 
în slujba menirii sale suprasensibile“ şi ne silim „să 
gîndim subiectiv natura însăşi, în totalitatea ei, ca 
întruchipare a ceva suprasensibil, fără a putea da 
realitate obiectivă acestei întruchipări (C.F.J. 107). 
Suprasensibilul este transcendentul. Nu poate fi 
gîndit prin intermediul conceptelor, iar încercarea de 
a-1 gîndi prin intermediul „ideilor 14 este autocontra- 
dictorie. Şi totuşi aceste idei ale raţiunii — Dumne¬ 
zeu, libertate, nemurire — reapar în conştiinţa noastră 
cînd sub înfăţişarea imperativelor acţiunii, cînd 
transformate de imaginaţie în formă estetică şi sen¬ 
sibilă. Nu ne putem elibera de aceste idei. A face 
acest lucru ar însemna a spune că lumea se reduce la 
lumea experienţei posibile şi astfel ne-am transforma 
pe noi înşine în zei. Raţiunea practică şi experienţa 
estetică ne silesc însă să fim mai modeşti. Ele ne 
reamintesc că noi nu putem cunoaşte lumea în tota¬ 
litatea ei, ci doar dintr-o perspectivă finită. Această 
umilinţă a raţiunii este în acelaşi timp adevăratul 
obiect al respectului. Aceasta este singura trăsătură 
demnă de respect a omului ca fiinţă raţională, anume 


141 




KANT 


că simte şi acţionează ca un membru al unei realităţi 
transcendente, dar în acelaşi timp recunoaşte că el 
nu poate să cunoască decît lumea naturii. Experienţa 
estetică şi raţiunea practică sînt două aspecte ale mo¬ 
ralităţii : iar prin intermediul moralităţii noi devenim 
conştienţi atît de transcendenţa, cît şi de imanenţa 
lui Dumnezeu. 



7 

Filozofia transcendentală 


Kant a fost privit de către succesorii săi imediaţi 
ca un gînditor care a schimbat în mod ireversibil 
cursul filozofiei. Dar, încă în timpul vieţii lui Kant, 
lumea intelectuală era dezbinată de controverse 
asupra înţelesului sistemului său critic. Era Kant 
într-adevăr un leibnizian, cum îl acuza Eberhard că 
arfi(K 107)? Să fi crezut el, oare, că lumea naturală 
nu este altceva decît „un fenomen bine fundamen- 
tat“, realitatea însăşi constînd din substanţe noume- 
nale atemporale şi aspaţiale, ale căror proprietăţi nu 
pot fi derivate decît din raţiune? Să fie „lucrul în 
sine“ acea substanţă unificatoare care susţine apari¬ 
ţiile ? într-o serie de scrisori adresate bătrânului Kant, 
elevul lui, Jakob Beck, a reluat această interpretare 
şi a încercat să arate că este de nesusţinut. Dar, dacă 
filozofia transcendentală nu este o versiune a raţiona¬ 
lismului leibnizian, de ce n-ar fi o reluare a empiris¬ 
mului sceptic al lui Hume? Filozofia lui Kant este 
mult mai clară atunci cînd neagă decît atunci cînd 
afirmă ceva şi, în plus, în vremea sa Kant fusese 
numit (de către J.G. Hamann) „un Hume prusac". în 
lunga peroraţie care încheie „Antinomia" primei 
Critici, Kant înfăţişează acest aspect negativ şi vor¬ 
beşte cu mîndrie despre metoda care i-a dat îndrep- 

tăţirea să se ridice împotriva tuturor argumentelor 
anterioare arătînd nu numai că anumite concluzii nu 
sînt demonstrate, ci şi că ele sînt principial de ne¬ 
demonstrat. 

Nici interpretarea leibniziană, nici cea humeeană 
nu pol fi susţinute. Este adevărat că, uneori, Kant 
vorbeşte despre concepte ca „reguli" de organizare 
a percepţiilor, concluzie care este o reminiscenţă de 
sorginte humeeană. Dar nu este mai puţin adevărat 
că el este tentat şi de „ipoteza transcendenţei", a unui 
domeniu al „lucrurilor aşa cum sînt" (C.R.P. 582); 
o concluzie care îl situează alături de Leibniz. Dar, 
aceste consideraţii sînt incorecte. Adevărata filozofie 
critică a lui Kant nu poate fi asimilată nici uneia 
dintre aceste doctrine, de vreme ce, la nivelul funda¬ 
mentelor, ea se distanţează de amîndouă. 

Prima şcoală importantă de gîndire care descinde 
din filozofia kantiană a fost „idealismul subiectiv" 
al lui Fichte (1762-1814), Schelling (1775-1854) 
şi Hegel (1770-1831). în concepţia acestora, filozo¬ 
fia critică, scoţînd din domeniul cunoaşterii lucrul în 
sine, a pus în evidenţă faptul că realitatea trebuie 
concepută în termeni mentali. Cunoaşterea unui 
obiect este interpretată mai degrabă ca „punere" 
(setzeri) a acestuia decît ca o „receptare" a lui. Pentru 
Fichte, cel mai mare merit al lui Kant este acela de 
a fi arătat că orice cunoaştere este o activitate a min¬ 
ţii; că, într-un sens foarte important, obiectele cu¬ 
noaşterii sînt un produs al acestei activităţi. Cu toate 
acestea, Fichte îi scria unui prieten: „Cred că sînt 
într-o mai mare măsură idealist transcendental decît 
Kant; deoarece el încă mai admite o diversitate a 

aparenţelor pe cînd eu afirm deschis că pînă şi aceasta 
este produsă de noi prin mijlocirea unei puteri crea¬ 
toare." Mintea este identificată cu „eul“ transcen¬ 
dental, interpretat ca acel obiect noumenal cu care 
sîntem familiarizaţi. Dar, încă o dată, cine sîntem 
noi? în filozofia lui Fichte eul transcendental devine 
un fel de spirit universal prin care sînt create eurile 
empirice individuale, împreună cu „lumea apariţii¬ 
lor" în care îşi cheltuiesc energiile, întregul depinzînd 
de o sinteză incognoscibilă care generează natura din 
rezervorul inepuizabil al „lucrului în sine". 

Schopenhauer (1788-1860) a fost ş i e 1 influenţat 
de această interpretare, crezînd că I. Kant a identificat 
pe bună dreptate eul transcendental cu voinţa (care 
este de aceea adevărata „substanţă" din spatele apari¬ 
ţiilor). Pentru Schopenhauer conceptele ştiinţifice de 
spaţiu, timp, obiect şi cauză se aplică doar aparent, 
impunînd ordine asupra lumii apariţiilor (sau „vălul 
Mayei" — termen pe care Schopenhauer l-a împru¬ 
mutat din misticismul oriental). In spatele acestui văl 
îşi urmează cursul nesfîrşit, incognoscibil şi insaţia¬ 
bil, voinţa. Dimpotrivă, Hegel dezvoltă ideea lui 
Fichte a obiectului cunoscut ca fiind „instituit" de cu¬ 
noscător. El a încercat să arate că referinţa obiectua¬ 
lă justificată în deducţia transcendentală nu este decît 
primul stadiu într-un proces în expansiune a cunoaş¬ 
terii de sine a spiritului. Spiritul ( Geist ) ajunge la o 
cunoaştere de sine prin instituirea unei lumi din ce 
în ce mai complexe. Hegel descrie acest proces ca 
„dialectic", înţelegînd prin aceasta nu o slăbiciune, 
ci un merit. El credea că prima Critică a lui Kant 
evidenţia nu dificultăţile raţiunii pure, ci un proces 

dinamic al conjecturilor şi respingerilor prin care 
raţiunea îşi neagă constant propriile ei achiziţii, 
realizînd din ruina unei cunoaşteri parţiale o cunoaş¬ 
tere din ce în ce mai aproape de completitudine, în 
cele din urmă un tablou absolut al realităţii. 

Kant ar fi respins această întoarcere la viziunea 
leibniziană. „Porumbelul uşor, scrie el, lovind în zbor 
aerul a cărui rezistenţă o simte, şi-ar putea imagina 
că el ar reuşi mai bine în spaţiul vid“ (C.R.P. 47). 
Prin aceasta el respinge ca inconsistentă orice preten¬ 
ţie de a avea o cunoaştere absolută care s-ar avînta 
dincolo de graniţele experienţei. Noţiunea de obiect 
transcendental este răstălmăcită cînd este considerată 
ca referindu-se la un lucru real. Ideea este gîndită 
doar „problematic", pentru a face explicit faptul că 
„...principiile intelectului pur pot fi raportate la 
obiecte ale simţurilor, dar niciodată la lucruri în 
genere (fără a lua în considerare modul cum le putem 
intui)" (C.R.P. 249). Nici o descriere a lumii nu se 
poate lipsi de apelul la experienţă. Deşi lumea pe 
care o cunoaştem nu este creaţia noastră, nici măcar 
un tabel sinoptic al propriei noastre viziuni, ea nu 
poate fi totuşi cunoscută decît din punctul nostru de 
vedere. Toate încercările de a trece dincolo de limite¬ 
le impuse de experienţă sfîrşesc în autocontradicţii. 
în plus, deşi putem avea presentimentul unei cunoaş¬ 
teri „transcendente", nu vom putea intra niciodată 
în posesia ei. Astfel de presentimente se limitează la 
viaţa morală şi la experienţa estetică şi chiar dacă, 
într-un anumit sens, ele ne dau măsura a ceea ce 
sîntem noi cu adevărat, nu am putea vorbi despre ele 
decît într-o manieră ininteligibilă. Filozofia, care 

descrie limitele cunoaşterii, este întotdeauna ispitită 
să transceadă graniţele ei. Dar avertismentul final pe 
care îl adresează Kant acestei filozofii este acela cu¬ 
prins în ultima propoziţie din Tractatus Logico-Phi- 
losophicus al lui Wittgenstein: „Despre ceea ce nu 
se poate vorbi trebuie să se tacă.“ 



Lecturi suplimentare 


Lucrări ale lui Kant 

Nu există o selecţie adecvată în limba engleză din 
numeroasele lucrări ale lui Kant. Lectura Criticii 
raţiunii pure oferă celui interesat experienţa unei 
profunzimi deosebite. Ediţia engleză standard de 
Norman Kemp-Smith (1929) cuprinde texte din am¬ 
bele ediţii. Scrierile de etică sînt accesibile în mai 
multe ediţii: eu am folosit traducerea lui T. K. Abbott, 
Kant’s Critique of Practicai Reason and other works 
on the theory ofEthics (Londra, 1879), care cuprinde 
cele două lucrări majore şi un interesant studiu al lui 
Kant. întemeierea metafizicii moravurilor este de ase¬ 
menea accesibilă într-o ediţie practică (1959), editată 
şi tradusă de L. W. Beck. Ediţia engleză standard a 
Criticii facultăţii de judecare (care include atît Critica 
facultăţii de judecare estetice cît şi Critica facultăţii 
de judecare teleologice ) este tradusă de J. C. Meredith 
(Oxford, 1928). Alte scrieri sînt enumerate la în¬ 
ceputul acestei lucrări. 


Lucrări despre Kant 

Cele cîteva biografii existente ale lui Kant nu 
constituie o lectură interesantă. Cea mai completă. 

deşi nu cea mai exactă, este biografia scrisă de 
J. H. W. Stuckenberg, The Life of Immanuel Kant 
(Londra, 1882). 

Există în schimb foarte multe comentarii. Intere¬ 
sul sporit al filozofilor vorbitori de limbă engleză 
pentru opera lui Kant a condus la apariţia multor 
lucrări recente de foarte bună calitate. Cea mai reuşită 
dintre acestea este lucrarea lui P. F. Strawson The 
Bounds ofSense (Londra, 1966), care cuprinde o ex¬ 
punere detaliată şi o apărare parţială a ideilor princi¬ 
pale din prima Critică în interpretarea sa „obiectivă". 
Interpretarea „subiectivă" din Ralph Walker (Kant, 
în seria „ Arguments of the Philosophers", Londra, 
1979), este clară şi didactică, dar mai puţin convin¬ 
gătoare. Cei interesaţi de o interpretare empiristă 
viguroasă vor citi cu plăcere cele două comentarii 
ale lui Jonathan Bennett, Kant’s Analytic (Cambridge, 
1966) şi Kant’s Dialectic (Cambridge, 1974). Cea 
mai bună introducere engleză în opera lui Kant 
rămîne aceea a lui A. C. Ewing (Londra, 1938), in¬ 
titulată A Short Commentary on Kant’s Critique of 
Pure Reason. Nici cea de-a doua, nici cea de-a treia 
Critică nu au beneficiat de comentarii de aceeaşi 
calitate. Cele mai bune comentarii în engleză sînt, 
din cîte ştiu eu, cel al lui H. J. Paton, The Categorical 
Imperative (Londra, 1947), despre etică, şi cel al lui 
Donald W. Crawford, Kant’s Aesthetic Theory (Wis- 
consin, 1974), despre estetică. 

